Nufoozeh nufoaruvan, Fuluhunnaai Sharuee dhaairaa minivan: Sarukaaru | Mihaaru\nޖުމްހޫރީ ޕާޓީގެ ލީޑަރު ގާސިމް އިބްރާހިމް ފުލުސް އޮފީހަށް ހާޒިރުކުރާތީ އޭނާ އެކު އެ ސަރަހައްދަށް އެއްވި މީހުން ފަހަތަށް ޖައްސަން ފުލުހުން ހަރަކާތްތެރިވަނީ. --ފޮޓޯ: ނިޝާން އަލީ/ މިހާރު\nނުފޫޒެއް ނުފޯރުވަން، ފުލުހުންނާއި ޝަރުއީ ދާއިރާ މިނިވަން: ސަރުކާރު\n02 އެޕްރީލް 2017 - 19:29 29 comments\nއިދިކޮޅު ސިޔާސީ ފަރާތްތައް ފުލުސް އޮފީހަށް ހާޒިރުކުރަނީ ބިރުދައްކަން ކަމަށް ކުރާ ތުހުމަތު ދޮގުކޮށް، ރާއްޖޭގެ ޝަރުއީ ނިޒާމާއި ފުލުސް އޮފީހަކީ މިނިވަންތަނެއް ކަމަށް ސަރުކާރުން މިއަދު ބުނެފި އެވެ.\nސަރުކާރުން މިހެން ބުނެފައި ވަނީ، ރައްޔިތުންގެ މަޖިލީހުގެ ރައީސް އަބްދުﷲ މަސީހްގެ އިތުބާރު ނެތް ކަމުގެ ވޯޓު ކާމިޔާބު ކުރި ގޮތާ ގުޅޭގޮތުން ބައިނަލްއަގުވާމީ ފަރާތްތަކުން އަމާޒުކޮށްފައިވާ ފާޑުކިއުންތަކާއި ޕީޕީއެމްގެ ރައީސް މައުމޫން އަބްދުލްގައްޔޫމް ޕާޓީން ވަކިކުރުމުގެ އިތުރުން ސިޔާސީ ފަރާތްތައް ފުލުސް އޮފީހަށް ހާޒިރުކުރާތީ ފާޅުކުރަމުންދާ ކަންބޮޑުވުންތަކާ ގުޅިގެން ސަރުކާރު ދިފާއުކޮށް އިނގިރޭސި ބަހުން ނެރުނު ބަޔާނެއްގަ އެވެ.\nއެ ބަޔާނުގައި ސަރުކާރުން ބުނީ އިދިކޮޅު ފަރާތްތަކުން މަޖިލީހުގައި ހިންގި ހަމަނުޖެހުންތަކާ ގުޅިގެން މަސީހުގެ އިތުބާރު ނެތް ކަމުގެ ވޯޓު އެ ދުވަހު އެތައް ފަހަރަކު ލަސްވި ކަމަށާއި އިދިކޮޅު ފަރާތްތަކުން މަޖިލިސް ތެރޭގައި ހިންގި ކަންކަމަކީ ތަހުގީގުކުރަން ޖެހޭ ކަންކަން ކަމަށެވެ. އެއީ ގާނޫނީ ގޮތުން ހެއްކާއި ގަރީނާ އެކު ފުލުހުން ތަހުގީގުކުރާ މައްސަލަތަކެއް ކަމަށާއި ސަރުކާރުގެ އެއްވެސް ނުފޫޒެއް ނެތް ކަމަށް ބަޔާނުގައިވެ އެވެ.\nބަޔާނުގައި ބުނިގޮތުގައި އެ ވޯޓުގައި އިދިކޮޅު ފަރާތްތަކުގެ ނަން އިއްވައި، ޗެމްބަރުން ބޭރަށް ނެރެން ޖެހުނީ މިނިވަން އިންސާފުވެރި، ދެފުށްފެންނަ ގޮތަށް ވޯޓު ކުރިއަށް ގެންދާށެވެ.\nމައުމޫން ޕީޕީއެމުން ވަކިކުރި މައްސަލައަށް އިޝާރާތްކޮށް ސަރުކާރުން ބުނީ މައުމޫނަކީ މިހާރު ޕީޕީއެމްގެ މެމްބަރެއް ނޫން ކަމަށެވެ. އެހެންވެ ޕީޕީއެމްގެ ނަމުގައި ވާހަކަ ދެއްކެވުމުގެ ހައްގު އެމަނިކުފާނަށް ގެއްލިފައިވާ ކަމަށް ވެސް ބަޔާނުގައިވެ އެވެ.\nއިދިކޮޅު ފަރާތްތަކަށް ވަރަށް ބޮޑަށް ފާޑުކިޔާފައިވާ އެ ބަޔާނުގައި ސަރުކާރުން ބުނެފައިވާ ގޮތުގައި ހަގީގީ މާނައިގައި ސަރުކާރު ޒިންމާދާރުކުރުވުމުގެ މަސައްކަތް ކުރަން އިދިކޮޅު ފަރާތްތަކުން ބޭނުމެއް ނުވެ އެވެ. އެއާހިލާފަށް، އިދިކޮޅު ފަރާތްތަކުން މަސައްކަތް ކުރަނީ ބައިނަލްއަގުވާމީ މީޑިއާތަކުގެ ސަމާލުކަން ހޯދަން ކަމަށް ބަޔާނުގައިވެ އެވެ.\nމައްސަލަތަކެއް ހުރި ނަމަ މަޝްވަރާކޮށްގެން ހައްލު ހޯދަން އިދިކޮޅު ފަރާތްތަކަށް އަނެއްކާވެސް އެ ބަޔާނުގައި ސަރުކާރުން ވަނީ ގޮވާލައިފަ އެވެ. އެ ދައުވަތު މިދިޔަ ބުދަ ދުވަހު އަނެއްކާވެސް ސިޔާސީ ޕާޓީތަކަށް ދީފައިވާ ކަން ފާހަގަކޮށް ބަޔާނުގައި ބުނީ ޝަރުތުތަކެއް ކުރިމަތިކުރުމަކާ ނުލައި އިދިކޮޅު ފަރާތްތަކުން ސަރުކާރާ އެކު މަޝްވަރާކޮށް ހައްލުތަކެއް އެދޭ ކަމަށެވެ. މަޝްވަރާ އިން ކަންކަން ހައްލުކުރަން ސަރުކާރު އޮތީ ތައްޔާރަށް ކަމަށް ވެސް ބަޔާނުގައި ބުނެފައިވެ އެވެ.\nއިތުރު ލިޔުންތައް ޕޮލިސް ސަރުކާރު އިދިކޮޅު ފަރާތްތައް ކޯޓް


Chapak: Deepika ah emme undhagoo film\n"ޗަޕާކް": ދީޕިކާއަށް އެންމެ އުނދަގޫ ފިލްމް\nސަންޖޭ ލީލާ ބާންސާލީގެ "ޕަދްމާވަތު" އިން އެންމެ ފަހުން ފެނިފައިވާ ދީޕިކާ ޕަދުކޯން މިހާރު ދަނީ މެގްނާ ގުލްޒާރް ޑައިރެކްޓްކުރާ "ޗަޕާކް" ގެ މަސައްކަތް ކުރަމުންނެވެ. އަންނަ އަހަރުގެ ޖެނުއަރީގައި ރިލީޒް ކުރާ މި ފިލްމަކީ ދީޕިކާގެ ފިލްމީ ކެރިއަރުގެ އެންމެ އުނދަގޫ ފިލްމުގެ ގޮތުގައި އޭނާ ސިފަ ކުރެ އެވެ.\nސަބަބަކީ މި ފިލްމަކީ އެސިޑް ހަމަލަ އަކުން ސިފަ ގެއްލިފައިވާ ލަކްޝްމީ އަގަރްވާލްގެ ހަޔާތުގެ މައްޗަށް ކުޅެފައިވާ ފިލްމަކަށް ވެފައި ލަކްޝްމީ މިހާރު ހުންނަ ސިފަޔަށް ބަދަލުވުމަށްޓަކައި ޕްރޮސްތެޓިކް ބޭނުން ކޮށްގެން ދީޕިކާގެ މޫނަށް ބޮޑު ބަދަލެއް ގެންނަން ޖެހުމެވެ.\nދީޕިކާ ބުނި ގޮތުގައި މިހާތަނާ ޖެހެންދެން އޭނާ ގަބޫލުކުރީ އެންމެ އުނދަގުލީ ބާންސާލީގެ ފިލްމުތަކުގައި މަސައްކަތް ކުރުން ކަމަށެވެ. އެއީ އޭނާ ކުޅޭ ކެރެކްޓާއަށް ޖަޒުބާތީ ގޮތުން ކުރެވޭ އިހްސާސްތަކުގެ ސަބަބުންނެވެ. ނަމަވެސް "ޗަޕާކް" ކުޅެން ފެށުމާއެކު އޭނާގެ މި ވިސްނުން ވަނީ ބަދަލުވެފަ އެވެ. ބާންސާލީގެ ފިލްމުތަކަށް ވުރެ "ޗަޕާކް" މާ އުނދަގޫކަން އޭނާ އަށް ގަބޫލު ކުރެވުނެވެ.\nދީޕިކާ ބުނި ގޮތުގައި ޕްރޮސްތެޓިކް ބޭނުން ކޮށްގެން އޭނާގެ ކެރެކްޓާގެ ސިފަ ޖެހެން ގާތްގަނޑަކަށް ތިން ގަޑިއެއްހާއިރު ނަގަ އެވެ. އެއީ ވަރަށް ވަރުބަލި އެހާމެ އުނދަގޫ ކަމެކެވެ. އަދި އެ ދުވަހެއްގައި ޝޫޓް ކުރަން ހަމަޖެހިފައިވާ މަންޒަރުތައް ނިމުމުން އެ ހުރިހާ އެއްޗެތި ގައިން ވަކިކޮށް ސާފު ކުރުމަށް ވެސް ގަޑިއެއްގެ އިރު ނަގާ ކަމަށް ދީޕިކާ ބުންޏެވެ.\nދީޕިކާ ބުނި ގޮތުގައި "ޗަޕާކް"ގެ ޝޫޓިން ނިމުނުއިރު އޭނާގެ ސިކުނޑި ވަނީ ވަރަށް ބޮޑަށް ވަރުބަލިވެފަ އެވެ. ޝޫޓިން ނިންމާލި ދުވަހު ހުރިހާ ޕްރޮސްތެޓިކްސް އެއް ދީޕިކާ އަންދާލީ އެ ހަނދާންތައް ހިތުން ފިލުވާލުމުގެ ބޭނުމުގައި ކަމަށް ވެސް އޭނާ ބުންޏެވެ.\n"އެ އެއްޗެތި އަނދާ ހުލިވަންދެން އަހަރެން އެއަށް ބަލަހައްޓައިގެން ހުރިން. އެހިސާބުން އަހަރެން އެ ނޭފަތާއި ލޮލާއި މޫނުގެ ސިފަ އިތުރަށް ބަލާކަށް ބޭނުމެއް ނުވި. އަހަރެން ބޭނުންވީ އެ އެއްޗެހި އަޅިއަށް ވާން. އެ އެއްޗެތި އަނދައިގެން ދިޔަތަން ފެނިފައި އަހަރެންގެ ހިތަށް ލުއި ލިބުނު. އެހެންވެ މިއީ ކެރިއަރުގެ އެންމެ އުނދަގޫ ފިލްމަށްވީ،" ދީޕިކާ ބުންޏެވެ.\n"ޗަޕާކް"ގެ އިތުރުން ދީޕިކާ ވަނީ ފިރިމީހާ ރަންވީރު ސިންގް ލީޑް ރޯލު ކުޅޭ "83" ގައި ވެސް ކުޑަ ރޯލެއް އަދާކޮށްފަ އެވެ. އިންޑިއާގެ ކުރީގެ މަޝްހޫޜު ކްރިކެޓް ކުޅުންތެރިޔާ ކަޕިލް ދޭވްގެ ހަޔާތުގެ މައްޗަށް ކުޅޭ މި ފިލްމުގައި ދީޕިކާ އަދާކުރަނީ ކަޕިލްގެ އަންހެނުންގެ ރޯލެވެ.\nދީޕިކާގެ ކޮވިޑް-19ގެ ތަޖުރިބާ ވަރަށް ހިތްދަތި\nކެޓުރީނާ އާއި ދީޕިކާ ސުލްހަވީތަ؟


Enmme Kuda Ujoora Kandaelhun Faskohffi - Vaguthu\nއެންމެ ކުޑަ އުޖޫރައިގެ ގޮތުގައި ދެވޭނެ މިންވަރު، ކަނޑައެޅުން ފަސްކޮށްފިއެވެ.\nއެންމެ ކުޑަ އުޖޫރައިގެ ގޮތުގައި ދެވޭނެ މިންވަރު މިއަދު ކަނޑައަޅަން ކުރިން އޮތީ ތާވަލުކޮށްފައެވެ. އެހެން ނަމަވެސް މިހާރު އެ ބައްދަލުވުން ވަނީ ފަސްކޮށްފައެވެ\nވޭޖް ބޯޑުގެ މެންބަރު އަދި ޓީމްގެ ސެކްރެޓަރީ ޖެނެރަލް މައުރޫފް ޒާހިރު (މާއްޓެ) "ވަގުތު"އަށް ވިދާޅުވީ، އެންމެ ކުޑަ އުޖޫރައިގެ ގޮތުގައި ދެވޭނެ މިންވަރު ކަނޑައެޅުމަށް ބާއްވަން ތާވަލު ކުރި ބައްދަލުވުން ފަސްކޮށްފައިވާ ކަމަށާއި، ނަމަވެސް މާދަމާއަށް ވޭޖް ބޯޑުގެ ބައްދަލުވުމެއް ތާވަލުކޮށްފައިވާ ކަމަށެވެ. އެ ބައްދަލުވުން ފަސްކޮށްފައި ވަނީ އެ ބޯޑުގެ ޗެއާޕާސަންއެވެ.\nބެލެވެނީ ބޯޑު ބައްދަލުވުން ފަސްކޮށްފައި ވަނީ އާ ޕްރޮޕޯސަލްއެއް ސަރުކާރުގެ ފަރާތުން ލިބުމުން ކަމަށް މާއްޓެ ފާހަގަކުރެއްވިއެވެ. އެއީ ސިވިލް ސާވިސް ކޮމިޝަންގެ ކަންތަކުގައި ހުށަހެޅި ޕްރޮޕޯސަލްއެއް ކަމަށް ގަބޫލުކުރެވޭ ކަމަށް މާއްޓެ ވިދާޅުވިއެވެ.\n"އަޅުގަނޑަށް ގަބޫލުކުރެވެނީ އާ ޕްރޮޕޯސަލްއެއް ސަރުކާރުން ހުށަހަޅަން އުޅެނީ ކަމަށް، އެހެންވީމަ ބޯޑު ބައްދަލުވުން މާދަމާއަަށް ލަސްކޮށްފައި މާދަމާ ޕްރޮޕޯސަލްއާ ބެހޭގޮތުން މަޝްވަރާ ކުރާނެ". މާއްޓެ ވިދާޅުވިއެވެ.\nއެ ޕްރޮޕޯސަލްގައި އޮތީ ކޮންކޮން ކަންކަމެއް ކަން ނޭނގޭ ކަން ހާމަކަުރަމުން މާއްޓެ ވިދާޅުވީ، ކުޑަ އުޖޫރައިގެ ގޮތުގައި ދެވޭނެ މިންވަރު، ކަނޑައެޅޭނީ ކޮން އިރަކުކަން ދެން ސީދާ ބުނަން ނޭނގޭ ކަމަށެވެ.\n"ސީދާ އެގްޒޭކްޓްލީ ނޭނގޭ އެހެން ބުނާކަށް، ކޮން އެއްޗެއްކަމެއް އަދި އަޅުގަނޑަކަަށް ނޭނގެ އާ ޕްރޮޕޯސަލްގައި އޮތީކީ"، މާއްޓެ ވިދާޅުވިއެވެ.\nވަޒީފާއާ ބެހޭ ގާނޫނަށް މިދިޔަ އަހަރު ބޮޑެތި އިސްލާހުތަކެއް ގެނެސްފައިވާއިރު، މި އަހަރު ނިމުމުގެ ކުރިން އެންމެ ކުޑަ އުޖޫރަ ކަނޑައަޅަން އިކޮނޮމިކް މިނިސްޓަރަށް ވަޒީފާއާއި ބެހޭ ގާނޫނުން ލާޒިމް ކުރެއެވެ.\nއެ އިސްލާހުގައި ބުނެފައިވާ ގޮތުން މިނިމަމް ވޭޖް ކަނޑައެޅުމަށްޓަކައި ރާއްޖޭގައި ހިންގާ ނުވަ ސިނާއަތަކަށް ވަކިވަކިން ރިޔާއަތްކޮށް، އެއިން ކޮންމެ ސިނާއަތެއްގައި މަސައްކަތް ކުރާ މީހުނަށް މުސާރައިގެ ގޮތުގައި ދޭން ޖެހޭނެ އެންމެ ކުޑަ އުޖޫރައިގެ އަދަދާ މެދު ބޯޑުން ލަފާ ދޭން ޖެހޭނެއެވެ.\nމިނިމަމް ވޭޖުގެ ސަބަބުން ރިސޯޓު މުވައްޒަފުންގެ މުސާރައަށް ހެޔޮ ބަދަލެއް!\nސެޕްޓެމްބަރު 22, 2021 16:09\nކަލޭމެން ތިބޭނީ ތިހެން ދަޅަ ދައްކައިގެން. ތިޔަ އުޖޫރައެއް ކަނޑައެއް ނާޅާނެ މިސަރުކާރަކުން ނެއް.\nސެޕްޓެމްބަރު 22, 2021 16:19\nމިހާ ބޮޑު ޖޯޖެއް އޮވެދާނެބާ.\nސެޕްޓެމްބަރު 22, 2021 16:24\nހަހަހަހަްްހ ތީ އާކަމެއްނޫން\nސެޕްޓެމްބަރު 22, 2021 16:27\nއަހަރެން ކުރިްވެސްބުނީން އިބްލީސްކައިވެނި ވާހަކަ ނުކުރެވޭނޭ\nސެޕްޓެމްބަރު 22, 2021 16:28\nޔާމީނު ނަަމަ މިހާރު ތިކަން ނިންމައިފާނެ\nސެޕްޓެމްބަރު 30, 2021 15:13\nދެން ފަސް އަހަރު ވީ އިރުވެސް ނުނިންމީ ކީއްވެޔޯ؟؟؟؟؟!!!\nސެޕްޓެމްބަރު 22, 2021 16:46\nސެޕްޓެމްބަރު 22, 2021 16:55\nސެޕްޓެމްބަރު 22, 2021 16:57\nކޮންމެކަމެއްގަވެސް އޮޅުވާލުމާއި މަކަރު މިމީހުންނައްހީވަނީ ވޯޓްއޮޅުވާލައިގެން ވެރިކަމައް އާދެވުނީމާ ދެންހުރިކަންތައްވެސް އޮޅުވާލައިގެން ކުރެވޭނެކަމައް ދެންއެކަން އެގޮތަކައް ނުކުރެވޭނެ ދެންނުތިބޭނަން މަޑެއްކޮއް\nސެޕްޓެމްބަރު 22, 2021 17:05\nމީ އެމްޑީޕީ އެތެރޭގެ ވޯޓަށް ރައްޔިތުންގެ ތާއީދު ހޯދާން ޖަހާމަޅިއެއް އެންމެ ކުޑަ އުޖޫރަދެވޭނީ 2023 ގައި. ރަަައްޔިތުން ގުބޯނުހައްދަވާ\nސެޕްޓެމްބަރު 22, 2021 17:15\nމިހާރުވެސް ސަރުކާރުގެ އޮނިގަނޑުތަކުންއޮތީ އެންމެ ކުޑަ އުޖޫރު ކަނޑައެޅިފަ، އެންމެ ކުޑައުޖޫރަ ކިޔާފަ އެކަމުންސަލާމަތް ނުވެވިގެން ތިޔައުލެނީ ތިޔަ ކިޔާކެތްގަރީ ހަދައިގެން މުސާރަ ކަނދައެޅުމަކީ ގާނޫނުއަސަސީ ގެ 17 ވަނަ މާއްދާއާ ހިލާފު ވުމަކަށް ވުންގާތް. ކަލޯ އަށް ތިޔަ މިނިސްޓްރީ ނުހިންގޭނެ. މިހާރުވެސް މިއުޅެނީ ބިދޭސީންގެ މައްސަލަ ހަމަ ނުޖެއްސިގެން3އަހަރުވީ ވާނޫވާވެސް ނެގޭ .އިމިގްރޭސަނުގަ އޮތް އިރަށް ވުރެ ގޯސް. އެއީ ވާނުވާ ނޭގޭކަމުން ތިޔަ މިނިސްތްރީން ކަންކަން ގެންދަނީރަނގަލަކަށް ނޫން.\nސެޕްޓެމްބަރު 22, 2021 17:16\nނުވާނެ ތިކަމެއް . ތިކަންވެސް ނިމޭނީ ސިވިލް ސާވަންޓުން ނަށް ކުރިއަށްވުރެވެސް ދުއްޕާން ވާ ގޮތައް .ފްލެޓްތަކަށް ވީހެން . ނިމުނު އިރު ޙައްޤުވެރިން ތިބީ ބާކީވެފަ\nސެޕްޓެމްބަރު 22, 2021 17:21\nތިއޮތީ މިނިމަންވޭޖު އިބިލީސް ކާވައްޏާއްވުރެންވެސް ހާލުގަ ތިކަމެއް ނުވާނެ ތިކަން ކުރަން ދަންނަބަޔަކު މިސަރުކާރަކުނެތް މުޅިންވެސްތިބީ މުއްސަދިންގެ ޖީބުން ފެންބޯމީހުން\nސެޕްޓެމްބަރު 22, 2021 17:27\nމިވަރުގެ ދޮގުހަދާ ސަރުކާރެއް އެއްވެސް ގައުމެއްގަ އޮންނާނެހެން ހީއެއްނުވެއެވެ. ކިތައްފަހަރު އެންމެ ކުޑަވެގެން ދެވޭނެ މުސާރަ ކަނޑައަޅައިފިބާއެވެ! މިމީހުން ރައްޔިތުން ކުރިމައްޗަށް އަދިވެސް ކަންކަމު އަންނާނެބާއެވެ.\nއެޑީޕީގެ ވެރިޔަކު ހުރެގެން މުއައްޒަފުންނަށް މުސާރަ ބޮޑުކޮށެއް ނުދެވޭނެއެވެ. އެމީހުންނަށް ކުރެވޭނެ ކަމަކީ މުއައްޒަފުންނަށްދޭ މުސާރައިން އެއްބައި ކެނޑުމެވެ! އެކަން ކުރިންވެސް އެމީހުންކުރިއެވެ.\nސެޕްޓެމްބަރު 22, 2021 17:42\nތިއީ ހަމަ އިބިލީހު ކައިވެނި!\nސެޕްޓެމްބަރު 22, 2021 17:44\nސެޕްޓެމްބަރު 22, 2021 17:45\nރައްޔިތުންނާ ގުޅުން ހުރި މިފަދަ ޙައްސާސީ މައްސަލަތައް ފަސްކުރަމުން މީނަގެ ކަންކަން އަވަސް ކިރަމުން މިދަނީ\nސެޕްޓެމްބަރު 22, 2021 18:03\nތިޔަ އުޖޫރަ މިސަރުކާރަށް ކަނޑައެޅޭނެބާ؟ ވެރިކަން ކުރަންވާނީ ނިކަންގަޓުހުރެގެން. މިރާއްޖޭގެ ވިޔަފާރިތަކަށް ބޭނުންވާ ލޯނުތަކެއް ދީގެން އިގްތިޞާދު ނަގަހައްޓަންޖެހޭ. މިހާލަތުގައި ދައުލަތުގައި ހުރި ދަރަނި ކުންފުނިތަށް އުވާލުމަށް ފަހު ޕްރައިވެޓް ސެކްޓަރ ވަރުގަދަކޮށް ދިވެހިންގެ އުފެއްދުންތަށް އިތުރުކޮށް އެކްސޯޓްވަރުގަދަކުރެވިގެން ނޫނީ ދިވެހިރާއްޖެއަށް ހަމައިސްކޮޅަށް ނުތެދުވެވޭނެ. މިރާއްޖޭގެ އިމްޕޯޓް މިހާރަށްވުރެ މަދުކުރެވޭނެ މަގުން އިގްތިޞާދު އަލުން ބިނާކުރަން ޖެހޭނެ. މިނޫންގޮތަކަށް ދިވެހިރާއްޖެއަށް ދެމެހެއްޓެނެވި ތަރައްގީއެއް ހާސިލްކުރުމުގެ ޖާގައެއް ކަށަވަރެއްނުކުރެވޭނެކަން ޔަގީން.\nސެޕްޓެމްބަރު 22, 2021 18:11\nމިސަރުކާރަށް ތިކަމެއްނުކުރެވޭނެ...އިސްތިއުފާދެއްވާފައި މިކަންކުރެވޭވަރުގެ ބަޔަކާ ހަވާލުކުރންވީނު.\nސެޕްޓެމްބަރު 23, 2021 00:21\nމިސަރުކާރުގަ ލަދުހަޔާތުގެ ކަންފުޅެއް، އަގަލެއް ކުލުނެއް ރައްޔިތުންނާ ދޭތެރޭހުރި އެކަކުވެސް ނެތް. 2023 ހަނދާންނައްތާލާ (ވަގު ސަރުކާރު)!!\nސެޕްޓެމްބަރު 22, 2021 18:29\nހާދަ ފާސްޓޭ ދޯ މިއީ ހަމަ ފާސްޓު ސަރުކާރެއްނަމޫނާ ކަލޯ މެނޭ...\nސެޕްޓެމްބަރު 22, 2021 18:48\nޔަހޫދީ ސަރުކާރެކޭ ތަފާތެއް ނެތް\nދިވެހިރާއްޖެއަކި ކުޑަ ޕޮޕިއުލޭސަނެއް އޮތް ކުޑަ ގައުމެއް.މިގައުމުގަ އަބަދީގެތެރެއިން ސަރުކާރުން ލޯނުދީގެން ވިޔަފަރި ފެށި އެތައްބަޔަކު އެބަތިބި .އެމީހުންގެ ސޭލްސް އިން ލޯނު ދައްކަފަ ތިބޭފުޅާ ކަނޑައަޅަ އުޖޫރައެއް ދީފިނަމަ އަހަރު ނުވަނީސް ވިޔަފާރި ހުލިވާނެ. ވިޔަފާރި ކުރާމީހުނަށް އުޖޫރަ ދޭން އެގޭނި ލިބޭ ސެލްސް ގެ ފްރޮފިޓަށް ބިނާކޮށްގެން ދަރަނި ނަގައިގެން ދަވްލަތުން މުސާރަދޭހެން އަމިއްލަ މީހާ މުސާރަދޭން ފަށައިފިނަމަ ވާނެގޮތް އެގޭތަ؟ މީހުން ބޯކާންވެގެން ކިޔާ އެންމެ ކުޑައުޖޫރަކަނޑައެޅުމާއި ހައއގު މިންވަރު ހޯދާދިނުމާއި ބާނާ މަހުގެ ހަމަ އަގު ހޮދަދޭ ވާހަކަ އަދިވެސް ދައްކާތި . ތިޔަ ބޭފުޅުންކަނޑައަޅާ އުޖޫރަ ކުޑަވެއްޖެ ނަމަ މަސައްކަތްތެރިން މަގުމައްޗަސް ނިކުންނާނެ އުޖޫރަ ބޮޑުވެގެން ވިޔަފާރިތައްބަގުރޫޓް ވާންފަށައިފިނަމަ ވިޔަފާރި ވެރިން މަގުމައްޗަސް ނިކުންނާނެ. ދެންހަދަނި ކިހުިނެތް އޭރު އޮންނާނީ ބޮލާފޮށާ އެޅިފަ. ދެންއޮތީ ހައްގުމިންވަރު ހޯދަދިނުން. މާތްﷲ އިންސާނާ ދުނިޔެއަށް ފޮނުއަވާއިރު އެމިހާގެ ހައްގު މިންވަރުު ލަވްހުލް މަހުފޫޒުގަ ވަނީ ލިޔެވިފަ. އެހައގު މިންވަރު ކައިބޮއި ހަދާފަ މެނުވީ އެއްވެސް މީހަކު ދުނިޔެއިން ވަކިވެ ނުދާނެ. ބާނާ މަހުގެ ހަމައަގު ދަންނައެކަކުވެސް ދުނިޔޭގަ ނޫޅޭ. މަސްބަނާއިރު މަހުގަ އަގު ޖަހާފަ ނުހުރޭ ވީމާ ހަމައަގު ކަމަށް ބަލަނީ އެ މަސް ކެއުމަށް ބޭނުންކުރާމީހާ އެ މަސްގަންނަ އަގު. އެކަނއެގޭ މިހަކުވެސް އަދި އެކަންއެގެގޮތަސް ހަދާފަ ހުރި އެޕް\nއަދިވެސް ނޫމަޑިއެއް ދޭންޖެހޭ ލާރިގަނޑެއް އޮތީބާ\nސެޕްޓެމްބަރު 22, 2021 20:38\nތީހަށްތާ ބޮޑެތި ވަގުން ފޯނު ތަކަށް ގުޅާފައި ލާރިހޯ ހޯދަން ދަށްކާ.ކަހަލުގެ ވަގު.ވާހަކަ......\n(ބަލާބަލަ.. ރަޔަތުންނަށް އޮޅުވާލާ މަކަރު ހަދާވަރު.ފުރަތަމަ ބުނީ އަންހެނުންގެ ކޮމެޓީ ތަކަށް މުސާރަ ލިބޭނެ ޖަލްސާ ބާއްވާ ދުވަހު އެކަނި ކަމަށް. މިހާރު އެހެން ތޯ އެކަން ކޮށްފައި އެއޮތީ.އެހެންވީމާ ރަޔަތުންނަށް ދޯކާ ދިނުން ނުން އެހެން ކަމެއް ނުކުރޭ.\nސެޕްޓެމްބަރު 22, 2021 20:40\nދެންނުވާނޭ ކިޔާފަ އިސްތިއުފާ ދެއްވަންވީ\nސެޕްޓެމްބަރު 22, 2021 20:49\nއޮޅުވާލިއަސް މީ ބޮޑުވަރު....\nސެޕްޓެމްބަރު 22, 2021 20:57\nއޮޅިގެން 7000000 ރުފިޔާޖަމާވެގެން އެލާރިލިބެންދެން މިނިވަންވޭޖު ކަނޑައެޅުންހުއްޓާލީ.\nސެޕްޓެމްބަރު 22, 2021 21:16\nކަލޭމެންގެ އިޙްލާސްތެރިކަން ވަރަށް ސާފް!\nސެޕްޓެމްބަރު 22, 2021 21:20\nސަޅި. ތިހެން ތިބޭނީ ދަޅައިން ރައްޔިތުން ގެންގުޅެން ދަންނަ ވެރިން. އަދި ރައްޔިތުން އަޅުވެތި ކުރެވޭނީ އަބަދުވެސް އާދޭސް ކުރާގޮތަށް ބޭއްވުމުން. ހެހެހެހެ\nތިޔަ ބުނާ އެއްމެ ކުޑަ މުސާރަ ކަނޑައަޅަން ކިޔާތާ ކިހާދުވަހެއް. ތިޟިހުންނަކަށް ނުވާނެ ތިކަމެއް. ހެހެހެ\nސެޕްޓެމްބަރު 22, 2021 21:38\nމިސަރުކާރުން ރައްޔިތުންނަށް ކަމެއްކޮށްދޭތަނެއްނުފެނެއި މިވެރިން ނަކަށް ތިކަން ނިންމާކަށް ނުކެރޭނެ ވގުސަރުކާރު\nސެޕްޓެމްބަރު 22, 2021 23:14\nއަހަންނަށް މާކުރިންވެސް އިނގޭ ވަގުތު ޖެހުނީމަ ފަސްކުރާނެކަން. މިއީ އަލަށް ކަން ފަސްކުރާ ސަރުކާރެއް ނޫނިއްޔާ. ފައްޔާޒޫ!!! ނިކަން ރަނގަޅަށް ހޯމްވޯކް ހައްދަވައިގެން ޑޭޓްތައް ދެއްވަން ވީނޫންތޯ. ބޮއެ ހަލާކު....ހެހެހެހ\nސެޕްޓެމްބަރު 23, 2021 00:04\nސެޕްޓެމްބަރު 23, 2021 00:07\nރައީސް ޔާމީނަށް ކަންކަން ކޮއްދެވުނަސް، ކަލޭ މެނަކަށް ނުވާނެ، މިނިމަމް ވޭޖޭ، މެކްސިމަމް ވޭޖޭ ކިޔަ ކިޔަ ތިއްބާ މިއޮއްގެން ދައުރުނިމެނީ...... ސަރުކާރުގެ ކަންކަން މެކުހަށް ޖެހޭނީ މިވަރަކަށްދެން. ވައް ސަލާމް.....\nސެޕްޓެމްބަރު 23, 2021 08:23\nދެންވެސް ވާވަރުކަންކަމަށް ވަޢުދުވެބަލަ\nސެޕްޓެމްބަރު 23, 2021 08:32\nއެންމެ ކުޑަ އުޖޫރަ ކަނޑައަޅާ ކެޓަގަރިތަކުގެ ތެރޭގައި ސިވިލްސާރވިސް ނުހިމެނެޔޭ ސިވިލް ސާވަންޓުން ގުނބޯ ހައްދަނީއޭ.\nކަންކަން ނުކުރެވެންޏާ ނުވާކަމަސްމަތީ އަނގަނުތަޅާ ތިބީމާ މާރަގަޅުވާނެއެވެ. ބޮޑުކުރަނީއޭ ވަރަށް އަވަސްވާނޭ މިވެނި ތާރީޚެކޭ ކިޔުއްވާނެ ކަމެއްނެތެވެ. އނެގޭހާވެސް އެއްޗަކީ ސިވިލްސަރވިސް މުވައޒްްފުންނާ ޖެހުނީމާ އެއް އިރަކުވެސް ފައިސާއެއް ނުހުންނަކަމެވެ. ކޮމިޓީތަކުން ކުރާކަމެއް ނުފެނއެވެ. އެންމެ ކުޑަމިނުން ކައުންސިލަރުން ނުކުމެ ކުނިހާ އިރުވެސް އެތަނަށްވެސް ބަލައިލަން ނުނިކުމެއެވެ. ރައްޔިތުންގެ ބައްދަލުވުމަކުންވެސް ނުފެނެއެވެ. އެކަމަކުވެސް މުސާރަ ދެގުނަކޮށްދެއްވާނެކަމަށް ވިދާޅުވެއްޖެއެވެ.\nސެޕްޓެމްބަރު 23, 2021 08:52\nސެޕްޓެމްބަރު 23, 2021 09:13\nރިޔާސީ އިންތިޚާބުގެ 1000 ވަޢުދުތަކުގެތެރެއިން5ވަޢުދު\n- ވެރިކަމަށް ހުވައިކުރާތާ އެއްއަހަރުތެރޭ މިނިމަމްވޭޖް ކަނޑައެޅިގެންދާނެ! ރާއްޖޭގައި އެންމެ ކުޑަ އުޖޫރައކީ 10000 ( ދިހަހާސް )ރުފިޔާ ކަމުގައި ކަނޑައެޅިގެންދާނެ\n- ވެރިކަމުގެ ހުވައިކުރަތާ 24 ގަޑިއިރުތެރޭގައި ރިޟުވާނަށްވީގޮތް ހާމަކުރާނަށް\n- މަސްކިލޯއަކަށް ދަށްވެގެން 30 ރުފިޔާ ދޭނަށް\n- ރާއްޖޭގެ މަސްއކަނޑުތަކުގެ 100 މޭލް ދުރުގައި އެކި ސަރަޙައްދުތަކުގައި މަސްގަންނަ7ޕްލެޓްފޯމު ޤާއިމުކުރާނަށް. އެތަންތަނުން މަސްވެރިޔާގެ ޖީބަށް ސީދާ ޑޮލަރު ލިބިގެންދާނެ"\n- ޔާމީން ޖަލަށް ލާނަށް\nމިއިން ފުދުނީ ކޮންކަމެއް؟\nސެޕްޓެމްބަރު 23, 2021 10:09\nލަދެއް ހަޔާތެއް ހުރިނަމަ މަގުމައްޗައް ނުކުމެ އުޅޭކައް ނުކެރޭނެ.\nސެޕްޓެމްބަރު 23, 2021 12:47\nތިހަފްތާ ވުޖޫދަކަށް ނާންނާނެ......\nތީހަމަ ހޮޅިވާހަކަ ދައްކާ ބައެއް. ރައްޔިތުންނަށް ކަމެެއް ކޮއްދެން އަަސްގެން އުޅޭބައެެއް ނޫން. އަމިއްދަ ޖީބަށް ބޮޑު މުސާރަލާގެން ބޮޑު ގޮނޑީގަ ތިބޭނީ ހަމަ ދެން އަންނަ ހަފްތާ ކިޔާލަ ކިޔާލާ


ފުނާޑު، މިސްކިތްމަގު ދާއިރާއަށް އިނާ ފޯމް ހުށަހަޅައިފިMikal News\nފުނާޑު، މިސްކިތްމަގު ދާއިރާއަށް އިނާ ފޯމް ހުށަހަޅައިފި\n10 ޖެނުއަރީ 2020, 9:18 |\nމިއަހަރު ބާއްވާ ލޯކަލް ކައުންސިލް އިންތިޚާބުގެ ފުނާޑު އަދި މިސްކިތްމަގުގެ ބައެއް ހިމެނޭ ދާއިރާ ފުވައްމުލަކު ހުޅަނގު ދެކުނު ދާއިރާގެ އެމްޑީޕީ ޕްރައިމަރީގައި ވާދަކުރުމަށް އާމިނަތު އިނާޔާ (އިނާ) ފުނާޑު ރަތަމަލާނާ ފޯމް ހުށަހަޅައިފިއެވެ.\nއެމްޑީޕީގެ އޮފީހަށް އިނާ ފޯމް ހުށަހަޅާފައިވަނީ ގިނަ އަދަދެއްގެ ސަޕޯޓަރުންނާއި އެކުއެވެ. އެމްޑީޕީ އިން ފުވައްމުލަކުގައި ހިންގާ ކެމްޕެއިން ހަރަކާތްތަކުގައި އަބަދުވެސް ހަރަކާތްތެރިވަމުން އަންނަ އިނާ ފާހަގަ ކުރެވިފައިވަނީ ގިނަ ބައެއް ރަހްމަތްތެރިއެއްގެ ގޮތުގައެވެ. އިނާ ވަނީ އޭވިއޭޝަން ދާއިރާގެ އިތުރުން ތައުލީމީ ދާއިރާގައިވެސް ހާއްސަކޮށް ފުވައްމުލަކަށް ޚިދުމަތްތަކެއް ކޮށްފައެވެ. އަދި އެދާއިރާތަކުން ތައުލީމް ހާސިލްކޮށްފައިވެސްވެއެވެ. މީގެ އިތުރުން އިނާ ފާހަގަ ކުރެވިފައިވަނީ އިޖުތިމާއީ އަދި ކުޅިވަރު ހަރަކާތް ތައް ރޭވުމުގައި ހަރަކާތްތެރިވެ، އިޖުތިމާއީ މަސައްކަތްތަކެއް ކުރައްވަމުން ގެންދާކަން ފާހަގަ ކުރެވެއެވެ. އެގޮތުން ބައެއް ޖަމްމިއްޔާ ޖަމާއަތްތަކުގެ އެކްސްކޯ މެމްބަރެއްގެ ގޮތުގައި ފުވައްމުލަކަށް ޚިދުމަތްތަކެއް ކޮށްދީފައިވެއެވެ.\nއިނާގެ އިތުރުން އަންހެނުންނަށް ހާއްސަކޮށްފައިވާ މިދާއިރާ އަށް ދެން ކުރިމަތިލާފައިވަނީ އާމިނަތު ޝަބީނާ ޝާކިރު، ގަދަގެ ފުނާޑު އެވެ. އެމްޑީޕީގެ ޕްރައިމަރީ ބޭއްވުމަށް ހަމަޖެހިފައިވަނީ މިމަހުގެ 31 ވަނަ ދުވަހުއެވެ.


BREAKING NEWS: Viheumah Fahu Dharifulhu Maraali Faarihaa Ge Mahchah Hukum Ihvvany - Vaguthu\nވިހެއުމަށްފަހު ދަރިފުޅު މަރާލި ފާރީހާގެ މައްޗަށް ހުކުމް އިއްވަނީ\nފާރިހާ ކޯޓުން ނެރެގެން ގެންދަނީ - ފޮޓޯ: ސަން\n2015 ވަނަ އަހަރުގެ ޖުލައި މަހުގެ 27 ވަނަ ދުވަހުގެ ރޭ ދަންވަރުގެ ވަގުތެއްގައި ބ.ތުޅާދޫ ދޮންވެލިގޭގެ ކޮޓަރިއެއްގެ ފާހާނާތެރެއަށް ވިހެއުމަށްފަހު ފާހާނާގެ އިރު ދެކުނު ކަނުގައި ހުރި ފެންހިނދާ ވަޅުގަނޑެއްގެ ތެރެއަށް ވިހޭ އަންހެން ދަރިފުޅު ލައި، ދަރިފުޅު މަރާލި މައްސަލައިގައި ބ.ތުޅާދޫ ހުދުއަސުރުމާގޭ ފާރިހާ އަބްދުއްރަހްމާންގެ މައްޗަށް ދައުލަތުން އުފުލި ދައުވާތަކުގައި މިއަދު ހުލާސާ ބަޔާން އިއްވާ ނިންމާފައިވާއިރު، ދެން އޮންނަ ޝަރީއަތެއްގައި ހުކުމް އިއްވާނެ ކަމަށް ކްރިމިނަލް ކޯޓުން ވިދާޅުވެއްޖެއެވެ.\nބ.ތުޅާދޫ ހުދުއަސުރުމާގޭ ފާރިހާ އަބްދުއްރަހްމާންގެ މައްޗަށް ދައުލަތުން އުފުލާފައިވަނީ، އިންސާނާގެ ފުރާނައިގެ އެއްވެސް ފަރުވާލެއް ނެތްކަން ދައްކުވައިދޭ ހާލަތެއްގައި މީހަކު މަރުވެދިޔުމުގެ ފަރުވާކުޑަ އަމަލެއް ކުރުމާއި، މީހަކު މަރުވެދިޔުމުގެ ފަރުވާކުޑަ އަމަލެއް ކުރުން އަދި ދަރިން ބެލެހެއްޓުމަށް އޮތް ވާޖިބާއި، ދަރިންނަށް އަޅާނުލައި ދޫކޮށްލުމުގެ ދައުވާއެވެ.\nމިއަދު ބޭއްވި ޝަރީއަތުގެ އަޑުއެހުމުގައި މި ތިން މައްސަލައިގައި ދައުލަތުން އަދި ފާރިހާގެ ފަރާތުން ހުލާސާ ބަޔާން އިއްވާފައިވެއެވެ.\nމި މައްސަލައިގައި މިއަދު ކްރިމިނަލް ކޯޓުގައި ތާވަލު ކޮށްފައިވަނީ މި ކުށްތަކުން ބަރީއަވުމަށްޓަކައި ފާރިޙާގެ ފަރާތުން ހުށަހެޅި ހަމައެކަނި ހެކި ކަމަށްވާ ފާރީހާގެ "ސައިކޮލޮޖިކަލް ރިޕޯޓް" ތައްޔާރުކުރި ފަރާތް ކޯޓަށް ހާޒިރުކޮށް ހެކިބަސް ނެގުމާއި ހުލާސާ ބަޔާން އިއްވުމަށެވެ. އެ ރިޕޯޓް ތައްޔާރުކުރި ފަރާތް ކޯޓަށް ހާޒިރު ކުރުމަށް ޝަރީއަތުން ދިފާއަށް ދިން އެންމެ ފަހު ފުރުޞަތުގައިވެސް (މިއަދު) އެ ރިޕޯޓް ތައްޔާރުކުރި ފަރާތް ކޯޓަށް ހާޒިރު ކުރެވިފައި ނުވާތީ ގާޒީ ނިންމެވީ މިއަދު މި މައްސަލައިގައި ހުލާސާ ބަޔާން އިއްވުމަށެވެ.\nހުލާސާ ބަޔާން އިއްވަމުން ދައުލަތުގެ ވަކީލުން ވިދާޅުވީ، މި މައްސަލައިގައި ތަހްޤީގަށް ޤާނޫނީ ވަކީލެއްގެ ހާޒިރުގައި ފާރިޚާ ދީފައިވާ ބަޔާނުގައި ކުށަށް އިއުތިރާފްވުމަށްފަހުގައި، ކްރިމިނަލް ކޯޓުގައި ދައުވާއަށް އިންކާރު ކޮށްފައިވީ ނަމަވެސް، ދައުވާއަށް އިންކާރު ކުރައްވާ ސަބަބު ތަފްސީލު ގޮތެއްގައި ހާމަކޮށްފައި ނުވާ ކަމަށެވެ. އަދި ބަޔާނަށް އިންކާރު ކުރި ނަމަވެސް ސްޕްރީމް ކޯޓުގެ ނިންމުންތަކަށް ބަލާއިރު، މިބާވަތުގެ މައްސަލަތަކުގައި ތަހްޤީގުގައި އިއުތިރާފްވެ ދީފައިވާ ބަޔާނަށް ބާރުލިބޭ އިތުރު ހެކި ޤަރީނާ ހުރި ކަމަށްވާނަމަ ތަހްޤީގަށްދިން ބަޔާނަށް ރިއާޔަތްކުރަން ޖެހޭކަމަށްވެސް ދައުލަތުގެ ވަކީލުން ވިދާޅުވިއެވެ.\nހާދިސާ ހިނގިތާ ދެ ދުވަސް ފަހުން 2015 ވަނަ އަހަރުގެ ޖުލައި މަހުގެ 29 ވަނަ ދުވަހު ފާރިޙާގެ މަންމައަށް ފާހާނާގެ ފެންހިނދާ ވަޅުގަނޑުން މަރުވެފައިވާ ކުއްޖަކު ފެނުމުން އެކަމާ މެދުގައި ފާރިހާއާ ސުވާލު ކުރުމުން އެއީ ފާރިޙާގެ ދަރިއެއް ކަމަށް ބުނެފައިވާ ކަމަށް މި މައްސަލައިގައި ހެކިބަސް އަދާކުރަމުން ފާރިހާގެ މަންމަ ބުންފައިވާކަމަށް ދައުލަތުގެ ވަކީލުން ވިދާޅުވިއެވެ.\nމީގެ އިތުރުން މި ހާދިސާގެ ފަހުން އެރަށު ސިއްޚީމަރުކަޒުގައި ފޫޅުމާ ފޯމު ފުރުމަށް މައުލޫމާތު ދެމުން ވިހެއީ އަންހެން ކުއްޖެއް ކަމަށާއި، އެ ތުއްތު ކުއްޖާ ރުއި ކަމަށް އަދި ދެފަހަރަކު ނޭވާ ލީކަމަށް ފާރިޙާ ބުނިކަމަށްވެސް ބައެއް ހެކިވެރިން މި މައްސަލައިގައި ހެކިބަސް ދީފައިވާކަމަށް ދައުލަތުން ހުލާސާ ބަޔާނުގައި ބުނެފައިވެއެވެ.\nމި މައްސަލައިގައި ހެކިބަސް ދިން ފުލުހުން ބުނެފައިވަނީ، ފާރިޙާ ދިރިއުޅުނު ކޮޓަރީގެ ފާހާނާ މުށިގަނޑުމަތިން ލޭ ފެނިފައިވާ ކަމަށާއި، ފާރިހާގެ ކޮޓަރިން ލޭ ހޭކިފައިވާ ރަތް ކުލައިގެ ޖަންގިޔަލަކާއި، ޖިންސެއްގެ އިތުރުން ފާރިޙާ ނިދާ އެނދުގެ ދަށުން ބޭނުންކޮށްފައިހުރި ޕެޑް ފެނިފައިވާ ކަމަށެވެ.\nމި މައްސަލައިގައި ހެކިބަސް ދެމުން ފާރިހާ އަދި ދަރިފުޅު ބެލި ޑޮކްޓަރު ބުނެފައިވަނީ ފާރިޙާ ވިހާފައިވަނީ ދުވަސް ފުރާ ކަމަށާއި، ވިހޭ ކުއްޖަކީ ޞިއްޙަތު ރަނގަޅު ކުއްޖެއް ކަމަށް އަދި ވެހޭއިރު ކުއްޖާ މަރުވެފައިވާކަމުގެ އެއްވެސް ނިޝާނެއް ދަރިފުޅުގެ އަދި ފާރިހާގެ ކިބައިން ފެނިފައި ނުވާ ކަމަށެވެ. އަދި ވިހޭއިރު ކުއްޖާ ދިރިހުރިކަމަށް ޑޮކްޓަރު ކައިރީ ފާރިޙާ ބުނެފައިވާ ކަމަށްވެސް ހެކިބަސް ދީފައިވެއެވެ.\nވިހޭއިރު އެތަނުގައި ހުރި ހަމައެކަނި މީހަކީ ފާރިހާ ކަމަށްވެފައި، ދަރިފުޅު ފޮރުވަން މަސައްކަތް ކޮށްފައިވާތީއާއި، ޖެހިގެން އައި ދުވަހު ކަމެއް ދިމާވެފައިވާކަންވެސް ނާންގައި އުޅެ، ޖެހިގެން އަދި ދވަހުގެ ރޭ މިއުޒިކް ޝޯ ބަލަންގޮސް އުޅެފައިވާތީ މަރު ފޮރުވުމުގައި ފާރިހާގެ ނުރަނގަޅު ނިޔަތް އޮތަކަމަށް ބެލެވޭނެ ކަމަށްވެސް ދައުލަތުގެ ވަކީލުން ވިދާޅުވިއެވެ.\nމިއަދުގެ ޝަރީއަތުގައި ދައުލަތުން ވިދާޅުވީ، މި މައްސަލައިގައި ކުރިއަށް ދިއުމުގެ އަހުލިއްޔަތު ނެތްކަން ސާބިތު ކުރުމަށްޓަކައި ފާރިޙާގެ ފަރާތުން ހުށަހަޅާފައިވާ ހަމައެކަނި ހެކި ކަމަށްވާ "ސައިކޮލޮޖިކަލް ރިޕޯޓް" ގެ ޞައްޚަކަން ސާބިތު ކުރުމަށް ހަބީރަކު ކޯޓަށް ހާޒިރު ކޮށްފައި ނުވާ ކަމަށާއި، ރިޕޯޓާމެދު ދައުލަތުން ސުވާލު އުފައްދާއިރު ހަބީރަކު ހާޒިރުކުރަންޖެހޭނެ ކަމަށެވެ.\nހުލާސާ ބަޔާން އިއްވަން ފާރިޙާއަށް އެރުވި ފުރުޞަތުގައި އެންމެ ފުރަތަމަ ފާރިޙާގެ ވަކީލު ވިދާޅުވީ، "ސައިކޮލޮޖިކަލް ރިޕޯޓް" ގެ ޞައްޚަކަން ސާބިތު ކުރުމަށް ކޯޓަށް ހާޒިރު ކުރުމަށް ނިންމާފައިވާ ޑރ.ނާޒް މިވަގުތު ރާއްޖޭގައު ނެތުމުން އަދިވެސް އޭނާ ހާޒިރުކޮށް ހެކިބަސް ނެގުމަށް ފުރުޞަތަކަށް އެދޭ ކަމަށެވެ. އަދި ފާރިޙާއަށް ޖިންސީ ގޯނާ ކޮށްފައިވަނީ ނުރުހުމުގައިކަމާމެދު ދައުލަތުން ސުވާލު އުފައްދާފައިވާތީ އެކަމާ ކަންބޮޑުވުން ފާޅުކުރެއްވިއެވެ.\nހުލާސާ ބަޔާން އިއްވަމުން ފަރިޙާގެ ވަކީލް ވިދާޅުވީ، ދައުލަތުން އުފުލާފައިވާ ތިން ދައުވާއަށްވެސް ފާރިޙާ އިންކާރު ކޮށްފައިވާނެ ކަމަށާއި، އެއްވެސް ދައުވާއެއް ޝައްކެއް ނެތް މިންވަރަށް ސާބިތުވާވަރަށް ދައުލަތަށް ސާބިތު ކޮށްދެވިފައި ނުވާކަމަށާއި، ހާއްޞަކޮށް ފާރިޙާގެ ދަރިދުޅު ނިޔާވީ ވިހެކުމުގެ ކުރިންކަން ނުވަތަ ވިހެއުމަށްފަހުގައިކަން ދައުލަތަށް ސާބިތު ކޮށްދެވިފައި ނުވާ ކަމަށެވެ.\nފާރިޙާ ވިހޭ ކުއްޖާ ވިހެއުމުގެ ކުރިން ނިޔާވެފައިވާކަމަށް ޝަރީއަތުގައި ފާރިޙާ ބުނެފައިވާ ކަމަށާއި، ޞިއްޙީ ހާލަތު ގޯސް ވަގުތެއްގައި ހެލްތު ސެންޓަރުގައި އޮއްވާ އެތަނުގެ މުވައްޒަފުން ކުރި ސުވާލުތަކަށް ޖަވާބުދެމުން ފާރިހާ ބުނެފައިވާ ބުނުމަކަށް މައްސަލަ ސާބިތު ނުކުރެވޭނެ ކަމަށްވެސް ފާރިހާގެ ވަކީލް ވިދާޅުވިއެވެ.\nފާރިޙާ ބަލިވެ އިނދެފައިވަނީ މީހެއްގެ ޖިންސީ އަނިޔާގެ ސަބަބުން ކަމަށާއި ފާރިހާ ވިހޭ ކުއްޖާގެ ބައްޕައަކީ ކާކުކަން (ފާރިޙާ ކުރިން ލޯބީގެ ގޮތުން ގުޅިގެން އުޅުނު ބިދޭސީއެއް) ތަހްޤީގުގައި ފާރިޙާ ފުލުހުންނަށް ކިޔައިދީފައިވާއިރު، ބައްޕަ އަކަށަވަރު ކުރުމަށް ފުލުހުން މަރުވި ކުއްޖާގެ ޕޯސްޓްމޯޓަމް އަދި ޑީއެންއޭ ޓެސްޓްތައް ހަދާފައި ނުވާ ކަމަށް އަދި ދައުލަތުން ފާރިޙާއަށް އަޅާލާފައިވެސް ނުވާ ވަކީލް ވިދާޅުވިއެވެ. މީގެ އިތުރުން ކުށް ސާބިތު ކުރުމަށްޓަކައި ފާރިހާ ކުރި ފަރުވާކުޑަވުމުގެ އަމަލެއް ދައުލަތަށް ސާބިތު ކޮށްދެވިފައި ނުވާކަމަށާއި، ދަރިންބެލުމުގައި އިހުމާލުވެފައިވާކަންވެސް ދައުލަތަށް ސާބިތުކޮށް ނުދެވޭކަމަށް ފާރިހާގެ ވަކީލް ވިދާޅުވިއެވެ.\nހަމައެއާއެކު ފާރިހާ ދަރިފުޅު މަރާލުމަށްފަހު ސިއްރު ކުރަން މަސައްކަތް ކޮށްފައިވާކަމަށް ބުނި ނަމަވެސް އެގޮތަށް އެކަން ހިނގާފައި ނުވާކަމަށް ފާރިހާގެ ވަކީލު ވިދާޅުވިއެވެ. ވަކީލް ވިދާޅުވީ، ފާރިހާ ވިހޭތާ 24 ގަޑިއިރު ވީއިރުވެސް ތުއްތު ކުއްޖާ އޮތީ ފާހާނާގެ ތެރޭގައި ކަމަށާއި، ލޭ ހޭކިފައިހުރި ތަނެތިވެސް ކޮޓަރީގައި ހުރިގޮތަށް ހުރި ކަމަށް އަދި ވިހެއުމަށްފަހު އެކަންކަން ފޮރުވަން ވަގުތާއި ފުރުޞަތު ލިބުނު ނަމަވެސް އެއިން އެއްވެސް ކަމެއް ފާރިޙާ ކޮށްފައި ނުވާކަމަށެވެ.\nފާރިހާގެ ވަކީލް ވިދާޅުވީ، ފާރިޙާގެ އަމަލުތަކަކީ ހަމަ އިންސާނަކު އަމަލުކުރާނެ ގޮތްތަކެއް ނޫންކަން ހަމަބުއްދިން ވިސްނާލުމުންވެސް އެނގޭ ކަމަށާއި، ހާދިސާ ހިނގާފައިވަނީ ފާރިޙާއަށް ލިބިފައިވާ ޖިންސީ ގޯނާތަކުގެ ސަބަބުން ނަފްސާނީ ބަލިމަޑުކަމުގެ ތެރޭގައި ބުއްދިއަށް އުނިކަމެއް އައިސްފައިވާ ހާލަތެއްގައި ކަމުން މި ހާދިސާގައި ފާރިޙާގެ މައްޗަށް ކުށް ސާބިތުވާކަމަށް ނުނިންމޭނެ ކަމަށް ހުކުމް ކޮށްދެއްވުން އެދޭ ކަމަށެވެ.\nމިއަދުގެ ޝަރީއަތް ނިންމަވާލައްވަމުން ގާޒީ ވިދާޅުވީ، މި މައްސަލައިގައި ދައުލަތުން އަދި ދައުވާ ލިބޭ ބ.ތުޅާދޫ ހުދުއަސުރުމާގޭ ފާރިޙާ އަބްދުއްރަހްމާންގެ ފަރާތުން ހުލާސާ ބަޔާން އިއްވާ ނިމިފައިވާތީ، ދެން އޮންނަ ޝަރީއަތެއްގައި މި ތިން ދައުވާގެ ހުކުމް އިއްވަވާނެ ކަމަށެވެ.\nޖުލައި 9, 2018 - 18:24\nކާކުގެ ދަރި އެއް. ސައްތައިން ސައްތަ މުސްލިމް ގައުމެކޯ ޔޯލަ\nޖުލައި 9, 2018 - 19:17\nފާރިހާއާއި ތިވަކީލުމީހާ އަައި ދެމީހުން އެެއްކޮޓަރިއެއްގައިތިބެ ދައްކާ މަންޒަރަަކަށް ހުކުމް ކުރެވިދާނެތަ؟\nޖުލައި 10, 2018 - 08:33\nހުންނަ ނުބައި ނުލަފާކަން ބަލާބަލަ، އެ ފުރާނައަށް އެހެން ހަދަން ހެޔޮ ވާނެތަ\nޖުލައި 10, 2018 - 09:20\nމައްސަލައެއް ނިންމަން2އަހަރު މަހުވެއި މިތިބީ މޮޅު ޤާޟީ ތަކެއް އުޅޭ ގައުމެއް\nޖުލައި 10, 2018 - 09:42\nފާރިހާ އަކީ ބުއްދިއުނި ކުއްޖެއްނޫން. މިހާރުވެސް އޭނާ ހަމަ ރަނގަޅު. އެކަމަކު ތި ކުރި ކުށަށް ތައުބާވުމުގެ ބަދަލުގައި އަދަބުން ރެކިގަތުމަށް އިތުރު ފާފާތަކެއް ތިޔަ ކުރަނީ މާތްﷲ އަށް ބިރުވެތި ވުމެއްނެތި... މިއަދު ސަލާމަތް ވެވިދާނެ... މާﷲ ގެ ދަރުބާރުގައި ނިޔާ އިއްވޭދުވަހު ފާރިހާއާއި ތިޔަބުނާ ވަކީލަކު އަދި ފާރިހާ ސަލާމަތް ކުރުމާށް އުޅޭ އާއިލާ މާﷲގެ ހަޟްރަތަށް ގެންދާނީ ކޮން މެޑިކަލް ރިޕޯޓެއްތޯ...\nޖުލައި 11, 2018 - 11:18\nއޭނާ އަމިއްލަ އަށް އެއްބަސްވީމަ\nދެންކޮން ހެއްކެއްތަ؟ އަޖައިބުވާނެ


"Beyrah Nukunna Iru Ragalhee Fothi Mask Elhun" - Vaguthu\n"ބޭރަށް ނުކުންނަ އިރު ރަނގަޅީ ފޮތި މާސްކް އެޅުން!"\nދުނިޔޭގައި މިހާރު ހަލުވިކަމާއެކު ފެތުރެމުން އަންނަ ކޮވިޑް-19 ވައިރަހާ ގުޅިގެން މިހާރު އާންމުވެފައިވާ ދިރާސާއެއްގައި އެ ވައިރަސް ވައިގެ ތެރޭގައި ވެސް އުޅެދާނެތީ އާއި ނޭވާލާއިރު އެ ވައިރަސް ޖެހިދާނެތީ ފޮތި މާސްކް އަޅަން އައިޖީއެމްއެޗްގެ ޑޮކްޓަރަކު މިއަދު އެދިވަޑައިގެންފިއެވެ.\nމޯލްޑިވްސް މެޑިކަލް އެސޯސިއޭޝަންގެ ނައިބު ރައީސް ކަން ވެސް ކުރައްވާ ޑރ. މުހައްމަދު އަލީ ކުރެއްވި ޓުވީޓެއްގައި ވިދާޅުވީ ވައިރަސް ވައިގެ ތެރޭގައި ވެސް އުޅެދާނެ ކަމަށް ދާދި ފަހުން ހެދި ދިރާސާއަކުން ސާފުވެފައިވާ ކަމަށެވެ. އެހެންވެ، ނޭވާލާ އިރު ވެސް އެ ވައިރަސް ޖެހިދާނެ ކަމަށް އޭނާ ވިދާޅުވއެވެ.\nޑރ. މުހައްމަދު އަލީ ވިދާޅުވި ގޮތުގައި މީގެކުރިން އަޑު އިވިފައި އޮންނަ ގޮތުން ކޮވިޑް-19 ފެތުރެނީ ކެއްސާ ކިނބިހި އަޅާއިރު، ނުވަތަ ބަލި މީހަކު ހުރެފައިދާ ތަނަކުންނެވެ. އެކަމަކު ދާދި ފަހުން ހެދި ދިރާސާ އިން މި ވައިރަސް ވައިގެ ތެރޭގައި އުޅޭ ކަމަށް ވެސް ޑރ. މުހައްމަދު އަލީ ވިދާޅުވިއެވެ.\nހޯލްވޭއި ތަކުން ނަގާފައިވާ ސާމްޕަލްތަކުގެ 66.7 އިންސައްތަ ދައްކާ ގޮތުން ވައިރަސް ހިމެނޭހެން ލޮލަށް ނުފެންނަ ޖަރާސީމު އެއް ތަނުން އަނެއް ތަނަށް ދަތުރު ކުރެއެވެ. މިގޮތަށް އެއްތަނުން އަނެއް ތަނަށް މިވައިރަސް ދަތުރުކޮށްފައިވަނީ ބަލި ޖެހިފައިވާ މީހަކު އޮތް ތަނަކުންނެވެ. އަދި މި ސާމްޕަލްތައް ޓެސްޓް ކުރި އިރު އޭގައި ނުރައްކާތެރި މި ވައިރަސް ހުއްޓެވެ.\nItsanew disease, new information keeps on coming. And when #USA is hit, their investigations in to the disease extends and more information will still keep coming. Till more evidence comes, follow the above. May Allah protect us fromalarger wave of this disease.\nމި ދިރާސާއިން ބުނެފައިވަނީ ވައިރަސް ޖެހިފައިވާ މީހެއްގެ ކިބައިން ވައިގެ ތެރޭގައި ވައިރަސް ހުރެގެން އެހެން މީހުންގެ ގަޔަށް ފެތުރެނޭ ކަމަށެވެ. އަދި އެމީހަކު ހުރި ތަނެއްގައި ވައިރަސް ގަޑިއިރުން ފަށައިގެން ދެ ދުވަހާއި ހަމައަށް ހުންނާނެ ކަމަށެވެ.\nޑރ. މުހައްމަދު އަލީ ވަނީ ބޭރަށް ނިކުންނައިރު ހުރިހާ ފަރާތްތަކުން ވެސް ފޮތި މާސްކު އަޅައިގެން ރަނގަޅަށް މޫނު ނިވާ ކުރުމަށް އިލްތިމާސްކޮށްފައެވެ.\nރާއްޖޭގައި ކޮވިޑް-19 އަށް މިހާތަނަށް 19 މީހަކު ޕޮޒިޓިވްވެފައިވާއިރު އޭގެތެރެއިން 13 މީހަކު މިބަލިން ވަނީ ރަނގަޅުވެފައެވެ. އަދި އޭގެތެރެއިން ބައްޔަށް ފަރުވާ ދެމުން އަންނަނީ ހަތަރު މީހަކަށެވެ. އެ ހަތަރު މީހުންނަކީ ދިވެހިންނެވެ. ނަމަވެސް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނެފައިވަނީ އެ ހަތަރު ދިވެހިންގެ ހާލަތުވެސް ރަނގަޅު ކަމަށެވެ.\nޗައިނާގެ ވުހާން ސިޓީން މިދިޔަ ޑިސެމްބަރު މަހުގެ ތެރޭގައި ފެނިފައިވާ މި ވައިރަސް މިހާތަނަށް ދުނިޔޭގެ 205 ގައުމަކާއި ހިސާބަކަށް ފެތުރިފައިވާއިރު މި ބަލި ޖެހިގެން މިލިއަނަކަށްތުރެ ގިނަ މީހުން ވަނީ ރިޕޯޓް ކޮށްފައެވެ. އަދި 60,115 މީހަކު މަރުވެފައިވާއިރު، 234,023 މީހަކު ވަނީ ބަލިން ރަނގަޅު ވެފައެވެ.\nއޭޕްރީލް 4, 2020 15:51\nމޫނުބުރުގާ ޝަރުޢުކުރެއްވީ އަންހެން ކަނބަލުންގެ ރައްކާތެރިކަމަށް\nއޭޕްރީލް 4, 2020 16:32\nނޫނޭ ކަލޭމެން ބުނޭ އާމު ރައްޔިތުން މާސްކު އަޅާނެ ކަމެއްނެތޭ...ހަމަ އެކަނި ބަލިޖެހިފަ ތިބޭ މީހުން އެޅީމަ ފުދޭނޭ.\nފޮތި މާސް.ކު ! ފޮތިމާސް ކު! މިމެޑިކަލްމާސްކުކަމުނުދަނީތޯ!ތިބުނާފަށަލަހުންނާނީއެމާސްކުގައޭތިބުނުއްވަނީ ! މެޑިކަލްމާސްކުއެޅުމުންގެއްލުމެއްލިބެނީތޯސުވާލަކީ! ނޫންނަމައެވަރަށްމެޑިކަލްމާސްކުއެސްޓީއޯއިންނުލިބޭނީތޯ ! ؟\nއޭޕްރީލް 4, 2020 20:34\nޢެވަރަށް ނެތީ. ޢެއެއަޗެހި ސިއްހީމީހުންނަށް ރިސާވް. ސިއްހީމީހުން ސަލާމަތުން ހުރީމަދޯ އެހެން މީހަކަށް ފަރުވާދެވެނީ. ބާމު ލައިގެން މިއެއް ރަނގަޅެއް ނުވެޔޯ\nއޭޕްރީލް 4, 2020 21:39\nފޮތި މާސްކް ލިބެން ހުރީ ކޮންތާކު ؟


Gathulaammuge dhuvas ethah haas refugeen faahagakoffi | Mihaaru\nމިއަންމާގެ ރޮހިންޖާ މުސްލިމުން ބަންގްލަދޭޝްގައި މިއަދު ބޭއްވި ބޮޑު އެއްވުން: މި އެއްވުމުގައި ދެ ލައްކަ މީހުން ބައިވެރިވި. --ފޮޓޯ:އޭއެފްޕީ\nއެތައް ހާސް ރެފިއުޖީން ގަތުލްއާއްމުގެ ދުވަސް ފާހަގަކޮށްފި\n25 އޯގަސްޓް 2019 - 14:212comments\nފުލުހުންގެ ތަރުޖަމާން ޒާކިރު ހަސަން އޭއެފްޕީ އަށް ވިދާޅުވީ ސުލްހަވެރި އެއްވުމުގައި ދެ ލައްކައެއްހާ މީހުން ބައިވެރިވި ކަމަށެވެ. މޫނު ބުރުގާ އަޅައިގެން ތިބި އަންހެނުންނާއި ކުޑަ ކުދިން އަދި ފިރިހެނުން ވެސް ވަނީ ދުނިޔޭގެ އެންމެ ބޮޑު ރެފިއުޖީ ކޭމްޕުގައި ބޭއްވި އެއްވުމުގައި ބައިވެރިވެފަ އެވެ.\nއޮގަސްޓް 25، 2017 ގައި މިއަންމާގެ ރަކީން ސްޓޭޓުން ވަނީ 750،000 ރޮހިންޖާ މުސްލިމުން އެ މީހުންގެ ގެދޮރުން ނެރެ އަވަށްޓެރި ބަންގްލަދޭޝް އަށް ފޮނުވާލައިފަ އެވެ. އެ ހާދިސާ އަށް ދެ އަހަރު ފުރުން ފާހަގަކުރާ އިރު ރެފިއުޖީން އަނބުރާ މިއަންމާ އަށް ގެންދިއުމާ ގުޅޭ ގޮތުން އެއްބަސްވުމަކަށް އާދެވިފައެއް ނުވެ އެވެ.\nރޮހިންޖާ މުސްލިމުން ފާހަގަކުރި ގަތުލްއާއްމުގެ ދުވަސް\n"ދުނިޔެ އަށް އަންގަން ބޭނުން ވަނީ އަހަރެމެންގެ ހައްގުތައް އަލުން ބޭނުންވާ ވާހަކަ. އަހަރެމެންގެ ގެދޮރާއި ބިން އަނބުރާ ބޭނުންވާ ވާހަކަ،" އެއްވުން އިންތިޒާމު ކުރުމުގައި އުޅުނު މުހީބުﷲ ބުންޏެވެ. "މިއަންމާ އަކީ އަހަރެމެންގެ ގައުމު. އަހަރެމެންނަކީ ރޮހިންޖާ މުސްލިމުން."\nއުމުރުން 50 އަހަރުގެ ތަޔަބާ ޚާތުން ބުނީ އެއްވުމުގައި އޭނާ ބައިވެރިވީ މިއަންމާ ސިފައިންގެ އަނިޔާވެރިކަމުގައި މަރާލި އޭނާގެ ދެ ފިރިހެން ދަރިންނަށް އިންސާފު ހޯދައިދިނުމަށް ގޮވާލުމަށް ކަމަށެވެ.\nމިއަންމާ އިން ހިންގާފައި ބޮޑު ޖަރީމާ އދ. އިން ސިފަކޮށްފައި ވަނީ ނަސްލެއް ނެތިކޮށްލުމުގެ ދަރަޖައިގަ އެވެ.\nއިތުރު ލިޔުންތައް ރޮހިންޖާ މުސްލިމުން ބަންގްލަދޭޝް\nތޫފާން މޯރާގައި މުސްލިމް ރެފިއުޖީންނަށް ބޮޑު ގެއްލުމެއް


އިންޓަރ ރިސޯޓު ވޮލީ މުބާރާތުގައި ބައިވެރިވުން އަންނަ މަހުގެ އެއްވަނަ ދުވަހުގެ ނިޔަލަށް ހުޅުވާލައިފި\nއިންޓަރ ރިސޯޓު ވޮލީ މުބާރާތުގައި ބައިވެރިވުން އަންނަ މަހުގެ އެއްވަނަ ދުވަހުގެ ނިޔަލަށް ހުޅުވާލައިފިއެވެ.\nވޮލީ ބޯލް އެސޯސިއޭޝަނުން ބުނީ 20 ވަނަ އާލާ އިންޓަރ ރިސޯޓް ވޮލީބޯޅަ މުބާރާތުގައި ބައިވެރިވުމުގެ ފުރުސަތު މިހާރު ހުޅުވާލާފައިވާ ކަމަށެވެ. އަދި ބައިވެރިވުމުގެ ސުންގަޑިއަކީ އަންނަ މަހުގެ އެއްވަނަ ދުވަހުގެ މެންދުރު 12:00 ގެ ކުރިން ކަމަށެވެ.\nމިއަހަރުގެ މުބާރާތްވެސް ކުރިއަށްގެންދާނީ ޒޯން ތަކަކަށް ބަހާލައިގެން ކަމަށާއި މުބާރާތުގައި ބައިވެރިވާ ރިސޯޓްތަކުން ޓީމް ލިސްޓު ހުށަހަޅަން ޖެހޭ އެންމެ ފަހު ތާރީޚަކީ އަންނަ މަހުގެ 8 ވަނަ ދުވަހުގެ މެންދުރު 12:00 ގެ ކުރިން ކަމަށްވެސް އެ އެސޯސިއޭޝަނުން ބުނެއެވެ.\nމުބާރާތުގައި ބައިވެރިވާން އެދޭ ފޯމާއި ޓީމް ލިސްޓު ހުށަހަޅާ ފޯމާއި މުބާރާތުގެ ގަވާއިދު އެއެސޯސިއޭޝަނުން މިހާރު އަންނަނީ ދޫކުރަމުންނެވެ. އަދި ފޯމާއި ޓީމް ލިސްޓް ހުށަހަޅަން ޖެހޭނީ ވޮލީބޯލް އެސޯސިއޭޝަނަށް ކަމަށާއި މުބާރާތާ ބެހޭ އިތުރު މައުލުމާތުinfo@maldivesvolleyball.mv އަށް މޭލް ކުރުމުން ލިބޭނެ ކަމަށްވެސް ވޮލީ އެސޯސިއޭޝަނުން ބުނެއެވެ.


Gamaai Villingili ge covid management facility hulhuvaifi | Mihaaru\nގަމާއި ވިލިނގިލީގެ ކޮވިޑް މެނޭޖްމަންޓް ފެސިލިޓީ ހުޅުވައިފި\nލ. ގަމުގެ ކޮވިޑް މެނޭޖްމަންޓް ފެސިލިޓީ.---ފޮޓޯ: ހެލްތު މިނިސްޓްރީ\nހެލްތު މިނިސްޓްރީން ބޭއްވި ވާޗުއަލް ރަސްމިއްޔާތެއްގައި އެ ދެ ފެސިލިޓީ ހުޅުވާފައިވާއިރު، ގަމު ހޮސްޕިޓަލުގެ މެނޭޖަރު އަލީ ނަޝީދު ވިދާޅުވީ، ގަމު ކޮވިޑް މެނޭޖްމަންޓް ފެސިލިޓީގައި ހުންނަނީ 47 އެނދު ކަމަށެވެ. އެއީ އައިސީޔޫގެ 20 އެނދާއި އައިސޮލޭޝަނަށް 15 އެނދުގެ އިތުރުން ކަރަންޓީނު ކުރާ މީހުންނަށް ޚާއްސަ 12 އެނދެވެ.\nވިލިނގިލީ ކޮވިޑް-19 މެނޭޖްމަންޓް ސެންޓަރުގައި 23 އައިސީޔޫ އެނދާއި ވެންޓިލޭޓަރުގައި ފަރުވާ ދެވޭނެ އިންތިޒާމު ވަނީ ހަމަޖައްސައިފަ އެވެ.\nގަމާއި ވިލިނގިލީ ކޮވިޑް މެނޭޖުމަންޓު ސެންޓަރުގައި ވެސް ކޮވިޑް-19 އަށް ޓެސްޓު ކުރެވޭނެ އެވެ.\nރޭގެ ރަސްމިއްޔާތުގައި ހެލްތު މިނިސްޓަރު އަބްދުﷲ އަމީން ވިދާޅުވީ، ކޮވިޑް-19 އަށް ދުނިޔޭގައި ވެކްސިނެއް އުފެއްދުމުން، އެ ވެކްސިން އެންމެ އަވަހަށް ލިބޭ ގައުމުތަކުގެ ތެރޭގައި ރާއްޖެ ހިމެނޭނެ ކަމަށެވެ. ދުނިޔޭގެ ސިއްހަތު ޖަމިއްޔާއާ ގުޅިގެން އެކަން އެގޮތަށް ކުރުމަށް މިހާރު ވެސް މަސައްކަތް ފަށާފައިވާ ކަމަށް މިނިސްޓަރު ވިދާޅުވި އެވެ.\nVaccine emme avahah libey eh gaumah Raajje vaane: Ameen\nރާއްޖެ އިން ކޮވިޑް-19، މިދިޔަ މާޗް7ގައި ފެނުމާ އެކު ސަރުކާރުން އަމާޒު ހިފީ ރާއްޖޭގެ ހުރިހާ ސަރަހައްދެއްގައި ވެސް އެ ބައްޔަށް ފަރުވާ ދެވޭނެ ނިޒާމު ގާއިމް ކުރުމަށެވެ. އެގޮތުން، މިހާރު ވަނީ އަތޮޅުތެރޭގެ ފަސް ސަރަހައްދެއްގައި ކޮވިޑް-19 އަށް ފަރުވާދެވޭނެ ފެސިލިޓީތައް ގާއިމްކޮށްފަ އެވެ. އެއީ ލ. ގަމާއި ގއ. ވިލިނގިލީގެ އިތުރުން ށ. ފުނަދު އާއި ބ. އޭދަފުއްޓާއި އައްޑޫ އެވެ.\nމީގެ ތެރެއިން އައްޑޫ ފިޔަވައި އެހެން ސަރަހައްދުތަކުގައި މިހާރު ވަނީ ރަސްމީކޮށް ޚިދުމަތް ދޭން ފަށައިފަ އެވެ.\nއެޗްޕީއޭ އިން ބުނީ މި ފެސިލިޓީތަކުގައި ކޮވިޑް-19 ގައި ހާލުބޮޑުވާ މީހުންނަށް ފަރުވާ ދެވޭނެ ގާބިލްކަން ހުންނާނެ ކަމަށެވެ.\nކޮވިޑް-19 އަށް ހާއްސަކޮށްގެން ފުރަތަމަ ފެސިލިޓީއެއް ގާއިމް ކުރީ ހުޅުމާލޭގަ އެވެ. ގާތްގަނޑަކަށް 300 އެއްހާ މީހުންގެ ޖާގައިގެ އެ ފެސިލީޓީގައި މިހާރު ބާކީ ހުރީ މަދު އެނދެއް ކަމަށް އައިޖީއެމްއެޗްއިން ބުނެފައި ވެ އެވެ.\nލ. ގަން ގއ. ވިލިގިލި ހެލްތު ޕްރޮޓެކްޝަން އެޖެންސީ ހެލްތު މިނިސްޓްރީ އަބްދުﷲ އަމީން، ހެލްތު މިނިސްޓަރު ސިއްހަތު ބަލިތައް\nމިކަހަލަ އެންމެނަށް ފައިދާކުރާ ކަންތައްތައް މުޅިރާއްޖެއަށް ފުޅާވަމުން ދިއުމަކީ އެންމެނެ އުފާކުރަން ޖެހޭނެ ކަންތައްތައް. ފުރަތަމަ އެންމެ ފުރިހަމަ ނުވެދާނެ އެހެނަސް މިފެންނަ ވަރަކީވެސް ވަރަށް ރަގަޅު ކުރިއެރުން މިކަންކަމަށް ސާބަސްދީ ހިއްވަރުދިނުން މާމުހިއްމު ނަފުރަތުގެ ކޮމެންޓް ކޮށް ފާޑުކިއުމަށްވުރެން\nހުރިހާ ކަމެއް މަމެންގެ ނަމުން ސިޓީގައި މިދަނީ ފަހަތަށް. ސިޔާސީ ވެރީން ޕޯޑިއަމްތަކުގައި ދައްކާ ވާހަކަތަކާއި އަމަލާ ދިމާވާތަނެއް ނުފެނޭ. ކޮވިޑް ސެންޓަރުވެސް މަމެންގެ ނަމުންސިޓީގައި ނިމިފައި އެހެރީ، ހުޅުވާނެ ތާރީޚެއް އިނގޭ އިންސާނެއް މިދުނިޔެމަތީގައި ހުރިހެނެއް ހިއެއްނުވޭ. ސަރުކާރުގެ ޚާއްސަ މެނިފެސްޓޯ ބޯކޮޅުވަތަށް އައްޑޫ ކަނޑަށް ފެތި، ރައްޔިތުންގެ ހުވަފެން ބިލާހަކަށްވެ އަވާމެންދުރަކަށް ބަލަހައްޓައިގެން ހެވިފައިތިބެން މިޖެހުނީ. ޝުކުރިއްޔާ ޤައުމު\nމިޚަބަރުގެ ނުވަތަ މިނިސްޓްރީން ދީފައިވާ މައުލޫމާތުގައި ބޮޑު ދޮގެއްވޭ ، އެއީ މިދެސެންޓަރުންވެސް ކޮވިޑަށް ޓެސްޓް ކުރެވޭވާހަކަ ، ހަމަޔަގީނުންވެސް އަދި މިވަގުތާއި ހަމަޔަށް ގއ- ގައި ކޮވިޑަށް ޓެސްޓް ނުކުރެވޭ ، ސާމްޕަލް ނަގާފައި މާލެ ފޮނުވަންޖެހެނީ\nވަރަށްު ފުރިހަމަ. ވައުދު ފުއްދުމުގައި ހެލްތު މިނިސްޓަރު އެންމެ ކުރީގައި. ފެސިލިޓީތައް ހުޅިވިގެން ދިޔަ ހުރިހާ ރަށްތަކުގެ ރައްޔިތުންނަށް މަރުހަބާ.


Thi Soora Noon -7| Vaahaka ތި ސޫރަ ނޫން –7– Vaahaka\n1k 1 1\tAugust 21, 2021\n* އެ މޫނުން މިލީން ފެންނާތީ ޔައުލާންއަށް ކުރެވެނީ އެހެންކަހަލަ އިހުސާސެކެވެ. ފުންނޭވާއެއްލާފައި މިއަލް ކޮޅަށް ތެދުވެ އެމީހުންނާއި ކުރިމަތިލިއެވެ. "އޭތް އޭނަގެ އަތަށް ތި އަނބުރާ ދީ.." މިއަލް ކޮންމެވެސް އެއްޗެކޭ ބުނަން އަނގަ ހުޅުވާލި ތަނާހެން ޔައުލާން އައިސްފައި ޖެހިލުންވުމެއްވެސް ނެތި ބުނެލިއެވެ. މިއަލް ކުޑަކޮށް ހައިރާންވިއެވެ. މި ޔުއެލްއަށް މި އުޅެނީ ކިހިނެތް ވެގެން ހެއްޔެވެ.؟ *\n"ތީ ކާކުތަ..؟؟'' ސިޔައްޓެ ގޮވާލިއެވެ. ''ޔައުލާން ޒާމިން ހަލީމް.. ނައިސް ޓު މީޓް ޔޫ.." ޔައުލާންގެ އެ ތައާރަފާއިހުރެ ސިޔައްޓެގެ އަނގަ ބަންދު ވެއްޖެއެވެ. މިއަލް އިނީ ހަރަކާތެއް ކުރަން ނޭނގިފައެވެ. ނަމަވެސް ހިތާއި ހިތުން މިއަލްއަށް ޔައުލާންއަށް ޝުކުރު އަދާ ކުރެވުނެވެ. އެމީހުން ހަރަކާތެއް ގެންނަން ނޭނގިފައި ހުރުމުން ޔައުލާން ކުރިއަށް ޖެހިފައި ސިޔައްޓެގެ އަތުން ގިޓާރ އަތުލިއެވެ. މަންޒަރު ބަލަން ހުރެފައި ބަހެއް ނުކިޔާ ރިޒްވާން ދުރަށް ހިނގައިގަތުމުން ލޯ އަޅާލާފައި ސިޔައްޓެ ރިޒްވާންގެ ފަހަތުން ހިނގައިގަތެވެ. ޔައުލާންއަށް ބަލަމުން އެމީހުން ފާޑަކަށް ކުދި ކިޔަމުން އެތަނުން ދާން ހިނގައިގަތެވެ.\n"އަން.." އެމީހުން ދާތަން ބަލަން ހުރި މިއަލްއަށް ހޭވެރި ކަމެއްވީ ޔައުލާން މިއަލްގެ އަތަށް ގިޓާރ ދިއްކޮށްލުމުންނެވެ. މިއަލް ގިޓާރގައި ހިފިއެވެ. "ކީއްވެގެންތަ މިތަނުގައި އެކަނި ތި އިންނަނީ..؟" ޔައުލާން އަމިއްލައަށް އިސްނަގައިގެން ފުރަތަމަ ވާހަކަ ދެއްކިއެވެ. ''ކަމެއް ނުވޭ.. ފްރެންޑެއް އަންނަން ދެން މިތަނުގައި މި އިނީ..." މިއަލް ބުނެލިއެވެ. "ތި ފްރެންޑް އަންނަންދެން އަހަރެން މިތަނުގައި އިށީނދެލިޔަސް އެންމެ ރަނގަޅުތަ..؟" ޔައުލާން އަހާލިއެވެ. ހައިރާންވެފައި މިއަލް ބޯ ޖަހާލިއެވެ.\n"މިއަލް.. ދޯ ކިޔަނީ..؟" އިށީންނަމުން ޔައުލާން އަހާލިއެވެ. "ހްމްމް.." މިއަލް ކުރު ޖަވާބެއް ދިނެވެ. "ކިތަށް އަހަރު..؟'' ޔައުލާން އަހާލިއެވެ. "އެއިޓީން.. ނައިންޓީން ވަނީ.." މިއަލް ބުނެލިއެވެ. "އޯވްވް.. އެހެންވިއްޔާ ބުނެބަލަ.. އެމީހުން ކީއްވެގެންތަ މިއަލްއަށް އުނދަގޫ ކުރަނީ..؟" ޔައުލާން އެހި ސުވާލުން މިއަލްއަށް އުނދަގޫވިއެވެ. "ކަޑަ ސުވާލެއްނަމަ އޯކޭ ޖަވާބު ނުދިނަސް.." ޔައުލާން އެހެން ބުނެލުމުން މިއަލް އެއްޗެކޭ ނުބުނެ ނިޔަފަތިތަކާއި ކުޅެން ފެށިއެވެ. ''ޔައުލާން.. މިރަށަށް އައީ ކީއްކުރަން..؟'' މިއަލް ނުކެރިފައި ހުރެ އެއްސެވެ. ދެންމެ ޔައުލާން ތައާރަފްވީ އިރު ޔުއެލްގެ ބަދަލުގައި ޔައުލާންއޭ ބުނުމުން ޔުއެލް އަކީ ވަނަމެއްކަން މިއަލްއަށް ދޭހަވިއެވެ. ޔައުލާންގެ ގާތަށް ހިނިއައެވެ. "ކީއްވެ އަހަރެންނާއި ދިމާލަށް ޔުއެލްއޭ ކިޔާފައި ނުގޮވަނީ..؟" ޔައުލާން އަހާލިއެވެ. "އެއީ... އަހަރެން ކުރިން ހީކުރީ ޔައުލާންގެ އަސްލު ނަމަކީ ޔުއެލް ކަމަށް.." މިއަލް އެހެން ބުނެލުމުން އިޚްތިޔާރަކާއި ނުލާ ޔައުލާންއަށް ހެވިއްޖެއެވެ. މިއަލް ކުޑަކޮށް ރަކިވިއެވެ.\nނަވާލް ވެސް ޔައުލާން އާއި ޔުއެލް ނޫނީ ދަރިފުޅުގެ ނަމުން ނޫނީ މުޚާތަބު ނުކުރަންޏާ މިއަލްއަށް ހީވާނީ ވެސް އެހެންނެއް ނޫން ހެއްޔެވެ.؟\n"އެ ނަމަކީ ފްރެންޑްސް އާއި ފެމެލީއަށް ޚާއްސަ ނަމެއް.. ދެން މިވެވުނީއެއްނު އެކުވެރިންނަށް.. ދެން އޯކޭވާނެ މިއަލް މަށަށް ޔުއެލްއޭ ކިޔާފައި ގޮވިޔަސް.." ޔައުލާން ކުޑަކޮށް ހީނލާފައި ސަލާމަށް އަތް ދިއްކޮށްލިއެވެ.\n"އޭތް ބަލާލަ..!" އަހުނަފް ޝަފްވާންގެ އަތުގައި ކޮށްޓާލިއެވެ. ''ކޯޗަކަށް..؟ އިރުވާހުދެއް ފެނުނީތަ..؟" ޝަފްވާން އަހާލިއެވެ. "ނޫނެކޭ އިރުވާހުދެއް ނޫނޭ.. އޭނދީ މިލީން..!" އަހުނަފް އެހެން ބުނެލުމުން ޝަފްވާންގެ ގަޔަށް ހީވީ ކަރަންޓް ޝޮކެއް ޖެހިހެންނެވެ. ރޭ ދިމާވި "މިލީން" މިތަނުން ނަމަވެސް ފެންނާނެކަމުގެ އުންމީދު ކޮށްގެން އިން ޝަފްވާން ފުންމައިގެން ކޮޅަށް ތެދުވުމުން އަހުނަފް ވެސް ތެދުވިއެވެ. "އެއީ އެ އަންހެން ކުއްޖާ.." ޝަފްވާން ވަށައިގެން ހޯދާލިއެވެ. "ކަލޭ ކީއްވެގެންތަ މޫދާއި ދިމާލަށް ތި ބަލަނީ..؟ މިލީން އެކޮޅުގަޔޭ އެހުރީ..!'' ގަސްގަނޑުގެ މަތީގައި އިށީނދެގެން އިން މިއަލް ދައްކާލަންވެގެން އަހުނަފް އެދިމާލަށް އިނގިލި ދިއްކޮއްލިއެވެ. "ކަލޭ މިތާ މަޑުކުރާތި.. އެބަ އަންނަން ވަރަށް އަވަހަށް.." ޝަފްވާން އަވަހަށް އެ ދިމާލަށް ހިނގައިގަތެވެ.\nމިލީން މިރަށުން ފެނުމާއި އެކީ ޝަފްވާން ކުއްލިގޮތަކަށް އެއްޗެކޭ ނުކިޔާ ދުއްވައިގަތުމުން އަހުނަފަށް ހުރެވުނީ ސުވާލުމާކުތަކެއް ސިކުނޑީގައި ޖަހައިގެންނެވެ. ނަމަވެސް ޝަފްވާންގެ ބަސް އަހައިގެން ހުރެ އަހުނަފް އަނެއްކާ ގާތަކުގެ މަތީގައި އިށީނެވެ. ވިސްނާށެވެ. "ލީން މިކޮޅުގައި..؟ އެވެސް އެހެން ފިރިހެން ކުއްޖަކާއި އެކީ..؟" "މިލީން" އާއި އެކީގައި އިން ފިރިހެން ކުއްޖާ އަހުނަފްގެ ލޮލުގައި އަޅައިގަތީ ދެނެވެ. "އައްދޭ.. ޝަފްވާން ބްރޭކް އަޕް ވީމައި ހާދަ އަވަހަކަށް ލީން އެހެން ކުއްޖަކާއި އެކީ އެހުރީ..؟؟" އަހުނަފް ޚިޔާލުގައި ކައްކަމުން ދިޔަ ރިހައިގެ ލޮނުރަހަ ހެޔޮވަރު ކުރަމުން ގެންދިޔައީ ހިތަށް އައިހާ ގޮތަކަށެވެ. އެންމެފަހަރަކުވެސް އެތަނުގައި އިށީނދެގެން އެ އިނީ މިލީން ނޫންކަމަށް ވިސްނައިގަންނާކަށް އަހުނަފް ހިތަކަށް ނޭރިއެވެ.\nމިއަލް އެއްމިޔަނަކަށް ހީނލާފައި ޔައުލާންގެ އަތުގައި ހިފާ ސަލާމް ކޮށްލިއެވެ. ޔައުލާން އަދިވެސް ހުރީ މިއަލްގެ މޫނަށް ބަލާށެވެ. އެމޫނުން ޔައުލާންއަށް ހަމަ މިލީން ސިފަވާ ވަރުންނެވެ. ''މިއަލްގެ އެއްވެސް ދައްތައެއް ނުވަތަ އަންހެން ކޮއްކޮއެއް ހުރޭތަ..؟" ޔައުލާން ޝައްކެއް މަތީގައި ހުރެފައި އަހާލިއެވެ. މިލީން އާއި ވައްތަރުކަމުން އޭނާގެ ހިތަށް ވަހުމެއް ވަނީއެވެ. "ނޫން... އެކަމް ބޭބެއެއް ހުރޭ.." މިއަލް ބުނެލިއެވެ. އެ ދެމެދުގައިވާ ބީރައްޓެހިކަން މަޑުމަޑުން ނެތެމުން ދާންފެށިއެވެ.\nބާރު ހިނގުމެއްގައި ޝަފްވާން އެދިމާލަށް ދިޔައީ މިއަލް ދިޔުމުގެ ކުރިން މިއަލް އާއި ބައްދަލުވޭތޯއެވެ. ޝަފްވަންއަށް އެހިސާބަށް ދެވުނުއިރު ހީނލައިގެން އިން މިއަލް ފެނުމުން ޝަފްވާން މިއަލް ގާތަށް ނެގި ފިޔަވަޅު މަޑު ޖައްސާލަން ޖެހުނީ މިއަލްގެ ގާތުގައި އިން ފިރިހެން ކުއްޖާ ފެނިފައެވެ.\nއިސްތަށިގަނޑުގައި އަތް ހިންގާލަމުން ޝަފްވާން އަނބުރާ އައިކޮޅަށް ދާން ހިނގައިގަތެވެ. ވާނީވެސް އެހެންނެވެ. "މިލީ އަހަންނާއި ބްރޭކް އަޕް ވެފައި އެހާ އަވަހަށް އެހެން ފިރިހެން ކުއްޖަކާއި އެކީ..؟ ނޫން ހަމަ ޔަގީން.. އެއީ މިލީއެއް ނޫން.. އެއީ މިނީ ވައްތަރު ޖަހާ އެހެން އަންހެން ކުއްޖެއް..." ޝަފްވާންއަށް ބުނެވުނެވެ. ޝަފްވާންގެ ހިތުގައި "މިލީން" އާއި ދޭތެރޭ އުފެދުނު ޝައުގުވެރިކަން ވީ އިތުރެވެ. ޝަފްވާން ދާން ހިނގައިގަންނަން އުޅެފައިވެސް "މިލީން''އާއި ދިމާލަށް ބަލާލިއެވެ. ޔައުލާން އިނީ ޝަފްވާންއަށް ފުރަގަސްދީގެން ކަމުން ނަސީބު ދިމާކުރިގޮތުން ޝަފްވާންއަށް ޔައުލާންއެއް ނުފެނުނެވެ. ޔައުލާން ފެނުނު ނަމަ ވާނީ ކިހިނެތްކަން ބުނެދޭންވެސް ދައްޗެވެ. ދެމީހުންވެސް އެކަކު އަނެކަކު ދަންނާނެތީއެވެ.\nމީހަކު ބަލަން ހުރިހެން ހީވެގެން މިއަލްއަށް ޔައުލާން އިން ދިމާއިން ފަހަތަށް ބަލާލެވުނެވެ. މިއަލްއަށް އޭނައާއި ދިމާލަށް ބަލަހައްޓައިގެން ހުރި ޝަފްވާން ފެނުނެވެ. "އިޓްސް ހިމް..!" އެންމެ ނަޒަރަކުން އެކަނިވެސް މިއަލްއަށް އެއީ ރޭ އޭނައަށް ފެނުނު ފިރިހެންކުއްޖާ ކަން އެނގުނެވެ. ވާނީ ވެސް އެހެންނެވެ. މިއަދު އިރުއެރީއްސުރެ ފަށައިގެން އެ ފިރިހެން ކުއްޖާ ނޫން މީހަކާއި ދޭތެރޭ މިއަލްއަކަށް ނުވިސްނެއެވެ.\nއެ ފިރިހެން ކުއްޖާގެ މޫނުމަތިން ކުލަ ފަނޑުވެފައި ވާތަން ފެނިފައި މިއަލްގެ ތުންފަތުން ވެސް ހިނިތުންވުން ފޭދުނެވެ. އެ ފިރިހެން ކުއްޖާ އޭނާގެ މޫނަށް ބަލަން ހުރެހުރެފައި ދާން ހިނގައިގަތެވެ. އެ ފިރިހެން ކުއްޖާގެ ފަހަތުން ހިނގައިގަންނަން ބޭނުން ވިޔަސް މިއަލް އެތަނުގައި މަޑުކުރީ ޔައުލާން އާއި ވާހަކަ ދައްކަން އިންދާ ކުއްލިގޮތަކަށް ދިޔުމަކީ ރީތި ގޮތަކަށް ނުވެދާނެތީއެވެ. އަދި އިތުރުން އެތަނުން ދާނީ ކިއަނާ އައުމުން ކިއަނާ އާއި އެކީގައި ކަމަށް ކިއަނާއަށް ވައުދު ވެވިފައި ކަމަށް ވާތީއެވެ.\n"ލީންގެ ގާތުގައި އިން ސޮރު ފެނުނީދޯ..؟" އަނބުރާ ގާތަކުގެ މައްޗަށް އައި ޝަފްވާން ފެނުމުން އަހުނަފް އަހާލިއެވެ. ޝަފްވާން ބޯ ޖަހާލިއެވެ. "މިލީން މިރަށުގައި ކީއްތަ ކުރަނީ..؟ އަނެއްކާ އޭނަ ކަލޭ ފަހަތުން ރޭ އައީތަ..؟" އަހުނަފް އެހެން އަހާލުމުން ޝަފްވާން އަނެއްކާ ވެސް ބޯ ހޫރާލިއެވެ. ''މަށަށް ހަމަ ޔަގީން އެއީ މިލީން ކަން.. ތިއޮތީ ބޮޑު ލަނޑު ލިބިފައެއްނު..؟" އަހުނަފް ހޭންފެށިއެވެ. "ތިދެލޯ ހުޅުވާފައި ރަނގަޅަށް ބަލާލަބަލަ.. އެއީ މިލީއެއް ނޫނޭ.. އެކުއްޖާގެ އިސްތަށިގަނޑު ފަނެއް ނޫނޭ.. އެހެންނޫނަސް ކަލެއަށްވެސް އިނގެއެއްނޫންތަ އިއްޔެ މިލީ މަގޭ ފަހަތުން ނާންނަކަން..؟؟" ޝަފްވާން އެހެން ބުނެލުމުން ހުނުން ހުއްޓާލާފައި އަހުނަފް މިއަލް އާއި ދިމާލަށް ބަލާލިއެވެ.\n"ދޮގެއް ނޫން.. އެހެންވިއްޔާ އެއީ ހަންޑި އެއްތަ..؟ ޔަގީން ކަލެއާއި އަޅައިގަނެގެން ކަން އެއުޅެނީ.." އަހުނަފް އަނެއްކާވެސް ދިމާކުރިއެވެ. "އަހަރެން ހޮޓްވީމަ ޖިންނިންވެސް މިހާރު ފުލުން ނުނައްޓާދޯ..؟" ޝަފްވާން ހިނިގަނޑެއް ޖަހާލިއިރު އަހުނަފް އެއަށްވުރެ ގަދަޔަށް ހޭން ފަށައިފިއެވެ.\n"އެލް..!!!" ކުއްލިއަކަށް ޖޯޝާއި ފޯރިން ފުރިފައިވީ ކިއަނާގެ އަޑު އިވުމުން މިއަލް ފަހަތް ބަލާލިއެވެ. "އެ..ލް.." ޔައުލާން ފެނި ކިއަނާ ކުޑަކޮށް އަނގަ ސަކަރާތްވިއެވެ. މިއަލްގެ ނަންވެސް ބޭރުވީ ފާޑެއްގެ ރާގަކަށެވެ. "އަހަރެން މިދަނީ ގެއަށް.. ދާނަންތަ.؟" ޔައުލާން ތެދުވަމުން އަހާލިއެވެ. "ނޫން.. އަހަރެން ގެއަށް ދާނީ ފަހުން.." މިއަލް އެހެން ބުނުމުން ޔައުލާން އަތްހޫރާލާފައި ދާން ހިނގައިގަތެވެ. "ޔެސް.. އަހަރެމެން ދެމީހުން އެއް ދުވަހެއްގައި އެނިވާރސެރީ އޮންނާނީ ދޯ..؟؟" ކިއަނާ އެހެން ބުނެލިގޮތަށް މިއަލްގެ އަތުގައި އޮޅުލައިގަތެވެ. "ކީކޭޔޭ..؟" މިއަލް އަހާލިއެވެ. ކިއަނާގެ ވާހަކަ މިއަލްއަށް ސިފަވީ އަރަތެއްގެ ގޮތުގައި ކަމަށް ވާތީއެވެ. "އެލް އަދި އެ ބޯއީ އާއި މަށާއި ރީއަލް އާއި.. އެއްދުވަހެއްގައި ދޯ އޭ ދެމީހުންގެ އެނިވާރސެރީ އޮންނާނީ.." އާނާ ބުނެލިއެވެ.\n"އޭ ދޮންބެ އާއި އާނާ.. ކަމެއްތަ..؟" މިއަލް ވެސް އަހާލީ ސުވާލެކެވެ. "އާނ ޔެސް.. ދެން ބުނެބަލަ.. އެއީ ކޮން ނަމެއް ކިޔާ ކުއްޖެއްތަ..؟ އެހެން މީހަކަށް ނޭނގުނަސް މަށަށް އެނގެން ޖެހޭނެއްނު.." ކިއަނާ އަހާލިއެވެ. "އެއީ އަމް.. އަހުމަދު ޔައުލާން ހަލީމް.. އަހަރެންގެ އެކުވެރިއެއް.." މިއަލް ކުޑަކޮށް ހެވިފައި ހުރެ ބުނެލިއެވެ. "ޔޭ..! ޔައުލާން ދޯ..؟ ވެއިޓް..! އެކުވެރިޔެކޭ..؟ ޖަސްޓް ފްރެންޑްސްއޭ..؟" ކުރިންވެސް އަނގަ ސަކަރާތްވެފައި ހުރި އާނާ އިތުރަށް އަނގަ ސަކަރާތް ވެއްޖެއެވެ. "ހްމްމް.. އާނާ އިހަކަށް ގެއަށް ދޭ.. އަހަރެން ވަރަށް އަވަހަށް ގެއަށް ދާނަން.." އަދި ބަންގި ގޮވަން ކައިރި ނުވާތީ މިއަލް ބުނެލިއެވެ. "އެކަމަކު ރީއަލް ބުނީ އަހަރެންގެ ގާތު މިއަލްވެސް ގޮވައިގެން ގެއަށް ދާށޭ.. ބޮޑާ ނުހާކާ އާދޭ އަހަރެންނާއެކީގައި ގެއަށް ދާން.." އާނާ ކުސްތަޅާލާފައި ގެ އެކުވެރިއެއް..އާމިއަލްގެ އަތުގައި ހިފޭއްޓިއެވެ. "ދެން.. އިއްޔެހެން މާ ގިނައިރު މަޑެއް ނުކުރާނަމޭ... އާނާ ޔޫ ޓްރަސްޓް މީ ޑޯންޓް ޔޫ..؟" މިއަލް އެހެން ބުނުމުން ކިއަނާ ދުރަށް ދާން ހިނގައިގަތީ ދެލޯ ކުޑަކޮށްލާފައި މީ ހަމަ އެންމެ ފަހުފަހަރޭ ބުނެލަމުންނެވެ. މިއަލް ގަސްގަނޑު މަތީގައި އިށީނދެ ގިޓާރ ނެގިއެވެ.\nގެއަށް ދާން ތެދުވި ޝަފްވާންގެ ލޮލުގައި އެކަނި އިން މިއަލް އަޅައިގަތެވެ. "އައްދޭ އެ ހަންޑި އޭނަގެ ބިޓާއެކީ ގެއަށް ނުދަނީތަ..؟" އަހުނަފް ހީނގަނެފައި އަހާލިއެވެ. ޔައުލާން ވެސް ފެންނަން ނެތުމާއި އެކީގައެވެ. "ކަލޭ އިހަށް ގެއަށް ދޭބަލަ... މަ އެބަ ދަން ކުޑަ އިރުކޮޅަކުން.." ޝަފްވާން އެހެން ބުނެލުމުން ސާބަހޭ އައްސަރިބަހޭ ކިޔަމުން އަހުނަފްވެސް ގެއަށް ދާން ހިނގައިގަތެވެ.\n"އޭތް އޯތް..! ސައިކެއް އެބައޮތްތަ..؟" އަހުނަފް ހިނގައިގަތުމުން ޝަފްވާން އަހާލިއެވެ. "ނޫން.. މަ ސައިކަލެއް ނުގެންނަން.. ކާރުވެސް ބަނދަރު ދޮށުގައި ހުރި ދިމާލެއްގައި ޕާރކު ކޮށްފައި މަ މި އައީ.. އެހެންވީމައި މި ރަށުން ކުއްޖެއްގެ ސައިކެއް ނަގަން ޖެހޭނީ.." އަހުނަފް އެހެން ބުނެލުމުން ޝަފްވާން މިއަލްގެ ގާތަށް ދާން ހިނގައިގަތެވެ. ހިތަށްއަރާ ފުރެމުން ދިޔަ ސުވާލުތަކަށް ޖަވާބެއްހާ ހިސާބު ނަމަވެސް ލިބޭތޯއެވެ. އެ އަންހެން ކުއްޖާ އަކީ ކާކުތޯ ބަލަން ބޭނުމެވެ. އެ އަންހެން ކުއްޖާ މިލީން އާއި ވައްތަރު ވާން ޖެހޭ ސަބަބު ހޯދަން ބޭނުމެވެ. "އެއީ އަހޫ ބުނިހެން ހަންޑި ހޫރަކަށް ވެއްޖެނަމަޔޯ..؟" ހިތަށް އެރި ސުވާލަކުން ޝަފްވާންއަށް ހީނގަނެވުނެވެ.\n"އެ ޝަފްވާން ކީއްކުރީއޭ..؟" މިލީންގެ އެނދުގައި އިށީނދެލައިގެން އިނީ މިލީން އާއެކީގައި އޭލެވެލް ހަދާ ނިންމި ކުއްޖެކެވެ. ކްލާހުން މިލީން އާއި އެންމެ އެކުވެރި އައިރާއެވެ. ''ނޭނގޭ.. އިއްޔެ ޕާޓީ ގައި ކޮންމެވެސް ކަމެއް ވެގެން އުޅުނީ.. ފަހަކަށް އައިސް ހީވަނީ އެހެން މީހެއްހެން އުޅޭ ގޮތުން.. އިއްޔެ ޝަފްވާން ޕާރޓީ މެދުތެރެއިން ދިޔަ ގޮތަށް ނޭނގޭ ވީގޮތެއް.. ރޭގަނޑާއި ހެނދުނު އެކީ މަށަށް މެސެޖް ނުކޮށް މިއަދު ހަވީރު ވާން އުޅެނިކޮށް މަށަށް އޮތީ އެންމެ ޓެކްސްޓް އަކުން ބްރޭކްއަޕް ވާން ބޭނުންވާ ވާހަކަ ބުނެފައި.. އެހެން މެސެޖެއް ކުރިއަކަ ނުދިން.. ހުރިހާ އެއްޗަކުން ބްލޮކް ކޮށްލާފައި އޮތީ.. ނޭނގެ ކުއްލިއަކަށް ކިހިނެތްވީ ކަމެއް.." މިލީން ބުނެލިއެވެ.\n"އެކަމަކު ލީން އާއި ޝަފްވާން.. ޔޫ ގައިޒް އެހާ ޕާރފެކްޓް އިރު ޝަފްވާންގެ ބޮލަށް ކޮން ޚިޔާލެއް އައިސްގެންތަ އެހެން ހެދީ..؟" ލައިރާވެސް އިނީ ހައިރާންވެފައެވެ. ޝަފްވާން އެހެން ހަދާފާނެކަމަށް އައިރާވެސް ހިޔެއް ނުކުރެއެވެ. ''ޝަފްވާން އަކީ އަހަރެން ޑޭޓް ކުރި މީހުންތަކުގެ ތެރެއިން ވެސް އަހަރެންނަށް ލޯބި ވެވުނު ހަމައެކަނި މީހަކީ.." މިލީން އެހެން ބުނެލާފައި މޫނުމަތީ ބާލީސް އެޅިއެވެ. އައިރާ ދެރަވާގޮތްވިއެވެ. ޝަފްވާން އާއި ހެދި މިލީން އުޅުނުގޮތް އެންމެ ގާތުން ފެނުނީ އޭނާއަށް ކަމަށް ވާތީއެވެ. ނަމަވެސް މިލީން އެހެން ފިރިހެން ކުދިންނާއި އެކީ ގައިގޯޅިކޮށް އުޅޭގޮތް ހިތަށް އެރުމުން އައިރާއަށް މޫނު ހަދާލެވުނެވެ.\n"ދެރަ ނުވޭ... އެ ޝަފްވާންއަކީ ބޮޑު މޮޔައެއް.. އޭނައަށް ލީންގެ ރީތިކަން ރަނގަޅަށް ނުފެނުނީމައި އެހެން ހަދާނީ.. ޝަފްވާންއަށް ނޭނގެނީ އޭނައަށް އެ ދޫކޮށްލެވުނީ އަގުހުރި ޖަވާހިރެއްކަން.." އައިރާ ބުނެލިއެވެ. މިލީންގެ ހިތްހަމަޖައްސުވާދޭށެވެ. "އެކަމަކު... އަހަރެން އަދިވެސް ބޭނުންވަނީ ޝަފްވާން އާއިއެކީގައި އުޅޭށޭ.." މިލީން އެހެން ބުނެލުމުން އައިރާ ބޯ ހޫރާލިއެވެ. ބްލޫޓޫތް ސްޕީކަރުން އަލީ ގޭޓީގެ 'ޔޫސްޑް ޓު ޔޫ' އިވެމުން ދިޔައެވެ. އެވަރުން އެކަނިވެސް މިލީންގެ ހިތާމަތައް ބަޔާންކޮށްދެއެވެ. ލަވައިން އެ އިވެނީ މިވަގުތު މިލީންގެ ހިތުގެ ހާލަތެވެ.\n"ހައު އޭމް އައި ސަޕޯޒްޑް ޓު ބީ އޯލްރައިޓް..؟"\n"އެވަރ ސިންސް ވީ ސްޕްލިޓް އެޕާރޓް، ނޯ އައިމް ނޮޓް ޑުއިންގ ފައިން.."\n"އެންޑް އައި ކާންޓް ލައި، މައި ލައިފްސް ބީން ރިއަލީ ހާރޑް..."\n"އިޓްސް ޑިފިކަލްޓް ޓު ސީ ދަ ލައިޓް، ވެން ލައިފް އިޒް ފީލިންގ ޑާރކް..."\n"އައި ގޮޓް ޔޫސްޑް ޓު ޔޫ.. ޔެއަ އައި ގޮޓް ޔޫސްޑް ޓު ޔޫ..."\n"ޓު ޔޫ އެންޑް އައި.. އައި ގޮޓް ޔޫސްޑް ޓު ޔޫ.. ޔެއަ އައި ގޮޓް ޔޫސްޑް ޓު ޔޫ.."\n"ޔެއަ އައި ގޮޓް ޔޫސްޑް ޓު ޔޫ... ސޯ ލޫސިންގ ޔޫ އިޓް ހާރޓްސް އިންސައިޑް.."\n"ދެއަރސް ނަތިންގ ހާރޑާރ ދެން، ލޫސިންގ ދަ ވަން ޔޫ ލަވް ދަ މޯސްޓް.."\n"ބަޓް އިފް އައި ހޭޑް އަ ޗާންސް، އައިޑް ޓްރައި އަގެއިން، އައިޑް ޓްރައި ސަމް މޯރ.."\n"އައި ފީލް އިޓް އިން މައި ޗެސްޓް، އައި ފީލް އިޓް އިން މައި ބޯންސް."\n"އައި ނޯ އައިމް ޔޫސްޑް ޓު ޕެއިން، އިޓްސް ޖަސްޓް ނެވަރ ހަރޓް ލައިކް ދިސް ބިިފޯރ.."\n"އައި ގޮޓް ޔޫސްޑް ޓު ޔޫ.. ޔެއަ އައި ގޮޓް ޔޫސްޑް ޓު ޔޫ.. ޔެއަ އައި ގޮޓް ޔޫސްޑް ޓު ޔޫ.."\n''ޔެއަ އައި ގޮޓް ޔޫސްޑް ޓު ޔޫ... ސޯ ލޫސިންގ ޔޫ، އިޓް ހާރޓްސް އިންސައިޑް..."\n"އެއީ ކީއްވެގެންތަ ލީން..؟ ޝަފްވާންއަށް ވުރެ މާ ރީތި މީހުން އަދިވެސް ލީންގެ ފަހަތުން އެބަ ދުވޭ.." އައިރާ އެހެން ބުނެލުމުން މިލީން މޫނު މަތިން ބާލީސް ނެގިއެވެ. "އިޓްސް ބިކޯޒް އައި ލަވް ހިމް.." މިލީން އެހެން ބުނެލީ ހުވަފެނީ ރާގަކަށެވެ. ޝަފްވާންގެ އެ ކުޑަކުޑަ މެސެޖް އޭނާގެ ހިތާއި ހަމައަށް ފޯރީ ހަންޖަރެއްގެ ގޮތުގައެވެ. އެފަހުން އޭނާ ހިތާމަ ކުރިވަރު ދެނެވޮޑިގަންނަވާނީ ހުރިހާ ކަމެއްވެސް ބައްލަވާ ވޮޑިގެންވާ މާތް ﷲއެވެ.\n"އަހަރެން މި ދަނީ ގެއަށް ދާން އިނގޭ ލީން.." އައިރާއަށް ނުހުރެވުނީ ކަންނޭނގެއެވެ. އަތްދަބަސް ކޮނޑުގައި އަޅުވާލަމުން އައިރާ ދޮރާއި ދިމާލަށް ހިނގައިގަތެވެ. "ލީން މިރޭ ޕްރެކްޓިސްއަށް ދަން..؟" އައިރާ ދޮރު ހުޅުވާލަމުން އެއްސެވެ. "ކޮން ޕްރެކްޓިސްއެއް..؟" މިލީން ބާލީހުން މޫނު ނެގިއިރު މަޑު ކުލައެއްގެ އުރައެއް ލައްވާފައިވާ އެ ބާލީހުގައި މިލީންގެ ކަރުނަތައް ރަނގަޅަށް އެނގެން ހުއްޓެވެ.\n"ސްވިމިންގ ޕްރެކްޓިސްއަށް.." އައިރާ ބުނެލިއެވެ. "އަހަންނަކަށް ނުދެވޭނެ.." މިލީން ބުނެލިއެވެ. ދެލޯ ފޮހެލަމުންނެވެ. "އެކަމަކު ލީން.. ޝަފްވާނާއި ވަކިވީއޭ ކިޔާފައި އޭގެ މާނައަކީ ލީންގެ ދިރިއުޅުން ހަލާކުކޮށްލާށެކޭއެއް ނޫންދޯ..؟ އާފްޓަރ އަ ބްރޭކް އަޕް އިޓްސް ބެޓަރ ޓު ޖަސްޓް މޫވް އޮން ވިތް ޔުއަރ ލައިފް.. ދަ ވަން ހޫ ލެފްޓް ޔޫ ވިތް ނޯ ގުޑް ރީޒަން އެއިންޓް ގޮނަ ރިޓާރން.. ޔޫ ޖަސްޓް ހޭވް ޓު އެކްސެޕްޓް ދެޓް ފެކްޓް އެންޑް މޭކް ޔުއަރ ފިއުޗަރ ބްރައިޓަރ އިންސްޓެޑް އޮފް ކްރައިން އޯވަރ ދެޓް ޖަރކް އެންޑް ރުއިނިންގ ޔުއަރ ލައިފް.." އައިރާ ހިތްހަމަ ނުޖެހިފައި ބުނެލައިފިއެވެ. އައިރާ އެ ބުނީ ވެސް ދޮގު ވާހަކައެއް ނޫނެވެ.\n"އައިރާއަށް ކޯޗެއްތަ އެނގެނީ..؟ އައިރާ ދުވަހަކުވެސް މީހަކާއި ވަކިވިންތަ..؟ މިހާރު މަގޭ ހިތުގައި މިއަޅާ ވޭން އައިރާއަށް ތަޖުރިބާ ކުރެވިފައި ވަނީތަ..؟؟" މިލީން ދެރަވެފައި ހުރެވެސް ރުޅިއައެވެ. "އަހަންނަކަށް ނޭނގޭ.. އެކަމަކު އަހަރެން މި ދެއްކި ވާހަކައެއް މިދެއްކީ ލީން ދެރަކުރާކަށް ނޫން.. ލީންއަށް ހަމަ ރަނގަޅަކަށް މި ބުނީ މިހެން.. ގެޓް އޯވަރ ހިމް.." އައިރާ ބުނެލިއެވެ. މިލީން ހިތްހަމަ ނުޖެހިފައި ދުރު ބަލާލިއެވެ. އޭނައަކީ އެކަހަލަ މީހެއް ނޫނެވެ. މިލީން ދެކޭގޮތުގައި ލޯބިވާ މީހާ ދޫކޮށް ދިޔައީމައި އެކަން ގަބޫލުކޮށް އަނެއްކާ ދިރިއުޅުމައިގެން ކުރިއަށް ދިޔުމަކީ މިލީން ދެކޭގޮތުގައި ލޯތްބެއް ނޫނެވެ. "އެހެންނޫނަސް.. ލީން ޕްރެކްޓިސްއަށް އަންނައްޗޭ.. ފައިނަލްސް މިހާ ގާތްވެފައި އޮއްވާ ނައީމަ ކަޑައެއްނު..؟ އަދި ލީން ތީ ޓީމް ގައި ހުރި އެންމެ މޮޅު ފެތުންތެރިޔާ.. ލީން ނެތިއްޔާ ޓީމަށްވެސް ކިހާ ބޮޑު ގެއްލުމެއްދޯ އެވަނީ..؟ ކޯޗް ވެސް ނިކަން ހިތްހަމަނުޖެހޭނެ.." އައިރާ ވިސްނައިދިނެވެ.\n"އާނ އޯކޭ.. އަހަރެން ދާނަން.." މިލީން ކުރަކި އަޑަކުން ބުނެލިއެވެ. "ލީން އަދިވެސް އެއްފަހަރު ޝަފްވާން މައްސަލައާއި ދޭތެރޭ ވިސްނާނެކަމަށް އަހަރެން އުންމީދު ކުރަން.. ސީ ޔޫ އެޓް ޕްރެކްޓިސް އެންޑް ބާއި.." އައިރާ ހިތްހަމަ ޖެހިފައި ހަނާ އަޅާލަމުން ކޮޓަރިން ނުކުތެވެ.\nކައިރާ ދަންދެން މިލީން ގަދަކަމުން ހިފާއްޓައިގެން ހުރިހާ ކަރުނައެއް ބޭރުކޮށްލީ އެވަގުތެވެ. ސަބަބެއް ވެސް ނުބުނެ ޝަފްވާން އޭނައާއި ވަކިވީ ކީއްވެ ހެއްޔެވެ.؟ އެވަގުތު ޔައުލާން ނެތްކަމުގެ ފަޅުކަން މިލީންއަށް އިހުސާސްވިއެވެ. ދިމާވާ ކޮންމެ ކަމެއް ގައި ޔައުލާންގެ އެހީތެރިކަން މިލީންއަށް ލިބެއެވެ. ދެރަވިވަރުން މިލީން ފޯނު ނަގާ ޝަފްވާން އާއެކީ ނަގާފައި ހުރި ފޮޓޯތައް ބަލަން ފެށިއެވެ. ހިނިތުން ވެގެން ހުރެ ދެމީހުން ނަގާފައިވާ ފޮޓޯތަކަށް މިލީން ވަރަކަށް ބެލިއެވެ. ނަމަވެސް މައްސަލައެކޭ ކިޔާ އެއްޗެއް މިލީންގެ ލޮލަކު އަޅައެއް ނުގަތެވެ. ޝަފްވާންގެ މޫނު ފެންނަމުން ދިޔަ ވަރަކަށް މިލީންގެ ހިތް ދިޔައީ ޒަހަމްވަމުންނެވެ.\nއަހުނަފް ދިޔަކަން ޔަގީންކޮށްފައި ޝަފްވާން މަޑުމަޑުން ހިނގާފައި ގޮސް މިއަލް ފެންނަފަށުގައި މަޑުކޮށްލިއެވެ. ޝަފްވާން އެވަގުތު ހުރީ މިއަލްގެ ފަހަތުގައި ކަމުން މިއަލްއަށް ޝަފްވާން އައިކަމެއް ނޭނގެއެވެ. މިއަލްގެ އުނގުމަތީގައި އޮތް ގިޓާރ ޝަފްވާންގެ ލޮލުގައި އަޅައިގަތީ މާފަހުންނެވެ. "މަގޭ ގިޓާ.." އެރަށަށް އާދެވުނީ ގިޓާރ ބާއްވާފައިކަން ޝަފްވާން ހަނދާންވީ މާ ފަހުންނެވެ.\nމީހަކު އެއްޗެކޭ ބުނެލިހެން ހީވެގެން މިއަލް ފަހަތަށް ބަލާލިއެވެ. ޝަފްވާން މިއަލްގެ މޫނަށް ބަލާލިއެވެ. މިއަލްއަށްވެސް އިރުކޮޅަކު ޝަފްވާންގެ މޫނަށް ބަލަހައްޓައިގެން އިނދެވުނެވެ. އެ ގަދަ ނޫ ކުލައިގެ ދެލޮލަށް ގެނބިފައި އިނދެ މިއަލްއަށް ހަމަހޭވެރިކަން ލިބުނީ މަޣްރިބް ނަމާދަށް ބަންގި ގޮވި އަޑަށެވެ. ޝަފްވާން ވެސް ދިޔައީ ސިއްސައިގެންނެވެ. އެ ހިމޭން ވެފައިވާ މާހައުލުގެ ހިމޭންކަން ކުއްލިއަކަށް ނެތުމުންނެވެ. މިއަލް މަޑުމަޑުން އިސްއޮބާލާފައި ގެއަށްދާން ހިނގައިގަތެވެ.\nޝަފްވާން ހުރަސްކޮށްފައި ގޭ މަގަށް އެޅިއިރު މިއަލްގެ ހިތް ބާރުބާރަށް ތެޅެނީއެވެ. ޝަފްވާންއަށްވެސް އެ އަޑު ނީވޭ ކަމެއް ނޭނގެއެވެ. މިއަލް ގޯޅިން ލަނބާލަންދެން ޝަފްވާން ހުރީ ބަލަހައްޓައިގެންނެވެ. މިއަލް ދިޔުމުން ކުޑަ ހީލުމަކުން ޝަފްވާން ހިނިތުންވެލިއެވެ. އަދި ޝަފްވާން މިއަލް އިށީނދެލައިގެން އިން ތަނުގައި އިށީނދެލިއެވެ. މިއަލް ދިޔައީ އެތަނުގައި އޭނާގެ ގިޓާރ ބާއްވާފައިކަން ޝަފްވާނަށް ޔަގީންވީ އެ ގަސްގަނޑު މަތީގައި ލައްގާލާފައި ހުރި ގިޓާރ ފެނިފައެވެ.\nRrYn August 21, 2021\nވަރަށް ވަރަށް ރީތި ❤😊 މާޝާ ﷲ.. 💖


އެމްޑީޕީގެ ބޮޑު ޖަލްސާއެއް ރޭ ފުވައްމުލަކުގައި ބާއްވައިފިMikal News\nއެމްޑީޕީން ރޭ ފުވައްމުލަކުގައި ބޭއްވި ޖަލްސާގެ ބައިވެރިން. ފޮޓޯ: ތަލާލު\nއެމްޑީޕީގެ ބޮޑު ޖަލްސާއެއް ރޭ ފުވައްމުލަކުގައި ބާއްވައިފި\n4 ސެޕްޓެމްބަރ 2015, 11:58 |\nގިނަ ދުވަސްތަކަކަކަށް ފަހު އެމްޑީޕީގެ ސިޔާސީ ބޮޑު ޖަލްސާއެއް ފުވައްމުލަކުގައި ރޭ ބާއްވައިފިއެވެ. އެމްޑީޕީގެ ގިނަ އަދަދެއްގެ މެމްބަރަކު ހާޒިރުވި މިޖަލްސާ ބޭއްވީ ފުވައްމުލަކު މެދުދާއިރާގެ ހަރުގޭގައެވެ.\nރޭގެ ޖަލްސާގައި މިސަރުކާރުގެ ސިޔާސަތުތަކަށް ވަރަށް ބޮޑަށް ފާޑުކިޔާފައި ގިނަ މެންބަރުންތަކެއް ވާހަކަ ދެއްކެވިއެވެ. އެމްޑީޕީގެ މެންބަރު، އަތޮޅު ކައުންސިލްގެ ރައީސް ފަލާހު ޝަރީފު ވިދާޅުވީ ސަރުކާރުން ނުސީދާ ގޮތުން ރައްޔިތުން އަތުން ޓެކްސްނަގާ އިތުރު ކުރަމުން ދާކަމަށެވެ. އެގޮތުން ފުވައްމުލަކު އެއަރޕޯރޓަށް ވަންނަ ވެހިކަލް ތަކުން ފީނެގުމަށް ތައްޔާރުވަމުންދާކަމަށް ވިދާޅުވިއެވެ.\nރޭގެ ޖަލްސާގައި އަތޮޅު ކައުންސިލްގެ ނާއިބު ރައީސް ޝާފީގެ އިތުރުން ހޯދަޑު ކައުންސިލްގެ ރައީސް އަބްދުﷲ ނާސިރާއި އެމްޑީޕީ އިސް ހަރަކާތްތެރިއެއް ކަމަށް ވާ އިބްރާހިމް ހަސަން (މަންޑޭލާ) ވެސް ވާހަކަ ދެއްކެވިއެވެ.\nކުރީގެ މަޖުލިސް މެންބަރު އަހުމަދު އަބްދުﷲ ރޭގައި ވާހަކަ ދައްކަވަމުން ވިދާޅުވީ މިސަރުކާރު ބަދަލުކޮށްލެވޭނެ ކަމަށެވެ. އެމްޑީޕީ އަކީ އެންމެ ބޮޑު ޕާޓީ ކަމަށެވެ. އެމްޑީޕީގެ ނާއިބުރައީސް ވިދާޅުވީ ރައްޔިތުން އެދޭގޮތަށް ކަންތައް ވުމަށް ބޭނުންވާތީ ސަރުކާރުން “ކުޑަ ކަކޫ މައްޗަށް ތިރިވެ” އެމްޑީޕީގެ ހަރަކާތްތައް މަޑުޖައްސާލަދޭން އެދުނީ އެމްޑީޕީގެ އެތަށް އެދުމެއް ވެސް ފުރިހަމަކޮށް ދިނުމަށް އެއްބަސް ވެގެން ކަމަށެވެ. ނަމަވެސް އެބޭފުޅުންގެ ވައުދާއި ޚިލާފުވުމަކީ އެމްޑީޕީ ނިކަމެތި ވެގެން ދިއުމެއް ނޫންކަމަށެެވެ.\nއެމްޑީޕީގެ ހަރަކާތްތައް މިހާރު މިފެށުނީ ކަމަށާއި މިމަހު 11ގައި މާލޭގައި ބޮޑު ޖަލްސާއެއް ބާއްވާނެ ކަމަށާއި އެޖަލްސާއަށް އެންމެހާ ބޭފުޅުންނަށް ދައުވަތު އަރުވާކަމަށްވެސް ޝިފާޒު ވިދާޅުވިއެވެ.\nރޭގެ ޖަލްސާގައި ޕީޕީއެމްގެ އިސް ހަރަކާތްތެރިއެއްކަމަށްވާ ފުނާޑު ވުޖޫދު އަބްދުﷲ އަހްމަދު އެމްޑީޕީއަށް ސޮއިކޮށްފައިވެއެވެ. އަދި އެމްޑީޕީއާއި އަލަށް ގުޅުނު 250 މީހުންގެ ފޯމް ހަވާލުކުރުންވެސް އޮތެވެ.


China'ge dhaahilee kankamah faaralee kamah bune liyuntheriaku...\nޗައިނާގެ ދާހިލީ ކަންކަމަށް ފާރަލީ ކަމަށް ބުނެ ލިޔުންތެރިއަކު ހައްޔަރު ކޮށްފި\nއޮސްޓްރޭލިއާގެ ފޮރިން މިނިސްޓަރު މެރީސް ޕޭން ވަނީ މިކަމާއިމެދު ކަންބޮޑުވުން ފާޅުކުރައްވާފަ\nރަސްމީކޮށް ތުހުމަތު ކޮށްފައިވަނީ އޮގަސްޓު މަހުގެ 23 ވަނަ ދުވަހު\nހައްޔަރު ކުރުމުގެ ކުރިން ޗައިނާ ބަހުން އެގައުމާއި އެހެނިހެން ގައުމުތަކުގެވެސް ސިޔާސީ މަޝްރަހުގެ ވާހަކަތައް ލިޔެ އުޅުނު\nކ. މާލެ | 27 އޯގަސްޓް 2019 | އަންގާރަ 09:49 | 3,657\nހައްޔަރުކޮށްފައިވާ ޔޭންގް ހެންގްޖުން - ޓްވިޓަރ\nޗައިނާގެ ދާހިލީ ކަންކަމަށް ނަހަމަ ގޮތުގައި ފަރަލީ ކަމަށް ބުނެ ޗައިނާ ދަރިފަސްކޮޅުގެ އޮސްޓްރޭލިއާ ލިޔުންތެރިޔަކު ހައްޔަރުކޮށްފިއެވެ.\nއޮސްޓްރޭލިއާގެ ފޮރިން މިނިސްޓްރީން ބުނެފައިވާގޮތުގައި އޮސްޓްރޭލިއާއަދި ޗައިނާއަށް ނިސްބަތްވާ ޔޭންގް ހެންގްޖުން ވަނީ ހައްޔަރުކޮށްފައެވެ. އަދި އޭނާ ބަހައްޓާފައި ހުރީ ވަރަށް ލާއިންސާނީ މާހައުލެއްގައި ކަމަށް ބުނެފައިވެއެވެ.\nއޮސްޓްރޭލިއާގެ ފޮރިން މިނިސްޓަރު މެރީސް ޕޭން ވަނީ މިކަމާއިމެދު ކަންބޮޑުވުން ފާޅުކުރައްވާފައެވެ. ޕޭން ވަނީ ޔޭންގްގެ ދުޅަހެޔޮ ކަމާއިމެދު އޮސްޓްރޭލިއާގެ ސަރުކާރުން ވަރަށް ފިކުރުބޮޑުވާ ކަމަށް ވިދާޅުވެފައެވެ. އަދި އޭނާ ހައްޔަރުކޮށްފައި ބަހައްޓާފައިހުރި ގޮތުންވެސް ވަރަށް ކަންބޮޑުވާކަމަށް އެކަމަނާ ވިދާޅުވިއެވެ.\nއޮސްޓްރޭލިއާއިން ވަނީ ހަތް މަހަށްވުރެ ގިނަ ދުވަސް ވަންދެން ޗައިނާގައި ހައްޔަރުކޮށްފައިހުރި، ޔޭންގް ދޫކޮށްލުމަށް ތަކުރާރުކޮށް ޗައިނާގެ ސަރުކާރަށް ގޮވާލާފައެވެ. ނަހަމަގޮތުގައި ފާރަލީ ކަމަށް އޭނާގެ މައްޗަށް ރަސްމީކޮށް ތުހުމަތު ކޮށްފައިވަނީ އޮގަސްޓު މަހުގެ 23 ވަނަ ދުވަހުއެވެ.\nޔޭންގް އަކީ ކުރިން ޗައިނާގެ ސިޔާސީ ދާއިރަގައިވެސް މަސައްކަތް ކުރި ފަރާތެކެވެ. އަދި އޭނާ އަކީ ހައްޔަރު ކުރުމުގެ ކުރިން ޗައިނާ ބަހުން އެގައުމާއި އެހެނިހެން ގައުމުތަކުގެވެސް ސިޔާސީ މަޝްރަހުގެ ވާހަކަތައް ލިޔެ އުޅުނު ބޮލްގަރ އެކެވެ.\nޔޭންގް ހައްޔަރު ކޮށްފައިވަނީ އޭނާގެ އަންހެނުންނާއި ދަރިފުޅާއެކު ޗައިނާއަށް އެތެރެވާން އުޅެނިކޮށް އެއަރޕޯޓުންނެވެ. އެއަށްފަހު ޗައިނާއިން ވަނީ އޭނާއަކީ ގައުމީ ސަލާމަތަށް ހުރި ނުރައްކަލެއް ކަމުގައި ބުނެފައެވެ.\nމި ހުރިހާ ދުވަސް ވީއިރު ޔޭންގްއަށް އޭނާގެ އާއިލާ މީހުންނާއި ލޯޔަރުންނާއި ބައްދަލުކުރުމުގެ ފުރުސަތު ޗައިނާގެ ސަރުކާރުން ދީފައި ނުވާކަމަށް އޮސްޓްރޭލިއާއިން ބުނެފައިވެއެވެ.\nއޭނާއާއި ބައްދަލު ކުރުމުގެ ފުރުސަތު ދިނީ ހޯމަ ދުވަހު އެކަނި ކަމަށް އޮސްޓްރޭލިއާގެ ހާރިޖީ ވަޒީރު ޕޭން ވިދާޅުވިއެވެ.


Kudakudhinnai gulhunhuri 106 mahsala midhiya mahu report kuri: Gender Ministry - vNews.mv\nކުޑަކުދިންނާ ގުޅުންހުރި 106 މައްސަލަ މިދިޔަ މަހު ރިޕޯޓުކުރި: ޖެންޑަރ މިނިސްޓްރީ\nރިފާޢަތު Male' | 16 October 2020, 17:14\nކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭ 106 މައްސަލައެއް މިދިޔަ މަހު ރިޕޯޓުކޮށްފައި ކަމަށް ޖެންޑަރ މިނިސްޓްރީން ބުނެފިއެވެ.\nޖެންޑަރ މިނިސްޓްރީން ނެރުނު ތަފާސް ހިސާބުތަކުން ދައްކާ ގޮތުގައި ކުޑަކުދިންނަށް ކުރާ އެކި ބާވަތުގެ އަނިޔާ އާއި ގުޅޭ 106 މައްސަލައެއް މިދިޔަ މަހު އެ މިނިސްޓްރީއަށް ވަނީ ހުށަހެޅިފައެވެ. މުޅި ޖުމްލަ 238 މައްސަލަ މިދިޔަ މަހު ރިޕޯޓުކޮށް އެޓެންޑްކޮށްފައިވާ ކަމަށް މިނިސްޓްރީން ބުނެއެވެ.\nކުޑަކުދިންނަށް ކުރާ އެކި ބާވަތުގެ އަނިޔާގެ ތެރެއިން އެންމެ ގިނައިން ރިޕޯޓުކޮށްފައި ވަނީ ޖިންސީ ހާނިއްކައިގެ މައްސަލަތައް ކަމަށާއި އެ ގޮތުން މި ބާވަތުގެ 44 މައްސަލަ ރިޕޯޓުކޮށްފައިވާ ކަމަށް މިނިސްޓްރީގެ ތަފާސް ހިސާބުތަކުން ދައްކައެވެ.\nމި ބާވަތުގެ މައްސަލަތަކުގެ އިތުރުން އިހުމާލުވުމުގެ 29 މައްސަލަ، ޖިސްމާނީ ހާނިއްކައިގެ 16 މައްސަލަ، ގެވެށި އަނިޔާގެ ޢަމަލެއް ކުރާތަން ކުއްޖަކަށް ދެއްކުން ނުވަތަ ފެނުމުގެ7މައްސަލަ، ނަފްސާނީ ހާނިއްކައިގެ5މައްސަލަ، އެހެން ކުދިންގެ ފަރާތުން އިންޓަރނެޓް މެދުވެރިކޮށް ގަނާ ލިބުމުގެ2މައްސަލަ، އެހެން ކުދިންގެ ފަރާތުން ގަނާލިބުމުގެ އަދި ފުރައްސާރައިގެ ޝިކާރައަކަށްވުމުގެ2މައްސަލަ އަދި ނަހަމަގޮތުގައި ބޭނުންކުރުމުގެ 1 މައްސަލަ ހިމެނޭ ކަމަށް މިނިސްޓްރީން މައުލޫމާތުދެއެވެ.\nކުޑަކުދިންގެ އަޚުލާގާ ގުޅުން ހުރި 10 މައްސަލަ މިދިޔަ މަހު ވަނީ ހުށަހަޅާފައި ކަމަށާއި މިފަދަ މައްސަލަތަކުގެ ތެރޭގައި ސްކޫލަށް ދާން ބޭނުން ނުވުމުގެ4މައްސަލަ އަދި ގެއިން ނުކުމެގެން ދިއުމުގެ3މައްސަލަ ހިމެނޭއިރު ހައްގުތަކުން ކުޑަކުދިން މަހްރޫމުކުރުމުގެ 10 މައްސަލަ މިދިޔަ މަހު ވަނީ ރިޕޯޓުކޮށްފައި ކަމަށް މިނިސްޓްރީން ބުނެއެވެ.\nވެކްސިން ނުދިނުމުގެ7މައްސަލަ، އުފަންވުން ރަޖިސްޓްރީ ނުކުރުމާ ބެހޭ2މައްސަލަ އަދި ސިއްޙީ ފަރުވާއަށް ހުރަސްއެޅުމުގެ 1 މައްސަލައިގެ އިތުރަށް އެކި ބާވަތުގެ ކުށްކުރާ ކުޑަކުދިންގެ2މައްސަލަ ސެޕްޓެމްބަރު މަހު އެ މިނިސްޓްރީއަށް ވަނީ ހުށަހަޅާފައެވެ.\nއާއިލީ 24 މައްސަލަ ސެޕްޓެމްބަރު މަހު މިނިސްޓްރީއަށް ހުށަހަޅާފައިވާއިރު މިފަދަ މައްސަލަތަކުގެ ތެރޭގައި ޙަޟާނާތު ނުވަތަ ކުދިންނާ ބައްދަލު ނުކުރެވޭ 15 މައްސަލަ، އަދި ދަރިންނަށް ޚަރަދު ދިނުމުގައި ދިމާވާ6މައްސަލަ އަދި ކުދިން ބެލުމުގައި ޖެހޭ3މައްސަލަ ހިމެނޭ ކަމަށްވެސް މިނިސްޓްރީގެ ތަފާސް ހިސާބުތަކުން ދައްކައެވެ.\nވަކި ޖިންސަކަށް ވީތީ ކުރާ އަނިޔާ އަދި ގެވެށި އަނިޔާގެ 46 މައްސަލަ ސެޕްޓެމްބަރު މަހު މިނިސްޓްރީއަށް ހުށަހަޅާފައިވާއިރު މިފަދަ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ ޖިސްމާނީ އަނިޔާކުރުމުގެ 29 މައްސަލަ ކަމަށްވެސް މިނިސްޓްރީން މައުލޫމާތުދެއެވެ.\nމީގެ އިތުރަށް ނަފްސާނީ އަނިޔާކުރުން ނުވަތަ އަނގަބަހުން ކުރެވޭ އަނިޔާގެ 8 މައްސަލަ، ޖިންސީ ހާނިއްކަ ކުރުމުގެ3މައްސަލަ، އިހުމާލުވުމުގެ3މައްސަލަ، ބާރާއި ނުފޫޒުފޯރުވުމުގެ2މައްސަލަ އަދި މާލީ، އިގްތިސާދީ ފުދުންތެރިކަން ފޯރުކޮށް ދިނުމުގައި ހުރަސްއެޅުމުގެ 1 މައްސަލަ ހިމެނެއެވެ.\nނުކުޅެދުންތެރިކަން ހުންނަ ފަރާތްތަކާއި އުމުރުން ދުވަސްވީ މީހުނަށް އަޅައިލުމާއި އެހީތެރިކަން ބޭނުންވެގެން ހުށަހަޅާފައިވާ 32 މައްސަލައިގެ ތެރޭގައި ނުކުޅެދުންތެރިކަން ހުންނަ މީހުންނަށް އަޅައިލުމާއި އެހީތެރިކަން ބޭނުންވެގެން ހުށަހަޅައިފައިވާ 21 މައްސަލައާއި އުމުރުން ދުވަސްވީ މީހުންނަށް އަޅައިލުމާއި އެހީތެރިކަން ބޭނުންވެގެން ހުށަހަޅައިފައިވާ 11 މައްސަލަ ހިމެނޭ ކަމަށް އެ މިނިސްޓްރީން ބުނެއެވެ.\nއަދި އަމިއްލަ ނަފުސަށް ގެއްލުންދިނުމާ ގުޅޭ 8 މައްސަލަ ސެޕްޓެމްބަރު މަހު އެ މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ ކަމަށްވެސް ޖެންޑަރ މިނިސްޓްރީން މައުލޫމާތުދެއެވެ.\nޖެންޑާ މިނިސްޓްރީ ކުޑަކުދިންނަށް ކުރާ އަނިޔާ ރާއްޖެ


Ravee aai Rishmee varivejje\nވިޝްކާގެ ޕްރިމިއާގައި ރަވީ އަދި ރިޝްމީ ސެލްފީ ނަގަނީ: ދެ މީހުންގެ ކައިވެނި ވަނީ ރޫޅާލާފައި -- އަވަސް ފޮޓޯ\nމަޝްހޫރު ފިލްމީ ތަރި ރަވީ ފާރޫގު އާއި އައިޝަތު ރިޝްމީގެ ކައިވެނި ރޫޅާލާ އެކަން ހާމަކޮށްފި އެވެ.\nކައިވެނި ރޫޅާލާފައިވާކަން ރިޝްމީ ވަނީ އޭނާގެ އިންސްޓަގްރާމް ޕޭޖްގައި ކުރި ޕޯސްޓެއްގައި ޔަގީން ކޮށްދީފައެވެ. އަދި އެކަމުގެ ސަބަބުތައްވެސް ތަފްސީލުކޮށްދީފައިވެއެވެ.\nރިޝްމީ ބުނީ މާޗް 25، 2019 ގައި ރަވީއާއެކު ޖަވާޒީ ހަޔާތެއް ފެށީ ދެ މީހުން އެކުގައި ހަޔާތުގެ ބާކީ ދުވަސްތައް ހޭދަކުރުމުގެ އުންމީދުގައި ކަމަށެވެ. އަދި ދިރިއުޅުމުގައި ކުރިމަތިވި ކަންކަމާއި ދެ މީހުން އެކުގައި ކުރިމަތިލީ އެ އަމާޒަށް ވާސިލުވުމަށް ކަމަށެވެ.\nއެހެން މީހުންގެ ދިރިއުޅުމުގައި ދިމާވާ ތަފާތު ކަންކަމާއި ކުރިމަތިލާން ޖެހުނު ކަމަށާ ފުރާނައަށް ނުރައްކާވި ދެ ހާދިސާއެއްގައިވެސް ދެ މީހުން އެކުގައި ކުރިމަތިލާން ޖެހުނު ކަމަށެވެ. އެފަދަ އެއް ހާދިސާއަކީ މިދިޔަ އަހަރު ފަހު ކޮޅު ހިނގި ކަނޑުމަތީގެ ހާދިސާއެއްގައި އަންހެނަކު މަރުވެ އޭނާގެ ކުޑަ ދަރިފުޅު ގެއްލުނު ހާދިސާ އެވެ. އެ ހާދިސާ ހިނގިއިރު ލޯންޗުގައި ރިޝްމީ އާއި ރަވީވެސް ތިއްބެވެ.\nރިޝްމީ ބުނީ މިދިޔަ މުއްދަތުގައި ދެ މީހުންނަށް ކުރިމަތިވި އެކި ކަންކަމުގެ ސަބަބުން ދެ މީހުންނަށް މުހިންމު ކަންކަން ބަދަލުވެއްޖެ ކަމަށެވެ. އެކަމާއި ގުޅިގެން އެންމެ ރަނގަޅު ގޮތަކީ ސުލްހަވެރި ގޮތުގައި ވަކިވުން ކަމަށް ނިންމާ އެ ގޮތަށް އަމަލު ކޮށްފައިވާ ކަމަށެވެ.\nއަދި ވަކިވި ނަމަވެސް އުންމީދަކީ ރަވީއާއެކު ގާތް އެކުވެރި ކަމެއް އޮތުން ކަމަށް ވަނީ ބުނެފައެވެ. އަދި ދިރިއުޅުން ރޫޅިފައިވާ މި ވަގުތު އޭނާއަށް ހިތްވަރު ދިނުމަށް ފޭނުންގެ ކިބައިން އެދިފައިވެއެވެ،.


ވަމޭ ގާތުގައި3– Esfiya\nމާއީ އޭނާގެ ކޮޓަރިއަށް ވަނެފައި ނަމާދުކޮށްލައިގެން އައިސް އަނެއްކާވެސް އޮށޯވެލީ ނިދާލުމަށެވެ. އެދުވަހަކީ މާއީއަށް މެންދުރުފަހު ޑިއުޓީ އޮތް ދުވަހަކަށް ވުމުންނެވެ. އެނދުގައި އޮށޯތުމާއިއެކު މާއީއަށް ފުން ނިދީގެ އަރާމު ކަނޑުގައި ފީނާގަނެވުނީ ހިނދުކޮޅެއްގެ ތެރޭގައިއެވެ.\nނަމަވެސް މާއީއަށް ސިއްސައިގެން ގޮސް ހޭލެވުނީ ކަމެއް ހަނދާންވި ފަދައަކުންނެވެ. އާއެކެވެ. މިއަދު އޭނާއަށް އިކާލްއަށް ކައްކަން އެބަ ޖެހެއެވެ. މިއަދު އިކާލް ކާން ދާނެ ގެޔެއްވެސް ނެތެވެ. އެހެންޏާ ފާއިޒްމެންގެ ގެޔަށް ކާން ދިޔަ ކަމުގައި ވިޔަސް މިއަދު ފާއިޒްމެންގެ ގޭގައިވެސް ކައްކާނެ މީހަކު ނެތެވެ. އެހެންކަމުން މާއީ އޮތްތަނުން ތެދުވެ އިކާލްއަށް ކަމުދާނެ ކަހަލަ އެއްޗެއް ތައްޔާރު ކުރުމުގައި އަވަދިނެތި އުޅުނެވެ.\nފަތިސް ނަމާދުކޮށްގެން އައިސް އެނދުގައި އޮށޯވެލައިގެން އޮތް އިކާލްގެ ވިސްނުން ދިޔައީ އެތައް ހާސް މޭލަކަށް ދަތުރު ކުރަމުންނެވެ. އެ ވިސްނުމާ ދުރުވާން އިކާލް ކުރި މަސައްކަތް ވަނީ ބޭކާރެވެ. އެންމެފަހުން އިކާލް އޭނާގެ ފޯނު ނަގައި ވައިފައި ޖައްސާލިއެވެ. އެއާއިއެކު ފުލުފުލުން އިންސްޓަގުރާމުންނާއި ވައިބާއިން ނޮޓިފިކޭޝަން އަންނަން ފެށިއެވެ. މާގިނައިން މެސެޖް ތައް އަންނަން ފެށުމުން އިރުކޮޅަކަށް އިކާލް ފޯނު ނިއްވާލާއިފައި ބޭއްވިއެވެ. އަނެއްކާވެސް ފޯނު ނަގައި ހުޅުވާލީ މެސެޖް ކޮށްފައި ހުރީ ކޮން ބައެއްތޯ ބެލުމަށެވެ.\nވައިބާއިން ގިނައިން މެސެޖް ކޮށްފައި ހުރީ ޑޮކްޓަރުންނާއި ނަރުހުންނެވެ. ކޮންމެ މީހެއްގެ މެސެޖްގައިވެސް އިކާލްއަށް ހިތްވަރު ދިނުމުގެ ގޮތުން ބަސްކޮޅެއް ލިޔެފައިވެއެވެ. އިކާލްވެސް އެމީހުންނަށް ރައްދެއްދީފައި ވައިބާއިން ނުކުމީ އިންސްޓަގުރާމަށް ވަނެލުމަށެވެ. އެތަނުންވެސް އެތައް ޕޯސްޓެއް އައިސްފައި ވާއިރު އިކާލް ދިޔައީ އެއިން ބައެއް ޕޯސްޓް ތަކަށް ލައިކްވެސް ދެމުންނެވެ. މީހުން ސްޓޯރީއަށް ލައިފައި ހުރި އެއްޗެހި ބަލައި ނިންމާފައި އެންމެ ފަހުން އިކާލް މެސެޖް ކޮށްފައި ހުރީ ކާކުތޯ ބަލައިލިއެވެ. އެއާއިއެކު އިކާލްގެ ދެ ބުމަ ގޮއްޖެހިގެން ދިޔައެވެ. އަދި މޫނު މައްޗަށް ފޫހިކަންވެސް ވެރިވީ ނުހަނު އަވަހަށެވެ. ރާޔާ އޭ ޖެހާފައި އިން އެ ޗެޓުން ތިރީސް މެސެޖް އައިސްފައި އިނެވެ. ނަމަވެސް އިކާލް އެމެސެޖްތައް ކިޔާކަށް ނޫޅެއެވެ. ރާޔާގެ ނަން ފެނުނަސް އިކާލްގެ ގާތަށް އަންނަނީ ފޫއްސެކެވެ. އެހެންކަމުން އަވަހަށް އިންސްޓަގުރާމުން ނުކުމެފައި އަނެއްކާވެސް ވަނެލީ ޔޫޓިއުބަށެވެ. އެތަނުގައިވެސް އިކާލް ސަބްސްކުރައިބް ކޮށްފައި ހުރި ބައެއް ޗެނެލް ތަކުން ވީޑިއޯތައް އައިސްފައި ހުރުމުން އެއެއްޗެހި ބަލަން އިކާލް އޭނާގެ އެނދުގައި ރީތިކޮށް އޮށޯވެލިއެވެ.\nރާކިން ހެނދުނު ތެދުވެފައި ތައްޔާރުވަމުން ދިޔައީ އަށެއް ޖަހާއިރު ހޮސްޕިޓަލަށް ދިޔުމަށެވެ. އަޅި ކުލައިގެ ގަމީހަކާއިއެކު ކަލު ޖިންސެއް ލާފައިވުމުން ރާކިން ނުހަނު ރީއްޗެވެ. އިސްތަށިގަނޑު ރީތި ގޮތަކަށް ސްޓައިލްކޮށްލާފައި ވުމުން އަދި އިތުރަށް ރީތި ކަމަށް ދައްކައެެވެ. އެންމެ ފަހުގެ ކަމަކަށް ގަޔަށް ސެންޓް ޖަހާފައި ރާކިން އޭނާގެ ކޮޓަރިން ނުކުމީ އިރާދާ ކާން އައުމަށް ގޮވާތީއެވެ. ”މަންމާ.. މިއަދު އިކާލްއާއި ފާއިޒް މިގެޔަށް ކާން ގެންނަން ވީނުން…” ރާކިން ގޮނޑީގައި އިށީންނަމުން ބުނެލިއެވެ. ”އިކާލް އޭ.. އެއީ ކޮން ކުއްޖެއް..” އިރާދާ ވަރަށް ހައިރާންވެފައި އަހާލިއެވެ. ދުވަހަކުވެސް ރާކިން އިކާލް އެއްގެ ވާހަކަ ނުދައްކާތީ އިރާދާއަށް އެއީ ކޮން ކުއްޖެއްކަމެއް ނޭނގުނެވެ. ނަމަވެސް ފާއިޒްގެ ގޮތް އިރާދާއަށް ވަރަށް ރަނގަޅަށް އެނގެއެވެ. ”އޯ… މަންމަ ކާއިރީ އަދި ނުބުނެވޭދޯ.. އިކާލް އެއީވެސް އަހަރެންގެ ފްރެންޑެއް.. ފާއިޒްގެ މަންމަ އިކާލްވެސް ބެލީ.. މަންމައަކަށް އިއްޔެ ނުފެނޭތަ ފާއިޒްގެ މަންމަ މޫނު ބަލަން ދިޔައިރު ފާއިޒްގެ ކައިރީ ހުރި މީހެއް.. ފައިޒްގެ ކައިރީ އެހުރީ އިކާލް… ކުރިންރޭ ވަރަށް ލަހުން ގެޔަށް އައިމެންނުން.. އެދުވަހުވެސް އިކާލް މެންގެ ގެއިންނޭ އައީ.. އަދި އިކާލް އަކީ ހަމުގެ ޑޮކްޓަރެއް.. އަހަރެމެން އުޅޭ ހޮސްޕިޓަލުގަ މަސައްކަތްވެސް ކުރަނީ.. ” ރާކިން ކުޑަ ކުއްޖެއް ފަދައިން އިރާދާއަށް އިކާލް ކިޔާދެމުން ދިޔައެވެ. ނަމަވެސް އެއްގޮތަކަށްވެސް އިރާދާއަކަށް އިކާލް އެއީ ކާކު ކަމެއް ނޭނގެއެވެ. ހޮސްޕިޓަލުން ދިމާވިޔަސް ކާކުކަން ނޭނގެންޏާ އިރާދާއަކަށް ވެސް ނޭނގޭނެ ނޫން ހެއްޔެވެ؟ ”އޯކޭ.. މިއަދު މީ މަންމަ އަށް ފްރީ ދުވަހެއް.. މިއަދު އެދެކުދިންގެ ގާތު ބުނާތި އަންނާށޭ… ދަރިފުޅާ ރާކިން… މާއީ ގާތު ވެސް ބުނާތި..” އިރާދާ ވަރަށް އޯގާތެރި ކަމާއިއެކު ބުނެލިއެވެ. ނަމަވެސް ރާކިން މާއީއަކަށް ނާދެވޭނެ ވާޙަކަ ބުނުމާއިއެކު އިރާދާ އިސްދަށަށްް ޖަހާއިލިއެވެ. މާއީ އާއި އިރާދާގެ ދެމެދުގައި ވަނީ ވަރަށް ގާތް ގުޅުމެއް އުފެދިފައިއެވެ. ހޮސްޕިޓަލުން ދިމާވެ ދިމާވެއެވެ.\nރާކިން އާއި ވިކާޝް ކައިގެން ހޮސްޕިޓަލަށް ދިޔުމާއިއެކު އިރާދާ ގޮސް އޭނާގެ ކޮޓަރިއަށް ވަނެ އަލަމާއިން ކުޑަ ފޮށިގަނޑެއް ނަގައި އެނދުގައި އިށީންދެލިއެވެ. އިރާދާ އެ ކުޑަ ފޮށި ހުޅުވައިލީ ފެންކަޅިވެފައި ހުރެއެވެ. އެ ފޮށީގައި ވަނީ ގަޑިއެކެވެ. މޫނުގަނޑުގައި ކުޑަ ކުއްޖެއްގެ ފޮޓޯއެއް އިން އިރު ކަމަރު ވަނީ އަޅި ކުލައިގެ ކުޑަކުޑަ ތަޅުތަކަކުން ޖަރީ ކުރެވިފައިއެވެ. އިރާދާ އެ ނަގައި އޭނާގެ މޭގައި ޖައްސާލިއެވެ. އެޔާއިއެކު އޭނާގެ ދެލޮލުން ކަރުނަތައް ފައިބަން ފެށީ އިސްކޫރަކުން ފެން ފާބަންނަ ފަދައިންނެވެ. އޭރު އެދެލޯ ވަނީ ރަތްވެފައިއެވެ. ”ދަރިފުޅާ… މަންމަ ވަރަށް.. ވަރަށް ހަނދާންވޭ ދަރިފުޅު މަތިން… ވަރަށް ހަނދާންވޭ…” އިރާދާ އެތައް އިރަކު އެގަޑި ހިފައިގެން ރޯން އިނެފައި އެންމެ ފަހުން އެ ހުރިތަނަށް ލާފައި އޭނާގެ ވޮލެޓް ހިފައިގެން ކޮޓަރިން ނުކުމީ ފިހާރައަށް ދާން ތައްޔާރު ވެލައިގެންނެވެ.\nފޯނު ހިފައިގެން އޮތް އިކާލް ސިއްސައިގެން ދިޔައީ ގޭގެ ބެލް އަޅަން ފެށުމުންނެވެ. އެހެންކަމުން ފޯނު ބާއްވާފައި އަވަހަށް ގޮސް ދޮރު ހުޅުވައިލީ ކާކު ތޯ ބެލުމަށެވެ. ދޮރު ހުޅުވައިލި ވަގުތު ކުރިމަތީގައި މާއީ ތަށި ބަރިއެއް ހިފައިގެން ހުރުމުން އިކާލް ދިޔައީ ސިއްސައިގެންނެވެ. ނަމަވެސް އެކަން ހަނދާން ނައްތާލައިފައި އިކާލް މާއީ އަށް ވަންނަން ވަންނަން ތަން ދައްކަމުން ބޮޑަށް ދޮރު ހުޅުވާލިއެވެ. އެއާއިއެކު މާއީ އެތެރެއަށް ވަނެވެ. އިކާލްގާތު އެއްވެސް އެއްޗެއް ނުބުނެ މާއީ ގޮސް ވަނީ ބަދިގެއަށެވެ. އިކާލްވެސް މާއީ ކުރާ ކަންތައް ބެލުމަށްޓަކައި މާއީގެ ފަހަތުން ދިޔައެވެ.\nމާއީ ގެނައި ކާ އެއްޗެހި ތަށި ތައްޓަށް އަޅާފައި ފާއިޒް އަށް ގުޅުމަށް އެދުނެވެ. އެއާއިއެކު އިކާލްވެސް ލަސްތަކެއް ނުކޮށް ފާއިޒް އަށް ގުޅިއެވެ. އަދި އެގެޔަށް ކާން އައުމަށް އެދުނެވެ. ފަނަރަ މިނެޓް ނުވަނީހެން ފާއިޒް ހުރީ އިކާލްގެ ގެޔަށް އައިސްއެވެ. އަދި ލަސްތަކެއް ނުކޮށް ދެމީހުންވެސް ކާން ފެށީ ބަނޑުހައިވެފައި ހުރުމުގެ ސަބަބުންނެވެ. ”އިކާލް.. ދެން އަހަރުން ގެޔަށް ބަދަލު ވާން ވީނުން.. އެކަނި އުޅެން ހާދަ ފޫއްސޭ… އިކާލް މެން ފޫހި ނުވިޔަސް..” ފާއިޒް އެހެން ބުނުމާއިއެކު އިކާލް ބަލައިލީ މާއީ އާއި ދިމާލެވެ. މާއީ ބަހައްޓާފައި އިކާލް ދުރަށް ދާކަށް ބޭނުމެއް ނުވެއެވެ. އަނެއްކޮޅުން ފާއިޒްވެސް އޭނާގެ އަމިއްލަ ގެ އަދި މަންމަގެ ހަނދާންތައް ދޫކޮށްފައި ދާކަށް ބޭނުމެއް ނުވެއެވެ. ”އޯކޭ.. އޯކޭ.. ދެން މިހެން އުޅޭނީތާ ދޯ ކިތަންމެ ފޫހިވިޔަސް…” ފާއިޒްއަށް އިކާލްގެ ހާލު އެނގި ބުނެލިއެވެ. އެއާއިއެކު އަނެއްކާވެސް އިކާލް ބަލައިލީ މާއީ އާ ދިމާލެވެ. މާއީ ވެސް އޭރު ހުރީ އިކާލްއާ ދިމާ ބަލާށެވެ.\nތިން މީހުން ވާހަކަ ދައްކަން އެތައް އިރަކު ތިބެފައި މާއީ އެތަނުން ވަކިވެލީ އޭނާއަށް ފޯނެއް އައުމުންނެވެ. ގުޅަނީ މާއީގެ މަންމަ ކަމުން ތަންކޮޅެއް ދުރަށް ޖެހިލައި މާއީ އޭނާގެ ފޯނު ނެގިއެވެ. މާއީ ދިޔައީ ވަރަށް އުފާވެލާފައި އޭނާގެ މަންމަ މުއީނާ އާ ވާހަކަ ދައްކަމުންނެވެ.\n”އިކް އާއި ފާއިޒް ދާނަންތަ މާދަން ނޫން އެނެއް ދުވަހު އަހަރެންގެ ރަށަށް؟ މަންމަ އެބަ ވަރަށް ކިޔައި މި ބަންދުގައި ރަށަށް އައުމަށް.. މިހާރު ތިން އަހަރު ވަނީ ވިޔަ ރަށަށްވެސް ނުދާތާ..” މާއީ ކާން ތިބި އިކާލްމެންގެ ގާތަށް ގޮސް އޭނާގެ އެދުން ބުނެލިއެވެ. އަސްލު ހަގީގަތުގައި މާއީ އިކާލް އާއި ފާއިޒް ގާތު އެހެން އެ ބުނީ ދުވަސްކޮޅަކަށް ނަމަވެސް އެ ދެމީހުންގެ ހިތާމަތަކާއި ދުރުކޮށްލުމަށެވެ. މާއީ ފޯނު ބާއްވާފައި އެއައީ އެކަން އޭނާގެ މަންމައާއި ވެސް ހިއްސާކޮށްފައިއެވެ.\n”ހޫމް.. އަހަރެންވެސް ބޭނުން މިދުވަސްކޮޅު ރަށަކަށް ގޮސްލަން… ހިތްހަމަ ޖައްސާލަން… މިހާރު ހީވަނީ ބޮލުގަ ވެސް ބޮޑުބަރެއް އެލުވާފަ ހުންނަ ހެން…” އިކާލް އަނގައަށް ރޮށިކޮޅެއް ލަމުން ބުނެލިއެވެ.\n”އަހަރެންވެސް..” ފާއިޒްވެސް ވަރަށް ވެލާފައި ބުނެލިއެވެ. ދެމީހުންވެސް ދާނަމޭ ބުނުމުން މާއީ ހުރީ ނުހަނު އުފާވެފައިއެވެ.\n”މާއީ.. ރާކިންވެސް ގެންދަން ވާނުން… އޭރުން މަޖާ ވާނި..” އިކާލް މާއީ ކައިރި ބަލައިލަމުން ބުނެލިއެވެ. މާއީވެސް އެކަމާ އެއްބަސްވުމުގެ ގޮތުން ބޯ ޖަހާލިއެވެ. އެ ގޮތުގައި އެތައް އިރަކު ރާކިންގެ ވާހަކަ ދައްކަން ތިއްބާ އިކާލްއަށް ފޯނެއް އައެވެ.\n”މީނަ އަވަހަކަށް މަރެއްވެސް ނުވާނެ…” އިކާލް ފޯނަށް ބަލާލައިފައި އެހެން ބުނެލުމާއިއެކު ފާއިޒް އާއި މާއީގެ ހިނިގަނޑު ދިޔައީ ފަޅައިގެންނެވެ.\n”ހެލޯ.. ކީކޭ ރާކިން..” އިކާލް ފޯނު ނަގައި އޭނާގެ ކަންފަތުގައި ޖައްސާލިއެވެ. ”އާން މަ ބުނީ މިއަދު މެންދުރު 1 ޖަހާއިރު މިގެޔަށް ކާން އަންނަން ވީނުން.. ފާއިޒްވެސް..” އިކާލްގެ ފަރާތުން ޖަވާބެއް އިވުމާއިއެކު ރާކިން ފޯނު ކަނޑާލިއެވެ. އަދި ފާއިޒް އާއި މާއީގެ ގާތުގައި ރާކިން ކާން އައުމަށް ދައުވަތު ދިން ވާހަކަ ބުނެލިއެވެ.\n”މާއީވެސް ދާނަން ދޯ..” ފާއިޒް އޭނާގެ ފޯނަށް ބަލަން އިނެ ބުނެލިއެވެ. ”ނޫން… މިއަދު މެންދުރުފަހު އެބޮތް ޑިއުޓީ.. އެހެންވެ ނުދެވޭނެ… މާދަމާއިން ފެށިގެން އަހަރެންނަށް އަދި ޗުއްޓީވާނީ…” މާއީ އެހެން ބުނެފަައި ގެނައި ތަށިތައް ހިފައިގެން އޭނާގެ ބަޔަށް ދިޔުމަށް ތައްޔާރުވެލިއެވެ. އިކާލް އާއި ފާއިޒް އެމީހުންގެ އަމިއްލަ ވާހަކައިގައި އެތައް އިރަކު ތިއްބައި ފާއިޒްއަށް ވެސް މީހަކު ގުޅުމުން ދިޔައީއެވެ. އިކާލް ގޭގައި އެކަނި ވުމާއިއެކު ކުރާނި ކަމެއް ނޭނގިފައި މުޅި ގޭގައި ހިނގަން ފެށިއެވެ.\nMiothy VAMEY GAATHUGAI ge3vana Bai up vefai.. unmeedhu kuran mi Bai Vs kamudhaane kamah.. mistake huriyyaa bunela dhehchey.. eyrun improve kureveyny..\nLeaveacomment.. haveanice day💖💖\nMASHA ALLAH.. VR FURIHAMA.. WAITING FOR NEXT\nVarah reethi mi part vx….\nMasha Allah… varah reethi mi part… vs can’t wait to read next… ebai kiyaalaafa vs comment kohlaanan\nWoww!!!! Maasha Allah❤💯👌👍 varah salhi.\nvr rythi mi part vs..\nwow.. vrh furihama nafu mi part vs.. good luck\nMasha Allah.. vr vr vr vr vr vr furihama.. Hama perfect story eh.. nafu keep it up..\nVr Rythi mi Bai vs.. dhn oii Bai kiyaalaafa Vs comment kohlaanan ingey\nHehe mi story vr kamudhey.. enehkolhun doctors and nurses.. vr kiyaa hiyy vey.. vr rythi\nSalhi vrh Hama story dha goiii.. gud luck and keep it up dear\nއިމްތިޙާން (11ވަނަ ބައި)\nހިތާމަ ދީނީ ލޯބި November 19, 2018\nލޯބިވެވުން އެއީ ކުށަކަށްވާނަމަ 8\nލޯބި July 4, 2016\nހިތް މި އެދޭ ސޫރައޭ ތީ މަގޭ… ( 1 ވަނަ ބައި )\nހިތާމަ އެހެނިހެން ލޯބި October 22, 2018


އައްޑޫ ސިޓީގައި ރޭ ބޭއްވި ޖަލްސާ ގައި އެމްޑީޕީގެ އެންމެ އިސް ލީޑަރު ދެއްކެވި ވާހަކަފުޅު (2) – Maldivian Democratic Party\nއައްޑޫ ސިޓީގައި ރޭ ބޭއްވި ޖަލްސާ ގައި އެމްޑީޕީގެ އެންމެ އިސް ލީޑަރު ދެއްކެވި ވާހަކަފުޅު (2)\nރައީސުލްޖުމްހޫރިއްޔާ މުޙަންމަދު ނަޝީދު ރޭ އައްޑޫ ސިޓީގައި ދެއްކެވި ވާހަކަފުޅު\nއއ.އުކުޅަހު ޝައުކަތު އިބްރާހިމްގެ އަލަތު ކައިވެންޏާއެކު، ރައްކާކޮށް ޖަމާކޮށްގެން ހޯދި ފައިސާއިން އޭނާ ބިނާކުރި ގެއަށް ވަދެވުނީ 16 އަހަރު ފަހުން. މިކަމުގައި އޭނާއަށްވީ ވަރު، ކުރެވުނު އެހެން އެކަކުވެސް ގާތްގަނޑަކަށް އުކުޅަހަކު ނެތް. މިދެއަހަރާ ބައިގާ ހިންގަން ފަށާފައި މިވާ ބޯހިޔާވަހިކަމުގެ އާ ވިސްނުމާ، ކަމަޅިމަތީ މަޝްރޫޢުތަކުގެ ސަބަބުން އިރާދަކުރެއްވިއްޔާ 16 އަހަރުން ބޯހިޔާވަހިކަން ލިބޭ އަލަތު ކައިވެނިތަކުގެ އިޙްސާސް މާޒީކުރާނެ. އަލަތު ކައިވެންޏާ، މާމުއިހަނދާ، އާ ގޭގެ ތަޅުދަނޑި އެއްފަހަރާ އެކުއެކީ އަތަށް ނުލިބޭ ކައިވެންޏެއްގައި އޮތީ ކޮން މީރުކަމެއްތޯ؟\nބޯހިޔާވަހިކަމުގެ ދަތިކަމަކީ، ރާއްޖޭގެ ރައްޔިތުން ޒަމާންތަކެއް ވަންދެން ތަޙައްމަލް ކުރަމުން އަންނަ އުނދަގުލެއް، ދައްޗެއް، މާލޭގައި ޚާއްޞަކޮށް، މިކަން ބޮޑުވެފައި އޮތް މިންވަރު، އަޅުގަނޑަށް ފެންނަ ފެނުމުގައި، އިތުރަށް އަޅުގަނޑު ފާހަގަކޮށްދޭކަށް ނުޖެހޭ. އަޅުގަނޑުމެންގެ ސަރުކާރުގެ ފަސް ވަޢުދުގެ ތެރެއިން، އަތްފޯރާ އަގެއްގައި ބޯހިޔާވަހިކަން ފޯރުކޮށްދިނުމުގެ ވައުދަކީ އެންމެ ބޮޑު އަދި އެންމެ މުޙިންމު އެއް ވައުދު. މިވައުދު ފުއްދުމަށްޓަކައި، މިވޭތުވެދިޔަ ދެ އަހަރާ ބައިގެ ތެރޭގައި ސަރުކާރަށް ވަނީ ގިނަ މަސައްކަތްތަކެއް ކުރެވިފަ. އަމަލީ ގޮތުން ގިނަ މަސައްކަތްތަކެއް މިހާރު އެވަނީ ފެށިފަ. ބާކީ އޮތް ދެއަހަރާއި ބައިދުވަހުގެ ތެރޭގައި މި މަސައްކަތް އަޅުގަނޑުމެންނަށް ބާރަށް ކުރިއަށް ގެންދެވި، އަޅުގަނޑުމެން ސަރުކާރުގެ މި ދައުރު ނިމުމުގެ ކުރިން މި މަސައްކަތް ނިންމާލެވޭނެކަމުގެ ފުރިހަމަ ޔަޤީންކަން އިރާދަކުރެއްވިއްޔާ އަޅުގަނޑަށް އެބައޮތް.\nމަސްތުވާތަކެއްޗަށް ހުޅުވިފައިވާ ދޮރުތައް ބަންދުކުރުމަކީ، މި ސަރުކާރުގެ ވައުދެއް. މަސްތުވަތަކެތީގެ އަވާގައި ޖެހިފައިވާ އަޅުގަނޑުމެންގެ ދަރިން އެ ވަބާއިން ސަލާމަތްކުރުމަކީ ކޮންމެހެން ބޭނުންތެރިކަމެއް. ފާއިތުވި ދެއަހަރާ ބައިގައި، މިކަމުގައި ސަރުކާރަށް ވަނީ ކުރިއެރުންތަކެއް ހޯދިފަ. މިކަމުގެ ނަތީޖާ ދަނީ ފެންނަމުން. ފުލުހުންގެ ތަފާސް ހިސާބުތަކަށް ބަލާއިރު، 2009 ވަނަ އަހަރަށް ވުރެ، 2010 ވަނަ އަހަރު މަސްތުވާތަކެތީގެ މައްސަލަތައް ހުށަހެޅުނު މިންވަރު ވަނީ 31 އިންސައްތަ ދަށްކުރެވިފަ. އެހެންނަމަވެސް، މަސްތުވާތަކެތި ބޭނުންކުރާ ޒުވާނުންނަށް، ފަރުވާދީގެން އެމީހުން އަލުން އަނބުރާ މުޖްތަމައުއަށް ނެރުމުގެ މަސައްކަތް މިހާރަށް ވުރެ ބޮޑަށް އަޅުގަނޑުމެން ހަރުދަނާ ކުރަން އެބަޖެހޭ. ސަރުކާރުން މިދަނީ އެމަސައްކަތް ކުރަމުން އަޅުގަނޑު މިއަދުވެސް ތަކުރާރުކޮށް ދަންނަވާނީ، އެއީ ސަރުކާރަށް އެކަނި ކުރެވޭނެކަމެއް ނޫނޭ. އެކަމުގައި މުޖްތަމައުގެ އެހެންވެސް ފަރާތްތަކާއި، ވިޔަފާރި ކުންފުނިތަކާއި، ދައުލަތުގެ އެހެންވެސް މުއައްސަސާތަކުގެ އެއްބާރުލުން މިކަމުގައި ސަރުކާރަށް އެބަ ބޭނުންވެއޭ. މިކަންކަމުގައި ސަރުކާރުން ދެމިތިބޭނަން.\nރައްޔިތަކު ރަށު ބަންދުގައި ތިބެގެން، ރަށެއް، އަތޮޅެއް، ޤައުމެއް ތަރައްޤީއެއް ނުވާނެ. އަޅުގަނޑުމެންގެ ވިސްނުމާ ފިކުރު، ރަށު ގޮނޑުދޮށުން، އަތޮޅު ދުނިން އަދި ރާއްޖޭގެ އަސްދަނޑިވެސް ބޭރަށް އެބަ ގެންދާންޖެހޭކަމުގަ، ތަކުރާރުކޮށް އަޅުގަނޑު މިދަނީ ދަންނަވަމުން. ރަށު ބަންދުން ވީއްލިގެން މެނުވީ، އަޅުގަނޑުމެން މި ބޭނުންވާ ތަރައްޤީ، އަނެއް ގޮތް އަޅުގަނޑުމެންނަކަށް ޙާޞިލެއް ނުކުރެވޭނެ. ރަށުގައި ތާށިވެ، ހާސްވެ، ގޮތެއް ނެތިފައި ހުރި މީހާ ރަށު ބަންދުން ވީއްލުމަށް، އެއް ރަށް އަނެއް ރަށާ ދަތުރުފަތުރުކުރުމުގެ ނިޒާމަކުން ގުޅުވާލުމަކީ، މީގެ ކުރިން ދުވަހަކުވެސް، ހިންގިފައިނުވާ ފަދަ، މިބާވަތުގެ ބޮޑު މާސިންގާ މަޝްރޫޢެއް. ފާއިތުވި ދެއަހަރާ ބައިދުވަހުގެ ތެރޭގައި، މިނިޒާމުގެ އަސާސީ އޮނިގަނޑެއް އަޅުގަނޑުމެންނަށް މިވަނީ އެކުލަވާލެވިފަ. ބާކީ މި އޮތް ދެއަހަރާ ބައިގެ ތެރޭގައި، މިނިޒާމުގެ ބޮޑު ބައި އަޅުގަނޑުމެންނަށް އިރާދަކުރެއްވިއްޔާ ނިންމާލެވޭނެ.\nއަޅުގަނޑުމެންނަށް އިޖްތިމާޢީ ގޮތުން މި ބަދަލުތައް މި ގެނެވުނީ، އަޅުގަނޑުމެންގެ ސިޔާސީ ނިޒާމު އެމަގަށް ފުރޮޅި، އޭގެ ހަމަ ބައްޓަމަށް ފެތެމުންދާތީ. ދެން ކުރާން އޮތް ކަމަކީ، އެ ނިޒާމު މެދުވެރިކޮށްގެން ރާއްޖޭގެ ތަރައްޤީއަށް ބޭނުންވާ މާލީ އަދި އިޤްތިޞާދީ ބަދަލުތައް ގެނައުން.\nދިވެހިރާއްޖެ މިވަނީ އެންމެ ކުޑަކޮށް ތަރައްޤީވެފައިވާ ފަޤީރު ޤައުމުތަކުގެ ލިސްޓުން އުނިކުރެވިފައި. މިއަހަރުގެ ޖަނަވަރީމަހުން ފެށިގެން ރާއްޖެއަކީ، މެދު އާމްދަނީއެއް ލިބޭ ޤައުމެއް. ދުނިޔޭގެ ދަފްތަރުގައި ރާއްޖޭގެ ރަޖިސްޓްރީ ބަދަލުވެއްޖެ. އެފޮތުގައި މިރާއްޖެ މިހާރު އޮތީ މެދު އާމްދަނީގެ ލިސްޓްގައި. އަދުގެ ރާއްޖެއަކީ، ފުރިހަމަ ތަރައްޤީގެ ފޮނިމޭވާއާއި، ތަރައްޤީވެފައިވާ ޤައުމެއްގެ ސިފަތައް ލިބިގަންނާން ޖެހިފައިވާ ރާއްޖެއެއް. އެސިފަތައް ލިބިގަތުމަށްޓަކައި، އަޅުގަނޑުމެން މިއަދު އަވަސްވެގަންނާންޖެހޭ އެންމެ މުހިންމުކަމަކީ، މާލީ އަދި އިޤްތިޞާދީ ސިޔާސަތުގެ މައި މުގޫ އެދިމާއަށް މިސްރާބުކުރުވުން. އެކަމުގެ ބިންގާ މިހާރު މިވަނީ އެޅިފަ. މެދު އާމްދަނީގެ ޤައުމަކަށް ރާއްޖެ ބަދަލުވެފައިވާއިރު، ސަރުކާރުގެ އިޤްތިޞާދީ ސިޔާސަތު މިވަނީ ބަދަލުވެފަ. މިބަދަލުގެ އެންމެ ބޮޑު ބޭނުމަކީ، މިރާއްޖެ ވެއްޓިފައިވާ އިޤްތިޞާދީ އަނދަވަޅުން އަރައިގަނެ، މެދު އާމްދަނީގެ ޤައުމެއްގެ ގޮތުގައި ދުނިޔެއާ ފައިހަމަކޮށް، ފުދުންތެރި އިޤްތިޞާދެއްގެ ވެރި، އުފާ ފާގަތި ރައްޔިތަކު ދިރިއުޅޭ ރާއްޖެއަކަށް މިރާއްޖެ ބަދަލުކުރުން. މިކަމަށްޓަކާ ކުރާން އޮތީ، އަދި ކުރެވެން އޮތީ ވެސް، ހަމަ އެހެންމެ ކުރަމުން މިދަނީ މައިގަނޑު ދެކަމެއް. ފުރަތަމަ ކަމަކީ، ޚަރަދު ކުޑަކުރުން. އެގޮތުން، ދައުލަތުގެ ދަރަނި ނުވަތަ ޑެފިސިޓް ކުޑަކުރުމަށްޓަކައި ސަރުކާރުގެ ހަރަދުތައް ކުޑަކުރެވި، ބައެއް މަސައްކަތްތައް މިވަނީ ކޯޕްރަޓައިޒް ކުރެވިފަ. ދިވެހި ރުފިޔާ ޗާޕުކުރުން މިވަނީ މުޅިން ހުއްޓާލެވިފަ. ކުޑަވާ ކޮންމެ ޚަރަދަކީ ޤައުމުގެ ފުދުންތެރިކަމަށްވާ އިތުރެއް. ޤައުމުގެ ފުދުންތެރިކަން އިތުރުވުމަކީ ރައްޔިތުން ފުދުންތެރިވުން. ރައްޔިތުން ފުދުންތެރިކުރުމަކީ މިސަރުކާރު ވެރިކަމާ ހަވާލުވުމުގެ ކުރިންވެސް އަޅުގަނޑުމެން އެކަށައަޅާފައިވާ ސިޔާސަތެއް. ކުރާން އޮތް ދެވަނަކަމަކީ، ދައުލަތަށް ލިބޭ އާމްދަނީއަކީ، ދެމެހެއްޓެނިވި އާމްދަނީއެއްކަމުގައި ހެދުން. އެ އާމްދަނީ އިތުރުކުރުން. އެކަމަށްޓަކައި، ޓެކްސް ނެގުމުގެ އިދާރީ ބިލް ފާސްކުރެވި، ޓެކްސް ނަގާނެ އިދާރާއެއް މިވަނީ ޤާއިމްކުރެވިފަ. ފަތުރުވެރިކަމުގެ ދާއިރާއިން ވިއްކާ މުދަލާއި ދޭ ޙިދުމަތުން ނަގާ ޓެކްސް ނުވަތަ ޓީޖީއެސްޓީ ޤާނޫނު ފާސްކޮށް، މިއަހަރުގެ ޖަނަވަރީ މަހުން ފެށިގެން، އެއިން ދައުލަތަށް އާމްދަނީ ލިބެން މިވަނީ ފަށާފަ. ވިޔަފާރީގެ ފައިދާއިން ނަގާ ޓެކްސްގެ ޤާނޫނު ފާސްވެ، ފަސް ލައްކައަށްވުރެ ގިނައިން ފައިދާވާ ކުންފުނިތަކުން، މިއަހަރުގެ ޖުލައި މަހުން ފެށިގެން އެ ޓެކްސް ނަގަން ފެށޭނެ.\nއަޅުގަނޑުމެންގެ މާލީ އަދި އިޤްތިޞާދީ ނިޒާމަށް ގެންނަމުން މިގެންދާ ބަދަލުތަކުގެ އެންމެފަހުގެ މަސައްކަތް، މި މެއި މަހުގެ ނިޔަލަށް ނިންމުމަކީ، ސަރުކާރުގެ އަމާޒު. އިތުރަށް ކުރާން ހުރި ކަންކަން ވެގެންދާނީ، ބާޒާރުގައި ހުރި މުދަލަށްވެސް ބޮޑެތި ހެޔޮ ބަދަލުތަކެއް އަންނާނެ ކަންކަމަށް. 2012 ވަނަ އަހަރު ފެށޭއިރު، ބާޒާރުގައި ހުރި މުދަލުގެ ވަރަށް ގިނަ ބާވަތްތަކަކީ، ޑިއުޓީ ނުނެގޭ ތަކެތި ކަމުގައި ހަމަޖެއްސުމަށް، ޑިއުޓީއަށް ބަދަލު ގެނައުމަށް އިރާދަކުރެއްވިއްޔާ މި ޖޫން މަހުގެ ތެރޭގައި ރައްޔިތުންގެ މަޖިލީހަށް ހުށަހެޅޭނެ. ސަރުކާރުން ދެކެނީ ޑިއުޓީ ކަނޑާލުމުން، އެތަކެތީގެ އަގު ވިހި ފަނަރަ އިންސައްތައިން ދަށްވެގެން ދާނެކަމަށް.\nއަޅުގަނޑުމެންގެ މާލީ ނިޒާމަށް މިހާރު މިގެނެވޭ ބަދަލަކީ، ނުސީދާ ގޮތުގައި، ރައްޔިތު މީހާގެ އަތުން މިނެގޭ އިމްޕޯޓް ޑިއުޓީ ފަދަ ނުސީދާ ޓެކްސްތައް އުވާލާ، ދުނިޔޭގެ އެހެންވެސް ކުރިއަރައި ތަޙްޒީބްވެފައިވާ ޤައުމުތަކުގައި އޮންނަ ފަދަ ޓެކްސްގެ ނިޒާމެއް ރާއްޖޭގައިވެސް ހިންގުން. އެކަން އިރާދަކުރެއްވިއްޔާ އެދަނީ އެމަގަށް ބައްޓަންކުރެވެމުން.\nހަމަ މިއާއެކު، މިހާރު ފަތުރުވެރިކަމުން މި ނެގޭ ޖީއެސްޓީ 3.5 ޕަސެންޓުން5ޕަސަންޓަށް އިތުރުކުރުމާއެކު، އަދި އެހެން ވިޔަފާރިތަކުންވެސް ތިން ހަތަރު ޕަސެންޓުގެ ޖީއެސްޓީއެއް ނެގުމަށްވަނީ ސަރުކާރުން ނިންމާފައި. މިކަންކުރުމަށް ބޭނުންވާ ބިލް، އިމްޕޯޓް ޑިއުޓީގެ ބިލާއެކު މިއަންނަ ޖޫން މަހު މަޖިލީހަށް ހުށަހެޅޭނެ.\nއަދި މީގެ އިތުރުން ސަރުކާރުން މިވަނީ އިންކަމް ޓެކްސްއެއް ތަޢާރުފުކުރުމަށް ނިންމާފައި. އެއީ، ވަކި ވަރަކަށްވުރެ މަތިން އާމްދަނީ ލިބޭ ފަރާތްތަކުގެ އަތުން ނެގޭ ޓެކްސްއެއް. ސަރުކާރުން ގަސްތުކުރަނީ، އެ މިންގަނޑަކީ މަހަކު ތިރީސް، ސާޅީސް ހާސް ރުފިޔާއަށް ވުރެ މަތިން އާމްދަނީ ލިބޭފަރާތްތައް ކަމުގައި ހަމަޖެއްސުން. މިގެނެވޭ ބަދަލުގެ ސަބަބުން، ދައުލަތަށް އާމްދަނީ ލިބޭ މަގުތައް އެއީ، ދެމެހެއްޓެނިވި އާމްދަނީއެއް ފޯރުކޮށްދޭ މަގުތަކަކަށް ބަދަލުވެގެން ދާނެކަމީ އަޅުގަނޑު ޝައްކުކުރާނެ ކަމެއް ނޫން. ޚަރަދުކުޑަކުރުމާ އެކު ދައުލަތަށް ލިބޭ އާމްދަނީ އިތުރުވުމުން ސަރުކާރުން ހިންގާ މަޝްރޫޢުތަކުގެ ދުވެލި ބާރުވެ، އިޤްތިޞާދީ ޙަރަކާތް އިތުރުވެ، އިޖުތިމާޢީ ރައްކާތެރިކަން އެތައް ތަނަކުން ފުޅާވެ، ސަރުކާރުން ރައްޔިތުންނަށް ދޭންޖެހޭ ޙިދުމަތްތައް މާ ފުރިހަމަކޮށް، ދެމެހެއްޓެނިވި ގޮތެއްގައި އަޅުގަނޑުމެންނަށް ފޯރުކޮށްދެވޭނެ. އަޅުގަނޑުމެން ކުރަން މިއުޅޭ ކަންތައް އަޅުގަނޑުމެނަށް ވަރަށް ސާފު. މިއީ މިއަދު އަޅުގަނޑުމެން ކޮންމެހެން ގެންނަންޖެހޭ ބަދަލުތަކެއް. އަލަށް ދަތެއްފަޅާއިރު، އެކަމުގައި ފުރަތަމަ ތަދު އަޅުގަނޑުމެން އިޙްސާސްކުރަންޖެހޭ. ނަމަވެސް، ފަހުން އެދަތުގެ ފައިދާ މާ ބޮޑު. އާ ދިރުމެއް މިލިބެނީ މިލުމަކަށްފަހު. މި ބަދަލުތަށް އަޅުގަނޑުމެން ގެންނާންޖެހެނީ، ހަމައެކަނި އަޅުގަނޑުމެންނަށްޓަކައެއް ނޫން. އަޅުގަނޑުމެންގެ ދަރިންނާ ދަރިންގެ ދަރިންނަށްޓަކައި. މިއަދެއް އަޅުގަނޑުމެންނަކަށް ދެނެއް ނުހޯދޭނެ. އިރު އެވަނީ އޮއްސިފަ. އަޅުގަނޑުމެނަށް ދެން ހޯދެން އޮތީ މާދަމާ. ބާކީ މިއޮތް ދެއަހަރާއި ބައި ދުވަހުގެ ތެރޭގައި، މިމަސައްކަތް އަޅުގަނޑުމެންނަށް ބާރަށް ކުރިއަށް ގެންދެވި، ނަތީޖާއަކާ ހަމައަށް ފޯރާނެކަމާ މެދު އަޅުގަނޑު ޝައްކެއް ނުކުރަން. ތާހިރު ދިރިއުޅުމެއް ހޯދުމަށްޓަކައި، ދެމެހެއްޓެނިވި ތަރައްޤީއެއް އަޅުގަނޑުމެންނަށް ޙާސިލްކުރެވެން އޮތީ މިމަގު އިޚްތިޔާރުކޮށްގެން.\nއަޅުގަނޑު އަބަދުވެސް ދަންނަވަމުން އައި އެއްވާހަކައަކީ، ތަރައްޤީއަކީ، ރީތި އުސް އިމާރާތްތަކަކުން، ނުވަތަ ހެދިފައި އޮތް ބަނދަރަކުން އަދި ޖަހާފައިވާ ބޮޑު ހިލަ ފުންޏަކުން މިނާ އެއްޗެއް ނޫނޭ. ތަރައްޤީއަކީ، އިންސާނާ، މީހާ ތަރައްޤީވުމޭ. އެ މީހާ އެދޭ ފެންވަރުގެ، ހާސްކަމެއް ނެތް ދިރިއުޅުން ހޯދެން އޮތީ އުފެއްދުންތެރިކަން އިތުރުކޮށްގެން. މިކަން ކުރުމަށް އަޅުގަނޑުމެންނަށް ލިބިފައިވާ އެންމެ އަގު ބޮޑު ރައުސްމާލަކީ، އިންސާނީ ވަޞީލަތް ތަރައްޤީކުރުން. މިވަޞީލަތް ތަރައްޤީކޮށްގެން، އަޅުގަނޑުމެނަށް، ބޮލަކަށް ޖެހޭ އާމްދަނީ ނުވަތަ ޖީޑީޕީގެ މިންވަރު އަހަރަކަށްވުރެ އަހަރެއް އިތުރުކުރެވޭނެ. އަދި އަޅުގަނޑުމެންގެ މުއްސަނދިކަން އިތުރުކުރެވެން އޮތީވެސް، މިމަގަށް އެކަން ކޮށްގެން. ކޮންމެ ރައްޔިތަކަށްވެސް، އޭނާ ބޭނުންވާ ފެންވަރުގެ ތާހިރު ދިރިއުޅުމެއް މިރާއްޖޭގައި އުޅުމުގެ ފުރުޞަތު އޮންނާން އެބަޖެހޭ. އެކަން ކުރެވެން އޮތީ، ކުޑަދަރިފުޅު އޭނާގެ މަންމަގެ ބަނޑުގައި ގަރުބަގަތީއްސުރެ، އެމަގަށް އޭނާ ހާނުވައި ބައްޓަންކޮށްގެން. އެގޮތުން، އެންމެ ފުރަތަމަ ކުރާންޖެހޭ އެއް ކަމަކީ، އެދަރިފުޅު މައިމީހާގެ ބަނޑުގައި އޮއްވައި ފުރިހަމަ ސިއްހަތެއްގައި އުފަންވެ ހެދި ބޮޑުވާނެ ރަނގަޅު ކާނާ ލިބޭތޯ ބެލުމާއި، ޤަވާއިދުން ސިއްޙީ އެހީތެރިއެއްގެ އިރުޝާދާ ލަފާ ހޯދައިގެން އެމަގަށް ކަންތައް ގެންދިއުން. އޭގެ ފަހުން، ރަނގަޅު ފެންވަރުގެ ތަޢުލީމެއް އޭނާއަށް ލިބޭނެފަދަ އެއް ދަންފަޅީގެ މަދަރުސާއަކުން އޭނާއަށް ޖާގަ ލިބިދިނުން. ދުޅަ ހެޔޮ ސިއްހަތެއްގައި އޭނާ ހެދިބޮޑުވުމަށް ބޭނުންވާ ކަސްރަތާއި ކުޅިވަރުތަކުގައި އޭނާ ބައިވެރިކުރުވުން. އަދި ޘާނަވީ ތައުލީމު ނިމުމުން، ރަނގަޅު ފެންވަރުގެ ތަމްރީނުގެ ފުރުޞަތުތަކާއި އަދި މަތީ ތައުލީމުގެ ފުރުޞަތުތައް އޭނާއަށް ހޯދައިދޭންޖެހޭ. އަޅުގަނޑުމެންގެ އުފެއްދުންތެރިކަން އިތުރުކޮށް، ޒުވާނުން މަސްތުވާތަކެތީގެ ވަބާއާއި މާރާމާރި ހިންގުމާއި ގޭންގް ކުށްތަކުން ދުރުކުރެވޭނެ ހަމަ އެކަނި ގޮތަކީ މިއީ. ކަންކަން ތޮއްޑު ދަށުން ގޮސް ބޮއްސުންލާ އަތްނުފޯރާ ހިސާބަށް ގޮސްފައި މިވަނީ އެކަންކަން ކުރާންޖެހޭ ގޮތަށް މީގެ ކުރިން ކޮށްފައި ނެތުމުން.\nނަމަވެސް، މިއަދު އަޅުގަނޑުމެން އެކަނި މިކަން ކުރެވޭކަށް ނެތް. މިކަމުގައި މުޅި މުޖްތަމަޢުގެ ބައިވެރިވުން އަޅުގަނޑުމެން އެބަ ބޭނުންވޭ. އެކަމުގައި އަޅުގަނޑުމެންނާ ބައިވެރިވެވޭނެ އެންމެ މުޙިންމު ފަރާތްތަކެއްކަމަށް އަޅުގަނޑަށް ފެންނަނީ، ބެލެނިވެރިންނާ، ޓީޗަރުންނާ ވިޔަފާރިވެރިންނާ، ދައުލަތުގެ އެހެން މުޢައްސަސާތަކުންނާއި މަދަނީ ޖަމްޢިއްޔާތައް. އަނެއް ދިވެހިރާއްޖެއަށް ދިއުމަށް އަޅުގަނޑުމެން ފަށާފައި މިވާ ދަތުރު ކާމިޔާބުކުރެވެން އޮތީ ހުރިހާ އެންމެން ގުޅިގެން މަސައްކަތްކުރީމާ.\nއަޅުގަނޑުމެންގެ ސަރުކާރުގެ މި ދައުރުގެ ބާކީ ދެއަހަރާ ބައި ދުވަހުގެ ތެރޭގައި، ތައުލީމާއި ތަމްރީނާ އަދި ވަޒީފާގެ ފުރުޞަތުތައް އިތުރުކުރުމަށް ސަރުކާރުން ކެނޑިނޭޅި މަސައްކަތްކުރަމުން ގެންދާނެކަމުގެ ފުރިހަމަ ޔަޤީންކަން، ތިބޭފުޅުންނަށް އަޅުގަނޑު މިއަދު އަރުވަން. ސަރުކާރުގެ ވަޢުދަކީ؛ ކުދިންނަށް ބޭނުންވާ ތަފާތު ފުރުޞަތުތައް ފަހިކޮށްދިނުން. އާންމު ސިއްޙަތުގެ ކަންތައް ހަމަކޮށްދިނުން. ސްކޫލްތަކުގެ ފެންވަރު ރަނގަޅުކުރުން. ޅަފަތުގައި މިވާ އަޅުގަނޑުމެންގެ ޤައުމީ ޔުނިވަރސިޓީއަކީ، ދުނިޔޭގައި ނަން ހިނގާފަދަ ޔުނިވަރސިޓީއަކަށް ހެދުން. ތަމްރީނުދިނުމުގެ ފުރުޞަތުތަކާއި، އިތުރު ކޯސްތަކަށް ހުޅުވާލުން. އުފެއްދުންތެރިކަމަށް ހުރި ހުރަސްތައް ނައްތާލުން. ވިޔަފާރިކުރުމަށް ބޭނުންވާފަދަ، އެކަށޭނަ ރަނގަޅު މާހައުލެއް ޤާއިމްކޮށްދިނުމަށްޓަކައި ބޭނުންވާ، ހަރުދަނާ ޤާނޫނީ ތަރަހައެއް ބިނާކުރުން. ސަރުކާރުގެ ހިންގުން މިހާރަށްވުރެ ވަރުގަދަކުރުން. ގެދޮރު އެޅުމުގެ މަޝްރޫޢު ކުރިއަށް ގެންދިއުން، އަދި ދަތުރުފަތުރުގެ ނިޒާމް އިތުރަށް ފައްކާކުރުން.\nދައުރު ދެބައިވާ މިރޭ، އަތަރާއި ހުވަނދަށް ކޮޅަށްތެދުވެ، ނަށާސެންޓުލާއިރު، ދަންނަވާލަން ބޭނުންވަނީ، ދައުރުގެ ބާކީ އޮތްތަނުގައި ސަރުކާރުގެ ވަރަށް ބޮޑު އަމާޒަކަށްވަނީ ވަޒީފާގެ ފުރުޞަތުތައް އިތުރުކުރުން. މި އައްޑޫ ސިޓީގައި، މިސަރުކާރުގެ ޕްރޮގްރާމްތަކުން އުފެދިފައިވާ އިތުރު ވަޒީފާތައް މަދެއް ނޫން. ދަތުރުފަތުރުގެ ނިޒާމާއި، ސަރަހައްދީ ބަނދަރާއި، އަދިވެސް އެހެން ކިތަންމެ ކަމެއްގައި އިތުރު ވަޒީފާ މިވަނީ އުފެއްދިފައި. އެހެންނަމަވެސް، މިއީކީ އެއްގޮތަކަށްވެސް އަޅުގަނޑުމެން އެދޭ މިންވަރެއް ނޫން. ރާއްޖޭގެ އެކި ސަރަޙައްދުތަކުގައި ވަޒީފާގެ ރަނގަޅު ފުރުޞަތުތަކެއް އުފެދޭނެ ބާވަތުގެ މަސައްކަތްތައް އެބަ ފެއްޓޭން ޖެހޭ. ފެއްޓޭން ޖެހޭ މަސައްކަތްތަކުގެ ބިންގާތައް މިވަނީ އެޅިފައި. އަޅުގަނޑުމެންނަށް މިވޭތުވެ ދިޔަ ތިން ހަތަރު މަހެއްގައި ފެނިގެން މިދަނީ މިދެންނެވި ބިންގާތަކުގައި ބިނާވެގެން އަންނަތަން. އަޅުގަނޑުމެން މިތިބީ ރަނގަޅު މިސްރާބުގައި. އަޅުގަނޑުމެން މިތިބީ ކާމިޔާބުގެ މަގުގައި.\nމި އައްޑޫ ގައި މީގެ ދެއަހަރެއް ކުރީގައި އަޅުގަނޑު ދަންނަވާފައިވާނެ، ދައުރު މެދުން މިރާއްޖޭގެ ސިޔާސީ މަސްރަޙު އިނގުމަކީ ކޮންމެހެން ބޭނުންތެރި ކަމެއް ކަމަށް. އެކަމަށް އިންތިޚާބެއް ބޭނުންވާނެ ކަމަށް. މިއަދު މިވަނީ އެއިންތިޚާބު ބޭއްވިފައި. އޭގެ ނަތީޖާ އަދި ވަކިން ޚާއްޞަކޮށް، އައްޑޫ ސިޓީގެ ނަތީޖާ ހަޖަމު ނުކުރެވިގެން، ވާދަވެރިން ތިރިވެފައި މިތިބަ ހިސާބަކީ، ރެއާ ދުވާލު ހަތަރުދަމު، ފަނޑިޔާރުގެކައިރިން ކުސްތަޅަމުން ހިނގުމުގެ ހާލަތަށް ވެއްޓުން.\nރާއްޖޭގެ ސިޔާސީ ސިފަތަކާއި، މަންޒަރު ލޯހުޅުވާ ބަލައިފި ކޮންމެ މީހަކަށް މިއޮތީ ފެންނާން. ވާދަވެރިން އެއުޅުއްވަނީ އެއްބޭފުޅެއް އަނެއްބޭފުޅެއްގެ ފުރާނައަށްޓަކައި. އެބޭފުޅުން އެއްބޭފުޅެއް އަނެއްބޭފުޅެއް ވީދާ ކަމުންދާއިރު،… އެމްޑީޕީ ތޯ. މިޕާޓީން ކުރިކަމަކީ އެންމެން ނުކުމެ ވޯޓް ދީ ކާމިޔާބު އިންތިޚާބެއް ބާއްވާލީ. 22 ހާސް މީހުން ބައިވެރިވި ޕާޓީގެ އެތެރޭގެ އިންތިޚާބެއް ބާއްވާލީ.\nއަޅުގަނޑު މިއަދު ތިޔަ އެންމެ ބޭފުޅުންނަށް އިލްތިމާސް މިކުރަނީ، ޤައުމުގެ ކަމެއްގެ ގޮތުގައި ދެކެވަޑައިގެން، މި ރާއްޖެ ތަރައްޤީކުރުމަށް އެންމެ ބޭފުޅުން ނުކުމެވަޑައިގެން ދެއްވާށޭ. މިކަމުގައި އަޅުގަނޑުމެންނަށް އެއްބާރުލުން ދެއްވާށޭ. އަޅުގަނޑުމެންގެ އަމާޒެއް އެބަ އޮތް. އަޅުގަނޑުމެންގެ ހަރުދަނާ ސިޔާސަތުތަކެއް އެބަހުރި. މިސަރުކާރު އައީ އުންމީދުތަކަކާއެކު. މިކަން ޙާޞިލްކުރުމަށް، ޑިމޮކްރެޓިކް މިނިޒާމުގެ ތެރެއިން، އަޅުގަނޑުމެން އެންމެން ގުޅިގެން މުޅިން އާ ޤައުމިއްޔަތެއް ބިނާކުރުމަށް، އަޅުގަނޑު އިލްތިމާސްކުރަން.\nوالحَمْـدُ لِلّـهِ. والســّلام عليــكم.


ސިވިލް ކޯޓަށް ހުށަހެޅިފައިވާ މައްސަލަތަކަކާގުޅިގެން އެކޯޓަށް ޙާޟިރުކުރަން ބޭނުންވެ ޙާޟިރުކުރެވިފައިނުވާ6މީހަކު ބަންދުގައި ބަހައްޓައިގެން ކޯޓަށް ޙާޟިރުކޮށްދިނުމަށް ފުލުހުންގެ މައްޗަށް އަމުރުކުރުމާ ގުޅިގެން އެ ހަމީހުން ހޯދުމުގެ މަސައްކަތް ފުލުހުން ދަނީ ކުރަމުންނެވެ.\nމި އަމުރުތަކާ ގުޅިގެން ހޯދަމުންދަނީ މާލެ، ދަފްތަރު ނަންބަރު 4976، އިބްރާހީމް ޢަޒްމީލް (39އ) އާއި ސ.ހިތަދޫ، ރީލް މަންޒިލް، މުޙައްމަދު ލަޠީފް (61އ) އާއި ސ.ހިތަދޫ، ސައުތްކްރޯސް، މޫސާ މުންތަސިމް (28އ) އާއި މާލެ، ހ.މިނީގާރޑްން، މުޙައްމަދު ޔާސިރު (46އ) އާއި މާލެ، މ.ވައިނުޖެހޭގެ 01، މުޙައްމަދު ޒުހައިރު (59އ) އަދި ސ.މަރަދޫ، މައިޒާން، މުޙައްމަދު ފަރުޞީދު (39އ) އެވެ.\nމި ހަ މީހުންގެ ތެރެއިން އިބްރާހީމް ޢަޒްމީލް ހޯދަމުންދަނީ ސިވިލް ކޯޓުގައި ދަޢުވާކުރާ ޙުކުމް ތަންފީޒްކުރުމުގެ މައްސަލައަކާ ގުޅިގެން، ސިވިލް ކޯޓަށް ހާޟިރުކުރުމަށް ބޭނުންވެ ހާޟިރުކުރެވިފައިނުވާތީ، ބަންދުގައި ބަހައްޓައިގެން ޖޫން މަހުގެ 27 ވަނަ ދުވަހުގެ 11:00 އަށް ސިވިލް ކޯޓަށް ހާޟިރުކޮށްދިނުމަށް ފުލުހުންގެ މައްޗަށް ކޮށްފައިވާ އަމުރަކާ ގުޅިގެންނެވެ.\nމުޙައްމަދު ލަޠީފް ހޯދަމުންދަނީ ސިވިލް ކޯޓުގައި ދަޢުވާކުރާ ޙުކުމް ތަންފީޒްކުރުމުގެ މައްސަލައަކާ ގުޅިގެން، ސިވިލް ކޯޓަށް ހާޟިރުކުރުމަށް ބޭނުންވެ ހާޟިރުކުރެވިފައިނުވާތީ، ބަންދުގައި ބަހައްޓައިގެން ޖޫން މަހުގެ 27 ވަނަ ދުވަހުގެ 13:20 އަށް ސިވިލް ކޯޓަށް ހާޟިރުކޮށްދިނުމަށް ފުލުހުންގެ މައްޗަށް ކޮށްފައިވާ އަމުރަކާ ގުޅިގެންނެވެ.\nމޫސާ މުންތަސިމް ހޯދަމުންދަނީ ސިވިލް ކޯޓުގައި ދަޢުވާކުރާ ޙުކުމް ތަންފީޒްކުރުމުގެ މައްސަލައަކާ ގުޅިގެން، ސިވިލް ކޯޓަށް ހާޟިރުކުރުމަށް ބޭނުންވެ ހާޟިރުކުރެވިފައިނުވާތީ، ބަންދުގައި ބަހައްޓައިގެން ޖޫން މަހުގެ 27 ވަނަ ދުވަހުގެ 11:40 އަށް ސިވިލް ކޯޓަށް ހާޟިރުކޮށްދިނުމަށް ފުލުހުންގެ މައްޗަށް ކޮށްފައިވާ އަމުރަކާ ގުޅިގެންނެވެ.\nމުޙައްމަދު ޔާސިރު ހޯދަމުންދަނީ އެލިޔާ އިންވެސްޓްމަންޓްސް ޕްރައިވެޓް ލިމިޓެޑްގެ ފަރާތުން ދަޢުވާކުރާ ޙުކުމް ތަންފީޒްކުރުމުގެ މައްސަލައަކާ ގުޅިގެން، ސިވިލް ކޯޓަށް ހާޟިރުކުރުމަށް ބޭނުންވެ ހާޟިރުކުރެވިފައިނުވާތީ، ބަންދުގައި ބަހައްޓައިގެން ޖޫން މަހުގެ 27 ވަނަ ދުވަހުގެ 13:00 އަށް ސިވިލް ކޯޓަށް ހާޟިރުކޮށްދިނުމަށް ފުލުހުންގެ މައްޗަށް ކޮށްފައިވާ އަމުރަކާ ގުޅިގެންނެވެ.\nމުޙައްމަދު ޒުހައިރު ހޯދަމުންދަނީ ސިވިލް ކޯޓުގައި ދަޢުވާކުރާ ޙުކުމް ތަންފީޒްކުރުމުގެ މައްސަލައަކާ ގުޅިގެން، ސިވިލް ކޯޓަށް ހާޟިރުކުރުމަށް ބޭނުންވެ ހާޟިރުކުރެވިފައިނުވާތީ، ބަންދުގައި ބަހައްޓައިގެން ޖޫން މަހުގެ 27 ވަނަ ދުވަހުގެ 10:40 އަށް ސިވިލް ކޯޓަށް ހާޟިރުކޮށްދިނުމަށް ފުލުހުންގެ މައްޗަށް ކޮށްފައިވާ އަމުރަކާ ގުޅިގެންނެވެ.\nއަދި މުޙައްމަދު ފަރުޞީދު ހޯދަމުންދަނީ ސިވިލް ކޯޓުގައި ދަޢުވާކުރާ ޙުކުމް ތަންފީޒްކުރުމުގެ މައްސަލައަކާ ގުޅިގެން، ސިވިލް ކޯޓަށް ހާޟިރުކުރުމަށް ބޭނުންވެ ހާޟިރުކުރެވިފައިނުވާތީ، ބަންދުގައި ބަހައްޓައިގެން ޖޫން މަހުގެ 28 ވަނަ ދުވަހުގެ 11:15 އަށް ސިވިލް ކޯޓަށް ހާޟިރުކޮށްދިނުމަށް ފުލުހުންގެ މައްޗަށް ކޮށްފައިވާ އަމުރަކާ ގުޅިގެންނެވެ.\nވީމާ މި ހަ މީހުންނާ ގުޅޭ އެއްވެސް މަޢުލޫމާތެއް ލިބިފައިވާ ފަރާތެއްވާނަމަ ޕޮލިސް ކަސްޓޯޑިއަލް ޑިޕާޓްމަންޓްގެ ނަމްބަރު 9991442 އަށް ގުޅުއްވައި ހިއްސާކުރެއްވުން އެދެމެވެ. މިފަދަ ކަންކަމުގައި ރައްޔިތުންގެ ފަރާތުން ފުލުހުންނަށް ލިބެމުންދާ އެއްބާރުލުން މިފުރުޞަތުގައި ފާހަގަކޮށް ޝުކުރު ދަންނަވަމެވެ.


Wamco muvazzafunge random sample thah negative | Mihaaru\nވެމްކޯގެ މުވައްޒަފަކު ކުނި އުކާލުމުގެ މަސައްކަތުގައި: ކުނި އުކާލާ މުވައްޒަފުންގެ ތެރެއިން ރެންޑަމްކޮށް ނެގި ހުރިހާ ސާމްޕަލްއެއް ވަނީ ނެގަޓިވް ވެފައި-- ފޮޓޯ: މިހާރު\nވެމްކޯ މުވައްޒަފުންގެ ރެންޑަމް ސާމްޕަލްތައް ނެގެޓިވް\n12 މެއި 2020 - 22:032comments\nމާލޭގައި ކުނި އުކާލުމުގެ މަސައްކަތުގައި އުޅޭ ވެމްކޯގެ މުވައްޒަފުންގެ ތެރެއިން ރެންޑަމްކޮށް ނެގި ހުރިހާ ސާމްޕަލެއް ނެގެޓިވް ކަމަށް އެ ކުންފުނިން މިއަދު ބުނެފި އެވެ.\nވެމްކޯގެ ކޯލް ސެންޓަރުގައި މަސައްކަތް ކުރާ މުވައްޒަފަކު ވަނީ ކޮވިޑް-19 އަށް ޕޮޒިޓިވްވެފަ އެވެ. މިދިޔަ ހުކުރުދުވަހު އެޗްޕީއޭ އިން އެކަން އެންގުމާ އެކު އެ ތަނުގައި މަސައްކަތް ކުރި އެންމެން ކަރަންޓީންކޮށް އެ އޮފީސް ވެސް ވަނީ ބަންދުކޮށްފަ އެވެ.\nWamco ge call center gai masakaiy kuraa meehaku covid-19 ah positive vejje\nވެމްކޯގެ މުވައްޒަފެއް ކޮވިޑް-19 އަށް ޕޮޒިޓިވްވުން\nއެކަމަކު ވެމްކޯ މުވައްޒަފުންގެ ރެންޑަމް ސާމްޕަލް ނެގީ އެ މުވައްޒަފު ޕޮޒިޓިވްވުމުގެ ކުރިންނެވެ. އެ ނަތީޖާ މިއަދު ލިބުނު އިރު އެއްވެސް މުވައްޒަފަކު ޕޮޒިޓިވް ނޫން ކަމަށް ވެމްކޯ އިން ބުންޏެވެ.\n"ރެންޑަމް ސާމްޕަލް ނަގާފައި މިވަނީ ފްރޮންޓްލައިންގައި މަސައްކަތް ކުރާ މުވައްޒަފުންގެ. އެއީ ކުނި ނަގަން ދާ މުވައްޒަފުން. އެ ރިޒަލްޓްތައް ނެގެޓިވް،" ވެމްކޯގެ މާކެޓިން އެންޑް ޕީއާރު އޮފިސަރު އަހުމަދު އާޒިމް ވިދާޅުވި އެވެ.\nވެމްކޯގެ ކޯލް ސެންޓަރު ހިންގަނީ މަޖީދީމަގުގައި ހުންނަ އެ ކުންފުނީގެ ހެޑް އޮފީސް އިމާރާތުގަ އެވެ. ކޯލް ސެންޓަރު މިހާރު ވަނީ ޑިސްއިންފެކްޓް ކޮށްފަ އެވެ. އެޗްޕީއޭގެ ހުއްދަ ލިބުނުހާ އަވަހަކަށް އެ އޮފީސް ހުޅުވާނެ ކަމަށް ވެސް އާޒިމް ވިދާޅުވި އެވެ.\nކޯލް ސެންޓަރުގައި މަސައްކަތް ކުރާ އެހެން މުވައްޒަފެއް އެ ބައްޔަށް ޕޮޒިޓިވްވިކަން ނުވަތަ ނޫން ކަން އެނގޭތީ 14 ދުވަހުގެ ކަރަންޓީން މުއްދަތުގެ ތެރޭގަ އެވެ.\nކޮވިޑް-19 އިތުރަށް ފެތުރުނަ ނުދިނުމަށް އެޅި ފިޔަވަޅެއްގެ ގޮތުން މިދިޔަ މަހުގެ 15 އިން ފެށިގެން މުޅި މާލެ ސަރަހައްދު ލޮކްޑައުން ކޮށްފައި ވިޔަސް ވެމްކޯއިން އަންނަނީ ކުނި އުކާލުމުގެ ހިދުމަތް ދެމުންނެވެ. ނަމަވެސް ކުނި ބަލައި ވެމްކޯގެ މުވައްޒަފުން މިހާރު ގޭގެއަކަށް ނުދެ އެވެ. ގޭބިސީތަކުން ޖެހެނީ މަގުމައްޗަށް ކުނި ނެރޭށެވެ.\nއިތުރު ލިޔުންތައް ސިއްހަތު ވެމްކޯ


Kuwait ge aa Ameer Nawaaf ah Raees solih thahuniya vidhaalhuvehjje\nކުވޭތުގެ އާ އަމީރު ނަވާފް އަށް ރައީސް ސޯލިހް ތަހުނިޔާ ވިދާޅުވެއްޖެ\n30 ސެޕްޓެމްބަރ 2020 - 19:22:49\nރައީސް އިބްރާހީމް މުހައްމަދު ސޯލިހް، ކުވޭތުގެ އާ އަމީރު ނަވާފް ސަބާހުލް އަހްމަދު އަލްޖާބިރު އައްސަބާހަށް ތަހުނިޔާ ވިދާޅުވެއްޖެ އެވެ.\nކުވޭތުގެ އައު އަމީރަށް ރައީސް ފޮނުއްވި ތަހްނިއާގެ މެސެޖުގައި ވަނީ އެ ގައުމުގެ ކުރީގެ އަމީރު އައްޝައިހް ސަބާހުލް އަހްމަދު އަލްޖާބިރު އައްސަބާހް އަވަހާރަވުމާއި ގުޅިގެން ކުވޭތުގެ ރައްޔިތުންނާއި އަމީރުގެ އާއިލާއަށް ލިބުނު ހިތާމައިގައި ބައިވެރިވެ ވަޑައިގަންނަވާކަމުގައި ވިދާޅުވެފައެވެ.\nއަދި އަމީރުގެ ހިކުމަތްތެރިކަމާއި ދުރުވިސްނުންފުޅުގެ ސަބަބުން، އެ މަނިކުފާނަށް ކުވޭތުގެ އިތުރުން ދުނިޔޭގެ އެކި ކަންކޮޅުތަކުން ލިބިވަޑައިގެންފައިވާ ގަދަރާއި އިހްތިރާމަށް ބަދަލެއް ނައިސް ދެމިގެންދާނެކަމުގައި ރައީސްގެ މެސެޖުގައި ފާހަގަކުރައްވާފައިވާ ކަމަށް ރައީސް އޮފީހުން ބުނެއެވެ.\nރައީސުލްޖުމްހޫރިއްޔާގެ މެސެޖުގައި ކުވޭތުގެ އާ އަމީރުގެ ޒައާމަތުގައި ރާއްޖެއާއި ކުވޭތުގެ ގުޅުން އިތުރަށް ބަދަހިވެ ކުރިއަރައިދާނެކަމާއިމެދު ޝައްކު ނުކުރައްވާކަމުގައި ވެސް ވިދާޅުވެފައިވެ އެވެ.\nއަމީރު ސަބާހް އަވަހާރާވުމާއި ގުޅިގެން އަމީރުގެ މަގާމު މިހާރު ފުރުއްވަމުން ގެންދަވާ 83 އަހަރުގެ ޝެއިހް ނަވާފް އަލް އަހުމަދަކީ ޝެއިޚް ސަބާހްއާ އެއްބައްޕާފުޅު ބޭފުޅެކެވެ. އޭނާ ކުރިން ހުންނެވީ ވަލީ އަހުދުގެ މަގާމުގައެވެ.\nމިއަހަރުގެ ޖުލައި މަހުން ފެށިގެން އެމެރިކާގެ ހޮސްޕިޓަލެއްގައި ފަރުވާ ހޯއްދަވަމުން ގެންދެވި 91 އަހަރުގެ އަމީރު ސަބާހް އަވަހާރާވެފައިވަނީ އިއްޔެގެ ވަގުތެއްގައެވެ.


Europa League: Sevilla aai Wolves adhi Leverkusen Quarter ah - AO News\nޔުރޮޕާ ލީގު: ސެވިއްޔާ އާއި ވުލްވްސް އަދި ލެވަކޫސަން ކުއާޓާ އަށް\nރޯމާ ކޮޅަށް ލަނޑުޖެހުމަށްފަހު ސެވިއްޔާގެ ކުޅުންތެރިން އުފާ ފާޅުކުރަނީ. --ފޮޓޯ: ސެވިއްޔާ\nޔުއެފާ ޔުރޮޕާ ލީގުގެ ގަދަ 16ގެ ބުރުގައި ރޭ ކުޅުނު މެޗުތަކުން މޮޅުވެ ސެވިއްޔާ އާއި ވުލްވްސް އަދި ބަޔާ ލެވަކޫސަން އެ މުބާރާތުގެ ކުއާޓާ ފައިނަލަށް ދަތުރުކޮށްފިއެވެ.\nޖަރުމަނުގައި ސެވިއްޔާ ކުޅުނު މެޗުން 2-0 އިން އިޓަލީގެ އޭއެސް ރޯމާ އަތުން މޮޅުވިއިރު، އަމިއްލަ ދަނޑުގައި ގްރީސްގެ އޮލިމްޕިއާކޯސް އަތުން ވުލްވްސް މޮޅުވީ 1-0 އިންނެވެ. އަމިއްލަ ދަނޑުގައި ސްކޮޓްލޭންޑްގެ ރޭންޖާސް އަތުން ލެވަކޫސަން މޮޅުވީ ވެސް 1-0 އިންނެވެ.\nމިވަގުތު ރަނގަޅު ފޯމެއްގައި އޮތް ރޯމާއާ ދެކޮޅަށް ޖަރުމަނުގެ ޑުއިސްބާގްގެ އެމްއެސްވީ އެރީނާގައި ރޭ ކުޅުނު މެޗުގައި ސެވިއްޔާ އިން ދެ ލަނޑުވެސް ޖެހީ ފުރަތަަމަ ހާފުގައެވެ. އެ ޓީމުގެ ފުރަތަަމަ ގޯލް، ސްޕެއިންގެ ޒުވާން ފުލްބެކް ސާޖިއޯ ރެގީލޯން ކާމިޔާބުކޮށްދިން އިރު، ފަހު ގޯލް ޖެހީ ޔޫސުފް އެން-ނަސްރީ އެވެ. ރޭގެ މެޗުގެ އިތުރު ވަގުތުގައި ސެވިއްޔާގެ ލޫކް ޑި ޔޯން އަށް ކުރި ނުރައްކާތެރި ފައުލަކާ ގުޅިގެން ރޯމާގެ ޖިއަންލޫކާ މަންޗިނީ އަށް ރަތް ކާޑު ދެއްކުމުން އެ ޓީމުން މެޗު ނިންމާލީ 10 ކުޅުންތެރިންނާއެކު އެވެ.\nރޭގެ މެޗުގައި ވުލްވްސް އިން ކާމިޔާބުކުރި ލަނޑު، ޕެނަލްޓީ ސްޕޮޓްމަތިން ރައުލް ހިމެނޭޒް ފޮނުވާލަނީ. –ފޮޓޯ: ޔުރޮޕާ ލީގު ޓުވިޓާ\nވުލްވްސްގެ ދަނޑުގައި ރޭ އޮލިމްޕިއާކޯސްއާ ދެކޮޅަށް ކުޅުނު މެޗުގައި ޖެހި ހަމައެކަނި ގޯލް، ފުރަތަަމަ ހާފުގެ ކުޅުން ފެށިގެން 8 ވަނަ މިނެޓުގައި ލިބުނު ޕެނަލްޓީއަކުން ކާމިޔާބުކޮށްދިނީ މެކްސިކޯގެ އިތުބާރު ފޯވާޑު ރައުލް ހިމެނޭޒްއެވެ. މިއީ އެ ޓީމުގެ ޑެނިއަލް ޕޮޑެންސް އަށް އޮލިމްޕިއާކޯސްގެ ގޯލް ކީޕަރު ބޮބީ އަލައިން ކުރި ފައުލަކަށް ރެފްރީ ދިން ޕެނަލްޓީއެކެވެ. އޭގެ ފަހުން، ފުރަތަމަ ހާފު ނިމުމުގެކުރީން އޮލިމްޕިއާކޯސްގެ މެޑީ ކަމާރާ ލަނޑެއް ޖަހައި ނަތީޖާ ހަމަހަމަކުރި ނަމަވެސް ވީޑިއޯ އެސިސްޓަންޓް ރެފްރީ (ވީއޭއާރް) އިން ބެލުމަށް ފަހު އެ ގޯލު ބަަލައިނުގަންނަން ނިންމީ އޮލިމްޕިއާކޯސްގެ ކުޅުންތެރިއަކު އޮފްސައިޑް މަގާމެއްގައި ހުރުމުންނެވެ.\nދެވަނަ ހާފުގައި ވެސް ވުލްވްސްގެ ފޯވާޑް ލައިންގައި ހިމެނޭ ޑިއޯގޯ ޔޮޓާގެ އިތުރުން ހިމެނޭޒް އަށް އެ ޓީމުގެ ލީޑް ފުޅާ ކުރުމަށް ލިބުނު ފުރުސަތުތަކުގެ ބޭނުންހިފޭގޮތްނުވިއިރު، މި ހާފުގައި އޮލިމްޕިއާކޯސް އަށް ނަތީޖާ ހަމަހަމަ ކުރުމަށް ލިބުނު ރަނގަޅު ދެ ފުރުސަތުގައި ފޮނުވާލި ހަމަލާތަކުގެ ހުރަހަކަށް ވީ ވުލްވްސްގެ ޕޯޗުގަލް ކީޕަރު ރުއީ ޕެޓްރީސިއޯ އެވެ. ރޭގެ މެޗު ކާމިޔާބުކުރި ވުލްވްސް ކުއާޓާ އަށް ދަތުރުކުރީ 2-1ގެ އެގްރިގޭޓުންނެވެ.\nމިއީ 1972 ވަނަ އަހަރުގެ ފަހުން ޔޫރަޕްގެ މުބާރާތެއްގެ ކުއާޓާ ފައިނަލަށް ވުލްވްސް ދަތުރުކުރި ފުރަތަަމަ ފަހަރެވެ. އޭރު ޔުއެފާ ކަޕްގެ ނަމުގައި މި މުބާރާތް ކުޅުނުއިރު ކުއާޓާގައި ވުލްވްސް ބަލިވީ ޓޮޓެންހަމް ހޮޓްސްޕާ އަތުންނެވެ.\nބަޔާ ލެވަކޫސަންއާ ރޭންޖާސް ބައްދަލުކުރި މެޗުގެ ތެރެއިން. –ފޮޓޯ: ބަޔާ ލެވަކޫސަން ޓުވިޓާ\nލެވަކޫސަންގެ ބޭ އެރީނާގައި ރޭންޖާސްއާ ދެކޮޅަށް ކުޅުނު މެޗުގައި އެ ޓީމުން ޖެހި ހަމައެކަނި ލަނޑު، ދެވަނަ ހާފުގެ ކުރީކޮޅު ކާމިޔާބުކޮށްދިނީ މޫސާ ޑިއާބީ އެވެ. މީގެއިތުރުން، ރޭގެ މެޗުގެ ފުރަތަަމަ ހާފުގައި ޒުވާން މިޑްފީލްޑަރު ކާއީ ހާވާޓްޒް އަށް ވަނީ އެ ޓީމަށް ލީޑްނަގައިދިނުމަށް ރަނުގެ ފުރުސަތެއްލިބި ބޭކާރުވެފައެވެ. ހާވާޓްޒް ފޮނުވާލި ބޯޅަ އަމާޒުވީ ގޯލްގެ ހުރަސްދަނޑިއަށެވެ. ރޭގެ މެޗާއެކު ލެވަކޫސަން އަށް ކުރި ލިބުނީ 4-1ގެ އެގްރިގޭޓުންނެވެ.\nމިމުބާރާތުގައި ރޭ ކުޅުނު އަނެއް މެޗުގެ ނަތީޖާއަށް ބަލާއިރު، ސްވިޓްޒަލޭންޑްގެ ބަސެލް ވަނީ 1-0 އިން ޖަރުމަނުގެ އެއިންޓްރަކް ފްރޭންކްފާޓް ބަލިކޮށްފައެވެ. ރޭގެ މެޗުގައި އެ ޓީމުން ޖެހި ހަމައެކަނި ލަނޑު، މެޗު ނިމެން ދެ މިނިޓަށްވެފައި ވަނިކޮށް ކާމިޔާބުކޮށްދިނީ ފަބިއެން ފްރެއި އެވެ. ރޭގެ މެޗު ކާމިޔާބުކުރި ބަސެލް ދެ މެޗުގެ އެގްރިގޭޓުން ކުރިހޯދީ 4-0 އިންނެވެ.\nމި މުބާރާތުގެ ކުއާޓާ ފައިނަލުން ފެށިގެން ދެން ކުރިއަށް އޮތް ހުރިހާ މެޗެއް ކުޅޭނީ ޖަރުމަނުގަ އެވެ. އެއީ މިހާރު މުޅި ދުނިޔެއަށް ކުރިމަތިވެފައިވާ ކޮވިޑް-19ގެ ސަބަބުން ދަތުރުފަތުރުގެ ނިޒާމު ހަމަޖެހިފައިވާ ގޮތުން މެޗުތައް ކުޅެން ދަތިތަކެއް ހުރުމާ އެކު ސެންޓަރަލައިޒްކޮށް ހުރިހާ މެޗެއް ކުރިއަށްގެންދިއުމުގެ ގޮތުންނެވެ. މީގެއިތުރުން، މި އުސޫލުގެ ދަށުން ޔުއެފާ ޗެމްޕިއަންސްލީގުގެ މެޗުތައްވެސް ކުއާޓާ އިން ފެށިގެން ކުޅުމަށް ހަމަޖެހިފައިވަނީ ޕޯޗުގަލްގައެވެ.\nބަސެލްބަޔާ ލެވަކޫސަންކުޅިވަރުކޮވިޑް-19ވުލްވްސްދުނިޔެސެވިއްޔާޔުރޮޕާ ލީގު


vnews - Aammu inthihaabuga Mahathir vaadha kurahvaanee Langkawi ah\nއާންމު އިންތިހާބުގައި މަހާތީރު ވާދަކުރައްވާނީ ލަންކާވީ އަށް\nއިދިކޮޅި ކޯލިޝަނުން ލަންކާވީގައި އިއްޔެ ބޭއްވި އެއްވުމުގައި މަހާތީރާއި އަޒީޒާ - ފޮޓޯ: އޭއެފްޕީ\nކުރިއަށް އޮތް އާންމު އިންތިހާބުގައި މެލޭޝިއާގެ ކުރީ ބޮޑުވަޒީރު މަހާތީރު މުހައްމަދު ވާދަކުރައްވާނީ ގިނަ ބަޔަކު ޗުއްޓީ ހޭދަކުރާ އަދި ފަތުރުވެރިންގެ މެދުގައި މަގުބޫލު ސަރަހައްދެެއް ކަމަށްވާ ލަންކާވީ ސަރަހައްދުގެ ކެންޑިޑޭޓްގެ ގޮތުގައި ކަމަށް މެލޭޝިއާގެ އިދިކޮޅު ކޯލިޝަނުން އިއުލާނު ކޮށްފި އެވެ.\nމަހާތީރުވެސް ބައިވެރިވެވަޑައިގެންނެވި އިދިކޮޅު ކޯލިޝަނުގެ ބައްދަލަވުމެއްގައި އިއްޔެ އިއުލާންކޮށްފައިވަނީ ކުރިއަށް އޮތް އާންމު އިންތިހާބަށް ލަންކާވީ ދާއިރާއަށް މަހާތީރު ނިކުމެވަޑައިގަންނަވާނެ ކަމަށެވެ.\nސިޔާސީ ކަންކަމުން ރިޓަޔާކުރެއްވުމަށްފަހު އެނބުރި ސިޔާސީ މައިދާނަށް ނިކުމެވަޑައިގެން އިދިކޮޅު ކޯލިޝަނާ އެކު މަހާތީރު ގެންދަވަނީ ވަރަށް ހަރަކާތްތެރިކޮށް މަސައްކަތް ކުރައްވަމުންނެވެ.\nމަހާތީރު އަލުން ސިޔާސީ މައިދާނަށް ނިކުމެވަޑައިގެންނެވީ ކުރީގެ ރަހްމަތްތެރިޔާ އަދި މެލޭޝިއާގެ މިހާރުގެ ބޮޑުވަޒީރު ނަޖީބު ރައްޒާގްގެ ސަރުކާރުން ބޮޑެތި ކޮރަޕްޝަނުގެ އަމަލުތަކެއް ހިންގަވާފައިވާ ކަަމަށް ކުރެވޭ ތުހުމަތުތަކާއި ގުޅިގެން މިހާރުގެ ސަރުކާރު ނިމުމަކަށް ގެނައުމަށް އިދިކޮޅު ފަރާތްތަކަށް އެހީތެރިވެދެއްވުމުގެ ގޮތުންނެވެ.\nއަންނަ މެއި މަހުގެ ނުވަވަނަ ދުވަހު މެލޭޝިއާގައި ބާއްވާ އާންމު އިންތިހާބުގައި މަހާތީރު ވާދަކުރައްވާނެ ކަމަށް އިއުލާނު ކުރައްވާފައިވާއިރު ފާއިތުވި ހަ ދައުރުގައިވެސް ވެރިކަން ކުރައްވާފައިވާ ނަޖީބުގެ ޕާޓީއަށް މިފަހަރުގެ އިންތިހާބަކީ އުނދަގޫ އިންތިހާބަކަށް ވާނެ ކަމަށް ބެލެވެ އެވެ.\nއުމުރުފުޅުން 92 އަހަރުގެ މަހާތީރަކީ ބޮޑުވަޒީރުގެ މަގާމަށް އިދިކޮޅު ޕާޓީތަކުން ނެރުއްވާނެ ކެންޑިޑޭޓް ކަމަށް ލަފާކުރެވޭއިރު މަހާތީރަށްވެސް ވެރިކަން ކުރާ ޕާޓީގެ މައްޗަށް ފަސޭހައިން ކާމިޔާބު ހޯދޭނެ ކަމަކަށް ނުބެލެވެ އެވެ. މެލޭޝިއާގައި މިހާރު ވެރިކަން ކުރާ ޕާޓީއަކީ މަހާތީރުވެސް އެ ޕާޓީގެ އެންމެ އިސް މަގާމުތައް ފުރުއްވާ އަހަރުތަކެއް ވަންދެން ހިންގެވި ޕާޓީ އެކެވެ.\nލަންކާވީ އަށް މަހާތީރު ވާދަކުރައްވާނެ ކަމަށް އިއުލާނު ކުރެއްވި އެއްވުމަށް އޭނާގެ ސަޕޯޓަރުންގެ ތެރެއިން 5،000 މީހުން އެއްވި އެވެ.\nލަންކާވީގައި ބޭއްވި މި އެއްވުމުގައި މަހާތީރު ވިދާޅުވީ ލަންކާވީގެ ރައްޔިތުންނަށް ބޮޑުވަޒީރު ނަޖީބު ވަރަށް ގިނައިން ފައިސާ ދެއްވާފައިވާ ކަމަށާއި، އެހެންނަމަވެސް ލަންކާވީގެ ރައްޔިތުން ނަޖީބާ ދެކޮޅަށް ނިކުތުމަށް އެ ފައިސާ ދިނީ އިދިކޮޅު ކޯލިޝަނަށް ކަމަށެވެ.\nމަހާތީރު ވިދާޅުވީ ފައިސާ އަކީ ހުރިހާ އެއްޗެއް ކަމަށް ނަޖީބު ހީފުޅުކުރެއްވި ކަމަށާއި، އެހެންނަމަވެސް ނަޖީބު ގެންގުޅުއްވާ ފައިސާއަކީ ވަގަށް ނަގާފައިވާ ފައިސާކަން ލަންކާވީގެ ރައްޔިތުންނަށް އެނގޭ ކަމަށެވެ.\nއިދިކޮޅު ކޯލިޝަނުގެ މިއެއްވުމުގައި ކުރީގެ ބޮޑުވަޒީރު އަންވަރު އިބްރާހިމްގެ އަނބިކަނބަލުން ވަން އަޒީޒާ ވަން އިސްމާއިލްވެސް ބައިވެރިވެވަޑައިގެންނެވި އެވެ. އަޒީޒާއަކީ އިދިކޮޅު ކޯލިޝަނުގެ މުހިއްމު ދައުރެއް އަދާކުރައްވާ ލީޑަރެކެވެ. ކުރިއަށް އޮތް އާންމު އިންތިހާބުގައި މަހާތީރު ވާދަކުރައްވާނެ ކަން އިއުލާނު ކުރެއްވީވެސް އަޒީޒާ އެވެ.\nއަޒީޒާ ވިދާޅުވީ ލަންކާވީގެ ގޮނޑިއަކީ މަހާތީރަށް ކާމިޔާބުވާނެ ގޮނޑިއަކަށް ވާން ޖެހޭ ކަމަށެވެ. ލަންކާވީ އަކީ ފަތުރުވެރިންގެ މެދުގައި މަގުބޫލު ތަނަކަށް ހެއްދެވުމަށް އެންމެ ބޮޑަށް މަސައްކަތް ކޮށްދެއްވީ މަހާތީރުގެ ވެރިކަމުގައި ކަމަށާއި، އެހެންކަމުން މަހާތީރާ އެ ރަށާއި ވަރަށް ބޮޑަށް ގުޅިލާމެހިފައިވާ ކަަމަށްވެސް އަޒީޒާ ވިދާޅުވި އެވެ.\nބޮޑުވަޒީރު ނަޖީބުގެ މައްޗަށް ކުރެވޭ ތުހުމަތުތަކުގެ ތެރޭގައި އެކި ފަންޑުތަކުން އެތައް ބިލިއަން ޑޮލަރަކަށް ހިޔާނާތްތެރިވެ ވަޑައިގެންނެވުމާއި، މަނީލޯންޑްރިން އާއި، އެކި ސްކީމްތަކުގެ ފައިސާ ވަގަށް ނެންގެވުން ހިމެނެ އެވެ. އެހެންނަމަވެސް ނަޖީބު ގެންދަވަނީ ކުރެވޭ ތުހުމަތުތައް ދޮގުކުރައްވަމުންނެވެ.